ಅಟ್ಲಾಂಟಾ, ಜಾರ್ಜಿಯಾ

**ಅಟ್ಲಾಂಟಾ** ( ಅಥವಾ ) ಅಮೆರಿಕಾ ಸಂಯುಕ್ತ ಸಂಸ್ಥಾನದ ರಾಜ್ಯ ಜಾರ್ಜಿಯಾ ರಾಜ್ಯದ ರಾಜಧಾನಿ ಹಾಗೂ ಅತಿಹೆಚ್ಚು ಜನನಿಬಿಡ ರಾಜ್ಯವಾಗಿದೆ.
ಇಸವಿ ೨೦೦೮ರಲ್ಲಿ, ೫೪೦,೯೨೧ರಷ್ಟು ಜನಸಂಖ್ಯೆ ಹೊಂದಿದ್ದ ಅಟ್ಲಾಂಟಾ ಅಮೆರಿಕಾ ಸಂಯುಕ್ತ ಸಂಸ್ಥಾನದ ಮುವತ್ತಮೂರನೆಯ ಅತಿ ದೊಡ್ಡ ನಗರ ಎನ್ನಲಾಗಿತ್ತು. ಅಟ್ಲಾಂಟಾದ ಮಹಾನಗರ ಕ್ಷೇತ್ರವನ್ನು ಅಧಿಕೃತವಾಗಿ ಅಟ್ಲಾಂಟಾ-ಸ್ಯಾಂಡಿ ಸ್ಪ್ರಿಂಗ್ಸ್‌-ಮ್ಯಾರಿಯೆಟಾ, GA MSA ಎನ್ನಲಾಗಿದೆ. ಇದನ್ನು ಸಾಮಾನ್ಯವಾಗಿ **ಅಟ್ಲಾಂಟಾ ಮಹಾನಗರ** ಎನ್ನಲಾಗುತ್ತಿದೆ. ಇದು ಅಮೆರಿಕಾ ದೇಶದಲ್ಲಿ ಒಂಬತ್ತನೆಯ ಅತಿ ದೊಡ್ಡ ಮಹಾನಗರ ವ್ಯಾಪ್ತಿಯ ಪ್ರದೇಶವಾಗಿದ್ದು, ಸುಮಾರು ೫.೫ ದಶಲಕ್ಷ ಜನರು ವಾಸಿಸುತ್ತಾರೆ. ಅದಲ್ಲದೇ, ಅಟ್ಲಾಂಟಾ ಕಂಬೈನ್ಡ್‌ ಸ್ಟ್ಯಾಟಿಸ್ಟಿಕಲ್‌ ಏರಿಯಾಯು ಸುಮಾರು ಆರು ದಶಲಕ್ಷ ಜನಸಂಖ್ಯೆ ಹೊಂದಿದೆ. ಇದರಿಂದಾಗಿ ಇದು ಅಮೆರಿಕಾ ದೇಶದ ಅಗ್ನೇಯ ವಲಯದ ಅತಿಹೆಚ್ಚು ಜನನಿಬಿಡ ಮಹಾನಗರವಾಗಿದೆ. ಇದು ಪಿಯೆಡ್ಮಂಟ್‌ ಅಟ್ಲ್ಯಾಂಟಿಕ್‌ ಮೆಗಾ ರೀಜನ್‌ ಎನ್ನಲಾದ, ವೇಗವಾಗಿ ಬೆಳೆಯುತ್ತಿರುವ ಬೃಹನ್ನಗರದ ಕೇಂದ್ರಬಿಂದುವಾಗಿದೆ. ಸನ್ ಬೆಲ್ಟ್‌ನಲ್ಲಿರುವ ಹಲವು ಪ್ರದೇಶಗಳಂತೆ, ಅಟ್ಲಾಂಟಾ ವಲಯವು ಹಿಂದಿನ ದಶಕದಲ್ಲಿ ತ್ವರಿತ ಬೆಳವಣಿಗೆ ಕಂಡಿದೆ. ಇಸವಿ ೨೦೦೦ರಿಂದ ೨೦೦೮ರ ತನಕ ಸುಮಾರು ೧.೧೩ ದಶಲಕ್ಕಿಂತಲೂ ಅಧಿಕ ಜನವಸತಿ ಇತ್ತು. ಡಲ್ಲಾಸ್‌-ಫೋರ್ಟ್‌ ವರ್ತ್‌ ಮೆಟ್ರೊಪ್ಲೆಕ್ಸ್‌ ನಂತರ ಇದು ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಎರಡನೆಯ ಅತಿ-ವೇಗವಾಗಿ ಬೆಳೆಯುತ್ತಿರುವ ಪ್ರದೇಶವಾಗಿದೆ. ಇಸವಿ ೨೦೦೮ರಲ್ಲಿಯೇ, ಅಟ್ಲಾಂಟಾ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿನ ಎಂಟನೆಯ ಅತಿ-ದೊಡ್ಡ ಮಾಧ್ಯಮ ಮಾರುಕಟ್ಟೆಯಾಯಿತು. ಇದರ ಮಹಾನಗರ ಕ್ಷೇತ್ರದಲ್ಲಿ ೨,೩೮೭,೫೨೦ ನಿವಾಸದ ಮನೆಗಳಿದ್ದವು. ಅಟ್ಲಾಂಟಾ 1996ರ ಒಲಿಂಪಿಕ್‌ ಕ್ರೀಡಾಕೂಟದ ಆತಿಥೇಯನಾಗಿ ಪ್ರಮುಖ ಪಾತ್ರ ವಹಿಸಿತು.
ಪ್ರಮುಖ ವಾಣಿಜ್ಯ ಮತ್ತು ಸಾರಿಗೆಯ ಕೇಂದ್ರಬಿಂದು ಎನ್ನಲಾದ ಅಟ್ಲಾಂಟಾ, ದಿ ಕೋಕಾ ಕೋಲಾ ಕಂಪೆನಿ, ಜಾರ್ಜಿಯಾ ಪೆಸಿಫಿಕ್‌, AT&amp;T ಮೊಬಿಲಿಟಿ, CNN, ಡೆಲ್ಟಾ ಏರ್ಲೈನ್ಸ್‌ ಹಾಗೂ ಟರ್ನರ್‌ ಬ್ರಾಡ್ಕ್ಯಾಸ್ಟಿಂಗ್‌ ಸೇರಿದಂತೆ, ಹಲವು ಉದ್ದಿಮೆಗಳ ಪ್ರಧಾನ ಕಾರ್ಯಾಲಯಗಳು ಅಟ್ಲಾಂಟಾದಲ್ಲಿವೆ. ಅಟ್ಲಾಂಟಾ ನಗರ ವಲಯದ ಒಳಗಿರುವಂತಹ ಫಾರ್ಚೂನ್‌ 500 ಸಂಸ್ಥೆಯ ಉದ್ಯಮಗಳನ್ನು ಹೊಂದಿರುವ ನಾಲ್ಕನೆಯ ಅತಿ ಹೆಚ್ಚು ನಿಬಿಡತೆಯ ಪ್ರದೇಶವಾಗಿದೆ. (ಆದರೂ UPS, ಹೋಂ ಡಿಪೊ ಹಾಗೂ ನ್ಯೂವೆಲ್ ರಬರ್ಮಯ್ಡ್‌ ಉದ್ದಿಮೆಗಳು ನಗರ ವಲಯದಲ್ಲಿಲ್ಲ). ಫಾರ್ಚೂನ್‌ 1000 ಉದ್ದಿಮೆಗಳಲ್ಲಿ ೭೫%ರಷ್ಟು ಅಟ್ಲಾಂಟಾದ ಮಹಾನಗರ ಪ್ರದೇಶದಲ್ಲಿವೆ. ಅಟ್ಲಾಂಟಾದ $೨೭೦ ಶತಕೋಟಿ ಮೊತ್ತದಷ್ಟು ಸಮಗ್ರ ಮಹಾನಗರ ಆದಾಯ ಹೊಂದಿದೆ. ಇದರದು ಜಾರ್ಜಿಯನ್‌ ಆರ್ಥಿಕತೆಯ ೨/೩ಕ್ಕಿಂತಲೂ ಹೆಚ್ಚು ಪಾಲಾಗಿದೆ. ಹಾರ್ಟ್ಸ್‌ಫೀಲ್ಡ್‌ ಜ್ಯಾಕ್ಸನ್‌ ಅಟ್ಲಾಂಟಾ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು ಅಟ್ಲಾಂಟಾ ವಾಣಿಜ್ಯ ಕ್ಷೇತ್ರದಿಂದ ಏಳು ಮೈಲ್‌ ದೂರದ ದಕ್ಷಿಣಭಾಗದಲ್ಲಿದೆ. ಇದು ವಿಶ್ವದ ಅತಿ ನಿಬಿಡ ವಿಮಾನ ನಿಲ್ದಾಣವಾಗಿದ್ದು, ನಗರದ ಏಕೈಕ ಪ್ರಮುಖ ವಿಮಾನ ನಿಲ್ದಾಣವೂ ಆಗಿದೆ.
ಫುಲ್ಟನ್‌ ಕೌಂಟಿಯ ಆಡಳಿತ-ಕಾರ್ಯಾಲಯವು ಅಟ್ಲಾಂಟಾದಲ್ಲಿದೆ. ಅಟ್ಲಾಂಟಾ ಜಾರ್ಜಿಯಾ ರಾಜ್ಯ ಸರ್ಕಾರದ ಕಾರ್ಯಾಲಯಕ್ಕೆ ಐದನೆಯ ಸ್ಥಳವಾಗಿದೆ. ಅಟ್ಲಾಂಟಾ ನಗರದ ಸಾಂಸ್ಥಿಕ ಸರಹದ್ದಿನ ಸಣ್ಣ ಭಾಗವು ಡೆಕಾಲ್ಬ್‌ ಕೌಂಟಿಯೊಳಗೆ ಚಾಚುತ್ತದೆ. ನಗರದ ನಿವಾಸಿಗಳನ್ನು ಅಟ್ಲಾಂಟನ್ನರು ಎನ್ನಲಾಗುತ್ತದೆ.

## ಇತಿಹಾಸ 
ಅಟ್ಲಾಂಟಾ ನಗರವನ್ನು ಒಳಗೊಂಡಿರುವ ನೆಲೆಯು ಹಿಂದೆ ಸ್ಟ್ಯಾಂಡಿಂಗ್ ಪೀಚ್‌ಟ್ರೀ ಎಂಬ ಸ್ಥಳೀಯ ಅಮೆರಿಕನ್‌ ಹಳ್ಳಿಯಾಗಿತ್ತು. ಇಸವಿ ೧೮೨೨ರಲ್ಲಿ ಬಿಳಿಯ ವಸಾಹತುದಾರರು ಚೆರೋಕಿ ಮತ್ತು ಕ್ರೀಕ್‌ಗಳಿಂದ ಪಡೆಯಲಾಯಿತು. ಡಿಕ್ಯಾಚುರ್‌ ಮೊದಲ ಕ್ಷೇತ್ರೀಯ ವಸಾಹತು ಆಗಿತ್ತು.
thumb|left|upright|ಇಸವಿ 1907ರಲ್ಲಿ, ಅಟ್ಲಾಂಟಾದ ಮುಖ್ಯ ಬೀದಿಯಾದ ಪೀಚ್‌ಟ್ರೀ ಬೀದಿಯು, ಕಾರ್‌ಗಳು ಹಾಗೂ ಇತರೆ ಮೋಟಾರ್‌ ವಾಹನಗಳೊಂದಿಗೆ ನಿಬಿಡವಾಗಿತ್ತು.
ಅಮೆರಿಕಾ ಸಂಯುಕ್ತ ಸಂಸ್ಥಾನದ ಮಧ್ಯಮ-ಪಶ್ಚಿಮ ವಲಯಕ್ಕೆ ವಹಿವಾಟು ಮಾರ್ಗ ಕಲ್ಪಿಸಲು, ಪಶ್ಚಿಮ ಮತ್ತು ಅಟ್ಲಾಂಟಿಕ್‌ ರೈಲುಮಾರ್ಗ ನಿರ್ಮಿಸುವುದೆಂದು ೨೧ ಡಿಸೆಂಬರ್ ೧೮೩೬ರಂದು ಜಾರ್ಜಿಯಾ ಮಹಾ ಸಭೆಯಲ್ಲಿ ನಿರ್ಣಯವಾಯಿತು. ಇಸವಿ ೧೮೩೮ ಮತ್ತು ೧೮೩೯ರ ನಡುವೆ ಚೆರೋಕೀ ರಾಷ್ಟ್ರದ ಬಲವಂತದ ತೆರವಿನ ನಂತರ, ಹೊಸದಾಗಿ ನಿರ್ಜನಗೊಳಿಸಲಾದ ವಲಯವು ರೈಲು ಹಳಿ ಜೋಡಣೆಗಾಗಿ ಸಿದ್ಧವಾಯಿತು. ರೈಲು ಹಳಿಗಳ ಪೂರ್ವ ನಿಲ್ದಾಣದ ಸುತ್ತಲಿನ ಜಾಗವನ್ನು ಮೊದಲು ಅಭಿವೃದ್ಧಿಗೊಳಿಸಲಾಯಿತು. ಇಸವಿ ೧೮೩೭ರಲ್ಲಿ ಈ ವಸಾಹತಿಗೆ 'ಟರ್ಮಿನಸ್'‌ ಎನ್ನಲಾಯಿತು. ಅಲ್ಲಿ ಮನೆಗಳು ಹಾಗೂ ದೊಡ್ಡ ಅಂಗಡಿಯನ್ನು ನಿರ್ಮಿಸಿದ ಜಾನ್‌ ಥ್ರ್ಯಾಷರ್‌ರ ಹೆಸರಿನಲ್ಲಿ ಈ ಜಾಗಕ್ಕೆ ಥ್ರ್ಯಾಷರ್ವಿಲ್‌ ಎನ್ನಲಾಯಿತು. ಇಸವಿ ೧೮೪೨ರಲ್ಲಿ ವಸಾಹತಿನಲ್ಲಿ ಆರು ಕಟ್ಟಡಗಳು ಹಾಗೂ ೩೦ ನಿವಾಸಿಗಳನ್ನು ಹೊಂದಿತ್ತು. ಈ ಪಟ್ಟಣಕ್ಕೆ 'ಮಾರ್ಥಾಸ್ವಿಲ್'‌ ಎಂದು ಮರುನಾಮಕರಣ ಮಾಡಲಾಯಿತು. ಪಶ್ಚಿಮ ಮತ್ತು ಅಟ್ಲಾಂಟಿಕ್‌ ರೈಲುಮಾರ್ಗದ ಆಧಾರದ ಮೇಲೆ ಈ ಕ್ಷೇತ್ರವನ್ನು ಅಟ್ಲಾಂಟಿಕಾ-ಪೆಸಿಫಿಕಾ ಎಂದು ಹೆಸರಿಸಿ ಎಂದು ಜಾರ್ಜಿಯಾ ರೈಲುಮಾರ್ಗದ ಮುಖ್ಯ ಇಂಜಿನಿಯರ್‌ ಜೆ. ಎಡ್ಗರ್‌ ಥಾಮ್ಸನ್‌ ಸಲಹೆ ನೀಡಿದ್ದರು. ಇದನ್ನು 'ಅಟ್ಲಾಂಟಾ' ಎಂದು ಸಂಕ್ಷಿಪ್ತಗೊಳಿಸಲಾಯಿತು. ಇಸವಿ ೧೮೫೪ರಲ್ಲಿ, ಇನ್ನೊಂದು ರೈಲುಮಾರ್ಗವು ಅಟ್ಲಾಂಟಾವನ್ನು ಲಾಗ್ರ್ಯಾಂಜ್‌ದೊಂದಿಗೆ ಸಂಪರ್ಕಿಸಿತು. ಪಟ್ಟಣದ ಜನಸಂಖ್ಯೆಯು ೧೮೬೦ರಲ್ಲಿ ೯,೫೫೪ಕ್ಕೆ ಏರಿತು.
ಅಮೆರಿಕಾದ ಅಂತರ್ಯುದ್ಧದ ಸಮಯದಲ್ಲಿ, ಅಟ್ಲಾಂಟಾವು ಪ್ರಮುಖ ರೈಲು ಮಾರ್ಗ ಮತ್ತು ಸೇನಾ ಪೂರೈಕೆಯ ಕೇಂದ್ರವಾಯಿತು. ಇಸವಿ ೧೮೬೪ರಲ್ಲಿ ನಗರದ ಮೇಲೆ ಬೃಹತ್‌ ಪ್ರಮಾಣದ ಅಕ್ರಮಣ ನಡೆಯಿತು. ಅಟ್ಲಾಂಟಾ ಈಗ ಆವರಿಸಿರುವ ಕ್ಷೇತ್ರವು ಹಿಂದೆ, ಪೀಚ್‌ಟ್ರೀ ಕ್ರೀಕ್‌ ಕದನ, ಅಟ್ಲಾಂಟಾ ಕದನ ಹಾಗೂ ಎಜ್ರಾ ಇಗರ್ಜಿ ಕದನ ಸೇರಿದಂತೆ ಹಲವು ಕದನಗಳಿಗೆ ಸಾಕ್ಷಿಯಾಗಿತ್ತು. ದಿನಾಂಕ ೧ ಸೆಪ್ಟೆಂಬರ್‌ ೧೮೬೪ರಂದು ಯೂನಿಯನ್‌ ಸೇನಾಧಿಪತಿ ವಿಲಿಯಮ್‌ ಟಿ ಷರ್ಮನ್‌ ಮತ್ತು ಅವರ ಪಡೆಯು ಅಟ್ಲಾಂಟಾ ನಾಲ್ಕು ತಿಂಗಳ ಕಾಲ ಮುತ್ತಿಗೆ ಹಾಕಿ, ಎಲ್ಲಾ ಸಾರ್ವಜನಿಕ ಕಟ್ಟಡಗಳು ಮತ್ತು ಒಕ್ಕೂಟದ ಆಸ್ತಿಪಾಸ್ತಿಗಳನ್ನು ಧ್ವಂಸಗೊಳಿಸಲು ಆದೇಶ ನೀಡಿದಾಗ, ಒಕ್ಕೂಟದ ಪ್ರಧಾನ ಕಾರ್ಯದರ್ಶಿ ಜಾನ್‌ ಬೆಲ್‌ ಹುಡ್‌ ಅಟ್ಲಾಂಟಾ ನಗರದಲ್ಲಿನ ಸ್ಥಳಗಳನ್ನು ಖಾಲಿ ಮಾಡಿಸಿದರು. ಮಾರನೆಯ ದಿನ, ನಗರದ ಮಹಾಪೌರ ಜೇಮ್ಸ್‌ ಕ್ಯಾಲ್ಹೂನ್‌ ನಗರವನ್ನು ಎದುರಾಳಿಗೆ ಒಪ್ಪಿಸಿದರು. ದಿನಾಂಕ ೭ ಸೆಪ್ಟೆಂಬರ್‌ರಂದು ಎಲ್ಲಾ ನಾಗರೀಕರೂ ತಮ್ಮ ತಮ್ಮ ಮನೆಗಳನ್ನು ಖಾಲಿ ಮಾಡಿಕೊಂಡು ಹೋಗಲು ಷರ್ಮನ್ ಆದೇಶ ಹೊರಡಿಸಿದರು. ‌ ದಕ್ಷಿಣ ದಿಕ್ಕಿನತ್ತ ತಮ್ಮ ಮುನ್ನಡೆಗೆ ಪೂರ್ವಸಿದ್ಧತೆಗಾಗಿ, ನಗರದ ಇಗರ್ಜಿಗಳು ಹಾಗೂ ಆಸ್ಪತ್ರೆಗಳನ್ನು ಹೊರತುಪಡಿಸಿ ಅಟ್ಲಾಂಟಾದ ಉಳಿದೆಲ್ಲಕ್ಕೂ ಬೆಂಕಿ ಹಚ್ಚಿ ಸುಟ್ಟುಹಾಕಲು ಷರ್ಮನ್‌ ಆದೇಶ ಹೊರಡಿಸಿದರು.
thumb|left|ಇಸವಿ 1864ರಲ್ಲಿ ನಡೆದ US ಅಂತರ್ಯುದ್ಧದ ಸಮಯ ನಡೆದ ಅಟ್ಲಾಂಟಾ ಸಮರ.
ನಗರದ ಪುನರ್ನಿರ್ಮಾಣವು ಹಂತ-ಹಂತಗಳಲ್ಲಿ ನಡೆಯಿತು. ಪುನರ್ನಿರ್ಮಾಣ ಯುಗದ ಸುಧಾರಣೆಗಳ ಉಸ್ತುವಾರಿಗಾಗಿ, ಇಸವಿ ೧೮೬೭ರಿಂದ ೧೮೮೮ರ ತನಕ, U.S. ಭೂ ಸೈನಿಕರು ನೈಋತ್ಯ ಅಟ್ಲಾಂಟಾದ ಮ್ಯಾಕ್ಫರ್ಸನ್‌ ಬ್ಯಾರಾಕ್ಸ್‌ನಲ್ಲಿ ಠಿಕಾಣಿ ಹೂಡಿದ್ದರು. ಹೊಸದಾಗಿ ವಿಮುಕ್ತಗೊಂಡ ಗುಲಾಮರಿಗೆ ಸಹಾಯ ನೀಡಲು, ಫ್ರೀಡ್ಮೆನ್ಸ್‌ ಬ್ಯೂರೊ ಹಾಗೂ ಫ್ರೀಡ್ಮೆನ್‌ರ ಹಲವು ನೆರವು ಸಂಘಟನೆಗಳು (ಅದರಲ್ಲೂ ವಿಶಿಷ್ಟವಾಗಿ ಅಮೆರಿಕನ್‌ ಮಿಷನರಿ ಅಸೋಷಿಯೇಷನ್‌) ಒಟ್ಟಿಗೆ ಕೂಡಿ ಪುನರ್ನಿರ್ಮಾಣ ಕಾರ್ಯ ನಡೆಸಿದವು. ಇಸವಿ ೧೮೬೮ರಲ್ಲಿ, ರಾಜ್ಯವೊಂದರ ರಾಜಧಾನಿಯಾಗುವುದರಲ್ಲಿ ಅಟ್ಲಾಂಟಾ ಐದನೆಯ ನಗರವಾಯಿತು. ಇಸವಿ ೧೯೦೧ರಿಂದ ೧೯೪೧ರ ತನಕ, ಜಾರ್ಜಿಯಾದ ಅಂಗವಿಕಲ ಹಾಗೂ ವೃದ್ಧರಿಗಾಗಿ ಒಕ್ಕೂಟದ ಸೈನಿಕರ ನಿವಾಸವನ್ನು ನಿರ್ಮಿಸಲಾಯಿತು. ನೂತನ ದಕ್ಷಿಣದ ನಗರ, ಆಧುನಿಕ ಆರ್ಥಿಕತೆಯನ್ನು ಆಧರಿಸಿ ನಿರ್ಮಿಸಲಾದ ನಗರ, ಕೃಷಿಯ ಮೇಲೆ ಅಷ್ಟೂ ಅವಲಂಬಿಸಿಲ್ಲ ಎಂದು *ಅಟ್ಲಾಂಟಾ ಸಂವಿಧಾನ* ದ ಸಂಪಾದಕ ಹೆನ್ರಿ ಡಬ್ಲ್ಯೂ ಗ್ರ್ಯಾಡಿ ನಗರವನ್ನು ಹೂಡಿಕೆದಾರರಿಗೆ ಪರಿಚಯಿಸಿದರು. ಆದರೂ, ಅಟ್ಲಾಂಟಾ ಬೆಳೆದಾಗ, ಜನಾಂಗೀಯಗಳ ನಡುವೆ ಉದ್ವೇಗಗಳೂ ಹೆಚ್ಚಿದವು. ಇಸವಿ ೧೯೦೬ರಲ್ಲಿ ಸಂಭವಿಸಿದ ಅಟ್ಲಾಂಟಾ ಜನಾಂಗೀಯ ಗಲಭೆಯಲ್ಲಿ ಕನಿಷ್ಠ ೨೭ ಜನರು ಮೃತಪಟ್ಟು  ೭೦ಕ್ಕೂ ಹೆಚ್ಚು ಜನರು ಗಾಯಗೊಂಡರು.
ಅಟ್ಲಾಂಟಾ-ಸಂಜಾತೆ ಮಾರ್ಗರೆಟ್‌ ಮಿಚೆಲ್‌ರ ಜನಪ್ರಿಯ ಕೃತಿ '*ಗಾನ್‌ ವಿತ್‌ ದಿ ವಿಂಡ್‌* ' ಆಧಾರಿತ, ಅದೇ ಶೀರ್ಷಿಕೆಯ ಚಲನಚಿತ್ರದ ಪ್ರಥಮಪ್ರದರ್ಶನದ ಆತಿಥ್ಯಕಾರವನ್ನು ಅಟ್ಲಾಂಟಾ ೧೫ ಡಿಸೆಂಬರ್‌ ೧೯೩೯ರಂದು ವಹಿಸಿಕೊಂಡಿತು. ಚಲನಚಿತ್ರ ರಂಗದ ಗಣ್ಯರಾದ ಕ್ಲಾರ್ಕ್‌ ಗೇಬಲ್‌, ವಿವಿಯೆನ್‌ ಲೀ, [ಒಲಿವಿಯಾ ಡಿ ಹ್ಯಾವಿಲೆಂಡ್‌ ಹಾಗೂ ಸುಪ್ರಸಿದ್ಧ ನಿರ್ಮಾಪಕ [ಡೇವಿಡ್‌ ಒ. ಸೆಲ್ಜ್‌ನಿಕ್]]‌ ಉಪಸ್ಥಿತರಿದ್ದರು. ಈ ಕಾರ್ಯಕ್ರಮವನ್ನು ಇಂದು ನಾಮಾವಶೇಷಗೊಂಡಿರುವ ಲೋಸ್‌ ಗ್ರ್ಯಾಂಡ್‌ ಥಿಯೆಟರ್‌ನಲ್ಲಿ ನಡೆಯಿತು. ‌
ಯುದ್ಧದಲ್ಲಿ ಭಾಗವಹಿಸಲೆಂದು ‌ ಉಪಸ್ಥಿತರಿದ್ದರು. ಈ ಕಾರ್ಯಕ್ರಮವನ್ನು ಇಂದು ನಾಮಾವಶೇಷಗೊಂಡಿರುವ ಲೋಸ್‌ ಗ್ರ್ಯಾಂಡ್‌ ಥಿಯೆಟರ್‌ನಲ್ಲಿ ನಡೆಯಿತು. ‌
ಯುದ್ಧದಲ್ಲಿ ಭಾಗವಹಿಸಲೆಂದು ಲೆಸ್ಲಿ ಹೊವಾರ್ಡ್‌ ಆಗಲೇ ಇಂಗ್ಲೆಂಡ್‌ಗೆ ಮರಳಿದ್ದರು. ಇಂದಿಗೂ ಉಳಿದಿರುವ ಜಾರ್ಜಿಯನ್‌ ಟೆರೇಸ್‌ ಹೋಟೆಲ್‌ನಲ್ಲಿ ಔತಣ ನಡಯಿತು.
ಎರಡನೆಯ ಮಹಾಯುದ್ಧದ ಸಮಯ, ನಗರದ ಹೊರವಲಯದಲ್ಲಿನ ಮ್ಯಾರಿಯೆಟಾದಲ್ಲಿರುವ ಬೆಲ್‌ ಏರ್‌ಕ್ರಾಫ್ಟ್‌ ಕಾರ್ಖಾನೆಯಂತಹ ಉತ್ಪಾದನೆ-ತಯಾರಿಕೆಯು ನಗರದ ಜನಸಂಖ್ಯೆ ಹಾಗೂ ಆರ್ಥಿಕತೆಯನ್ನು ಮುನ್ನಡೆಸುವಲ್ಲಿ ಬಹಳಷ್ಟು ನೆರವಾದವು. ಯುದ್ಧದ ನಂತರ, ರೋಗ ನಿಯಂತ್ರಣ ಮತ್ತು ತಡೆಗಟ್ಟುವ ಕೇಂದ್ರಗಳನ್ನು ಅಟ್ಲಾಂಟಾದಲ್ಲಿ ಸ್ಥಾಪಿಸಲಾಯಿತು.
thumb|left|ಸ್ವೀಟ್‌ ಆಬರ್ನ್‌ನ ಐತಿಹಾಸಿಕ ಎಬ್ನೆಜರ್ ಬ್ಯಾಪ್ಟಿಸ್ಟ್‌ ಇಗರ್ಜಿಯ ಒಳಾಂಗಣದ ದೃಶ್ಯ.
*ಬ್ರೌನ್‌ v. ಶಿಕ್ಷಣಾ ಮಂಡಳಿ* ಯ ಮೊಕದ್ದಮೆಯ ಕುರಿತು U.S. ಸರ್ವೋಚ್ಚ ನ್ಯಾಯಾಲಯ ನೀಡಿದ ಬಹಳಷ್ಟು ಗಮನಾರ್ಹ ತೀರ್ಪು ನಾಗರಿಕ ಹಕ್ಕು ಅಭಿಯಾನಕ್ಕೆ ಕಾರಣವಾಯಿತು. ಈ ತೀರ್ಪಿನ ಹಿನ್ನೆಲೆಯಲ್ಲಿ, ಅಟ್ಲಾಂಟಾದಲ್ಲಿನ ಜನಾಂಗಗಳ ನಡುವಿನ ಉದ್ವೇಗವು ಹಿಂಸಾಚಾರದತ್ತ ತಿರುಗಿತು. ೧೨ ಅಕ್ಟೋಬರ್‌ ೧೯೫೮ರಂದು ಪೀಚ್‌ಟ್ರೀ ಬೀದಿಯಲ್ಲಿನ ನವನಿರ್ಮಿತ ಯಹೂದಿ ಮಂದಿರದ ಮೇಲೆ ಬಾಂಬ್‌ ದಾಳಿ ನಡೆಸಲಾಯಿತು. ಆ ಯಹೂದಿ ಮಂದಿರದ ರಾಬೈ ಜೇಕಬ್‌ ರಾತ್ಸ್‌ಚಿಲ್ಡ್‌ ಏಕೀಕರಣದ ಪ್ರಬಲ ಸಮರ್ಥಕರಾಗಿದ್ದರು. 'ಭೂಗತ ಒಕ್ಕೂಟ' ಎಂದು ಕರೆದುಕೊಳ್ಳುವ ಯಹೂದ್ಯ-ವಿರೋಧೀ ಬಿಳಿಯ ಪಾರಮ್ಯವಾದಿಗಳ ಗುಂಪು ಈ ಬಾಂಬ್‌ ದಾಳಿಗೆ ತಾನೇ ಹೊಣೆ ಎಂದು ಹೇಳಿಕೊಂಡಿದೆ.
೧೯೬೦ರ ದಶಕದಲ್ಲಿ, ಅಟ್ಲಾಂಟಾ ನಾಗರಿಕ ಹಕ್ಕು ಅಭಿಯಾನದ ಪ್ರಮುಖ ಸಂಘಟನಾ ಕೇಂದ್ರವಾಗಿತ್ತು. ಡಾ. ಮಾರ್ಟಿನ್‌ ಲೂಥರ್‌ ಕಿಂಗ್‌ ಹಾಗೂ ಹೆಚ್ಚು ಕರಿಯರನ್ನು ಹೊಂದಿದ್ದ ಅಟ್ಲಾಂಟಾದ ಕಾಲೇಜ್‌ಗಳು ಹಾಗೂ ವಿಶ್ವವಿದ್ಯಾಲಯಗಳು ಅಭಿಯಾನದಲ್ಲಿ ಪ್ರಮುಖ ಪಾತ್ರ ವಹಿಸಿದವು. ಸದರ್ನ್‌ ಕ್ರಿಶ್ಚಿಯನ್‌ ಲೀಡರ್ಷಿಪ್‌ ಕಾನ್ಫೆರೆನ್ಸ್‌ ಹಾಗೂ ಸ್ಟೂಡೆಂಟ್‌ ನಾನ್‌-ವಯೊಲೆಂಟ್‌ ಕೊ-ಆರ್ಡಿನೇಟಿಂಗ್‌ ಕಮಿಟಿ ಎಂಬ ಎರಡು ಪ್ರಮುಖ ಸಂಘಟನೆಗಳು ತಮ್ಮ ಪ್ರಧಾನ ಕಾರ್ಯಾಲಯಗಳನ್ನು ಅಟ್ಲಾಂಟಾದಲ್ಲಿ ಸ್ಥಾಪಿಸಿದ್ದವು.
ನಾಗರಿಕ ಹಕ್ಕುಗಳ ಯುಗದಲ್ಲಿ ಕೆಲವು ಜನಾಂಗೀಯ ಪ್ರತಿಭಟನೆಗಳು ನಡೆದಿದ್ದರೂ ಸಹ, ಅಟ್ಲಾಂಟಾದ ರಾಜಕೀಯ ಮತ್ತು ವಾಣಿಜ್ಯದ ಪ್ರಮುಖರು ಅಟ್ಲಾಂಟಾ ನಗರವನ್ನು 'ದ್ವೇಷಿಸಲಿಕ್ಕೂ ವಿಪರೀತ ವ್ಯಸ್ತ ನಗರ' ಎಂಬ ವರ್ಚಸ್ಸನ್ನು ಕಾಪಾಡಲು ಬಹಳಷ್ಟು ಶ್ರಮಿಸಿದರು. ಇಸವಿ ೧೯೬೧ರಲ್ಲಿ, ಕೆಲವೇ ದಕ್ಷಿಣ ಬಿಳಿಯ ಮಹಾಪೌರರಲ್ಲಿ ಒಬ್ಬರಾದ ಅಟ್ಲಾಂಟಾದ ಮಹಾಪೌರ ಇವಾನ್‌ ಅಲೆನ್‌ ಜೂನಿಯರ್‌ ತಮ್ಮ ನಗರದ ಶಾಲೆಗಳಲ್ಲಿ ವರ್ಣಭೇದ ನೀತಿಯನ್ನು ತೆಗೆಯುವ ಯತ್ನಕ್ಕೆ ತಮ್ಮ ಬೆಂಬಲ ಸೂಚಿಸಿದರು. 
ಇಸವಿ ೧೯೭೩ರಲ್ಲಿ ಮಹಾಪೌರರ ಸ್ಥಾನಕ್ಕೆ ಮೊದಲ ಆಫ್ರಿಕಾ ಮೂಲದ ಅಮೆರಿಕನ್ನರನ್ನು ಆಯ್ಕೆ ಮಾಡುವುದರ ಮೂಲಕ ಆಫ್ರಿಕನ್‌-ಅಮೆರಿಕನ್‌ ಅಟ್ಲಾಂಟಿಗರು ತಮ್ಮ ರಾಜಕೀಯ ಪ್ರಾಬಲ್ಯ ಮೆರೆದರು. ೨೦ನೆಯ ಶತಮಾನದ ಅಪರಾರ್ಧದಲ್ಲಿ ಆಫ್ರಿಕನ್‌-ಅಮೆರಿಕನ್ನರು ನಗರದಲ್ಲಿ ಬಹುಸಂಖ್ಯಾತರಾದರು. ಆದರೆ ಉಪನಗರೀಕರಣ, ಏರುತ್ತಿರುವ ಬೆಲೆಗಳು, ಉನ್ನತ ಹಂತಕ್ಕೇರುತ್ತಿದ್ದ ಆರ್ಥಿಕತೆ ಹಾಗೂ ಹೊಸದಾಗಿ ಬಂದ ವಲಸಿಗರು ಆಫ್ರಿಕನ್‌-ಅಮೆರಿಕನ್ನರ ಶೇಕಡಾವಾರನ್ನು ಕಡಿಮೆಗೊಳಿಸಿದೆ. ೧೯೮೦ರಲ್ಲಿ ೬೯%ರಷ್ಟಿದ್ದದ್ದು ೨೦೦೪ರಲ್ಲಿ ೫೪%ಕ್ಕಿಳಿಯಿತು. ಲ್ಯಾಟೀನೊಗಳು, ಬಿಳಿಯ ಹಾಗೂ ಏಷ್ಯನ್‌ ವಲಸಿಗರು ಸೇರಿಕೊಳ್ಳುವ ಕಾರಣ, ನಗರದ ಜನಸಂಖ್ಯಾಶಾಸ್ತ್ರವನ್ನು ಮಾರ್ಪಾಡಾಗಿಸಿದೆ.
ಇಸವಿ ೧೯೯೦ರಲ್ಲಿ, 1996ರ ಬೇಸಿಗೆಯ ಒಲಿಂಪಿಕ್‌ ಕ್ರೀಡಾಕೂಟದ ಆತಿಥ್ಯ ವಹಿಸಲು ಅಟ್ಲಾಂಟಾ ಆಯ್ಕೆಯಾಯಿತು. ಈ ಘೋಷಣೆಯ ನಂತರ, ಅಟ್ಲಾಂಟಾದಲ್ಲಿ ಹಲವು ನಿರ್ಮಾಣ ಯೋಜನೆಗಳು ಆರಂಭಗೊಂಡವು. ನಗರದ ಉದ್ಯಾನಗಳು, ಕ್ರೀಡಾ ಸೌಕರ್ಯಗಳು ಹಾಗೂ ಸಾರಿಗೆಯನ್ನು ಉತ್ತಮಗೊಳಿಸಲು ಸಕಲ ಪ್ರಯತ್ನಗಳು ನಡೆದವು. ಅಟ್ಲಾಂಟಾ ಬೇಸಿಗೆಯ ಒಲಿಂಪಿಕ್‌ ಕ್ರೀಡಾಕೂಟದ ಆತಿಥ್ಯ ವಹಿಸುವ ಮೂರನೆಯ ಅಮೆರಿಕನ್‌ ನಗರವಾಯಿತು. ಒಲಿಂಪಿಕ್‌ ಕ್ರೀಡಾಕೂಟದ ಆಯೋಜನವು ಹಲವು ಆಯೋಜಕ ಅಸಮರ್ಥತೆಗಳು ಹಾಗೂ ಶತಾಬ್ದಿ ಒಲಿಂಪಿಕ್‌ ಉದ್ಯಾನದ ಬಾಂಬ್‌ ವಿಸ್ಫೋಟದ ಘಟನೆಯಿಂದ ನಕಾರಾತ್ಮಕ ಪ್ರಭಾವಕ್ಕೊಳಗಾಯಿತು.
ತ್ವರಿತ ಬೆಳವಣಿಗೆ ಮತ್ತು ನಗರವಲಯದ ಅನಿಯಮಿತ ಪ್ರಗತಿಗಾಗಿ ಸಮಕಾಲೀನ ಅಟ್ಲಾಂಟಾ ನಗರವನ್ನು ಕೆಲವೊಮ್ಮೆ ಮೂಲ ಮಾದರಿ ಎನ್ನಲಾಗಿದೆ. ಹಲವು ಪ್ರಮುಖ ನಗರಗಳಿಗಿಂತಲೂ ಭಿನ್ನವಾಗಿ, ಅಟ್ಲಾಂಟಾ ಮಹಾನಗರಕ್ಕೆ ಬೆಳವಣಿಗೆಯನ್ನು ನಿರ್ಬಂಧಿಸುವಂತಹ ಸಾಗರ, ಕೆರೆಗಳು ಅಥವಾ ಪರ್ವತಗಳಂತಹ ಯಾವುದೇ ಸಹಜವಾದ ಸರಹದ್ದುಗಳಿಲ್ಲ.
ತನ್ನ ಪರಿಸರ-ಸ್ನೇಹಿ ನೀತಿಗಳಿಗಾಗಿ ಪರಿಸರ ರಕ್ಷಣಾ ಆಯೋಗದಂತಹ ಮಂಡಳಿಗಳಿಂದ ಅಟ್ಲಾಂಟಾ ಪ್ರಶಂಸೆಗೆ ಪಾತ್ರವಾಗಿದೆ. ಇಸವಿ ೨೦೦೯ರಲ್ಲಿ, ಅಟ್ಲಾಂಟದ ವರ್ಜಿನಿಯಾ-ಹೈಲೆಂಡ್‌, ಅಮೆರಿಕಾ ಸಂಯುಕ್ತ ಸಂಸ್ಥಾನದ ಮೊಟ್ಟಮೊದಲ ಇಂಗಾಲ-ತಟಸ್ಥ ವಲಯವಾಯಿತು. ವ್ಯಾಲಿ ವುಡ್‌ ಕಾರ್ಬನ್‌ ಸಿಕ್ವೆಸ್ಟ್ರೇಷನ್ ಪ್ರಾಜೆಕ್ಟ್‌ಗೆ‌ (ಗ್ರಾಮಾಂತರ ಜಾರ್ಜಿಯಾದಲ್ಲಿರುವ ಸಾವಿರಾರು ಎಕರೆಗಳ ಕಾಡುಪ್ರದೇಶ) ನೇರವಾಗಿ ಧನನೆರವುನೀಡಲು ಶಿಕಾಗೊ ಕ್ಲೈಮೇಟ್‌ ಎಕ್ಸ್‌ಚೇಂಜ್‌ ಮೂಲಕ ಐತಿಹಾಸಿಕ ಕಾರ್ನರ್‌ ವರ್ಜಿನಿಯಾ-ಹೈಲೆಂಡ್‌ ವಾಣಿಜ್ಯ ಜಿಲ್ಲೆಯ ೧೭ ವರ್ತಕರನ್ನು ಅಂತರ-ಸಂಪರ್ಕಿಸುವ ಪಾಲುದಾರಿಕೆಯನ್ನು ವೇರಸ್‌ ಕಾರ್ಬನ್‌ ನ್ಯೂಟ್ರಲ್‌ ವಿನ್ಯಾಸ ಅಭಿವೃದ್ಧಿಪಡಿಸಿತು.
## ಭೂಗೋಳ 
### ಸ್ಥಳಾಕೃತಿ ವಿವರಣೆ 
ಅಮೆರಿಕಾ ಸಂಯುಕ್ತ ಸಂಸ್ಥಾನ ಜನಗಣತಿ ಮಂಡಳಿಯ ಪ್ರಕಾರ, ನಗರದ ವಿಸ್ತೀರ್ಣ .  ನೆಲವಾಗಿದ್ದರೆ,  ರಷ್ಟು ನೀರಾಗಿದೆ. 
ನೀರು ಒಟ್ಟು ವಿಸ್ತೀರ್ಣದ ೦.೫೧%ರಷ್ಟಿದೆ. ಸರಾಸರಿ ಸಮುದ್ರ ಮಟ್ಟಕ್ಕಿಂತ ಸುಮಾರು  ಎತ್ತರದಲ್ಲಿ ವಿಮಾನ ನಿಲ್ದಾಣವು , ಅಟ್ಲಾಂಟಾ ನಗರವು ಚಟ್ಟಾಚೂಚೀ ನದಿಯ ದಕ್ಷಿಣದಲ್ಲಿರುವ ಒಂದು ಏಣಿನ ಮೇಲೆ ಸ್ಥಿತವಾಗಿದೆ.
ಪೂರ್ವ ಖಂಡೀಯ ವಿಭಾಗವು ದಕ್ಷಿಣದಿಂದ ಅಟ್ಲಾಂಟಾ ನಗರ ಪ್ರವೇಶಿಸಿ, ನಗರದ ವಾಣಿಜ್ಯ ಕ್ಷೇತ್ರದತ್ತ ಸಾಗುತ್ತದೆ. ವಾಣಿಜ್ಯ ಕ್ಷೇತ್ರದಿಂದ, ಈ ವಿಭಾಗ ರೇಖೆಯು ಡೆಕಾಲ್ಬ್‌ ಅವೆನ್ಯೂ ಹಾಗೂ ಡೆಕ್ಯಾಟುರ್‌ ಮೂಲಕ CSX ರೈಲು ಹಳಿಗಳ ಮೂಲಕ ಪೂರ್ವಕ್ಕೆ ಸಾಗುತ್ತದೆ. ದಕ್ಷಿಣ ಹಾಗೂ ಪೂರ್ವ ಬದಿಯಲ್ಲಿ ಬೀಳುವ ಮಳೆನೀರು ಅಂತಿಮವಾಗಿ ಅಟ್ಲಾಂಟಿಕ್‌ ಸಾಗರದೊಳಗೆ ಹೋಗುತ್ತದೆ. ಈ ವಿಭಾಗದ ಉತ್ತರ ಹಾಗೂ ಪಶ್ಚಿಮ ಬದಿಯಲ್ಲಿರುವ ಮಳೆ ನೀರು ಚಟ್ಟಚೂಚಿ ನದಿಯ ಮೂಲಕ ಹಾದುಹೋಗಿ ಮೆಕ್ಸಿಕೊ ಕೊಲ್ಲಿಯೊಳಗೆ ಧುಮುಕುತ್ತದೆ.
### ಹವಾಗುಣ 
thumb|ಚಳಿಗಾಲದ ಹಿಮ ಆವರಿಸಿರುವ ಆಟ್ಲಾಂಟಾದ ಪಿಯೆಡ್ಮಂಟ್‌ ಪಾರ್ಕ್‌. ಕೊಪ್ಪೆನ್‌ ವಿಂಗಡಣೆಯ ಪ್ರಕಾರ, ಅಟ್ಲಾಂಟಾದಲ್ಲಿ ಆರ್ದ್ರತೆಯುಳ್ಳ ಉಪೋಷ್ಣ ವಲಯದ ಹವಾಗುಣವಿದೆ (Cfa). ಬಹಳ ಹೆಚ್ಚು ಉಷ್ಣಾಂಶವುಳ್ಳ, ಹೆಚ್ಚು ಆರ್ದ್ರತೆಯುಳ್ಳ ಬೇಸಿಗೆಗಳು ಹಾಗೂ ಮೆದುವಾದ, ಕೆಲವೊಮ್ಮೆ ತುಂಬ ತಣ್ಣಗಿರುವ ಚಳಿಗಾಲವಿರುತ್ತದೆ. ಇದು ಅಮೆರಿಕಾ ಸಂಯುಕ್ತ ಸಂಸ್ಥಾನದ ದಕ್ಷಿಣಾರ್ಧದ ಪ್ರಮಾಣಗಳಿಗೆ ಹೋಲಿಸಿದರೆ ಚಳಿ ಹೆಚ್ಚು ಎಂದೇ ಹೇಳಬಹುದು. ಜುಲೈ ತಿಂಗಳಲ್ಲಿ ಸರಾಸರಿ  ಅಥವಾ ಹೆಚ್ಚು; ಕಡಿಮೆ ಸರಾಸರಿ . ಕೆಲವೊಮ್ಮೆ ಉಷ್ಣಾಂಶಗಳು  ಮೀರಬಹುದು. ಜುಲೈ ೧೯೮೦ರಲ್ಲಿ  ನಗರದಲ್ಲಿ ದಾಖಲಾದ ಅತಿ ಹೆಚ್ಚು ಉಷ್ಣಾಂಶ. ಸರಾಸರಿ ವರ್ಷದಲ್ಲಿ ೩೬ ದಿನಗಳ ಕಾಲ ಹಿಮಗಡ್ಡೆ ಕಟ್ಟಿರುತ್ತದೆ. ವಾರ್ಷಿಕವಾಗಿ ಸರಾಸರಿ ರಷ್ಟು ಹಿಮಪಾತವಾಗುತ್ತದೆ. 
ದಿನಾಂಕ ೨೩ ಜನವರಿ ೧೯೪೦ರಂದು ಅತಿ ಪ್ರಬಲ ಚಂಡಮಾರುತ ಬೀಸಿ  ತಂದಿತ್ತು. 
ಬಿರು ಹಿಮಗಾಳಿಗಳು ಬಹಳ ಅಪರೂಪ, ಆದರೂ ಸಾಧ್ಯತೆಯಿವೆ. ಇಂತಹ ಒಂದು ಬಿರು ಹಿಮಗಾಳಿಯ ಮಾರ್ಚ್‌ 1993ರಲ್ಲಿ ಸಂಭವಿಸಿತು. ಪದೇ-ಪದೇ ಸಂಭವಿಸುವ ಇಬ್ಬನಿ ಬಿರುಗಾಳಿಗಳು ಹಿಮಪಾತಕ್ಕಿಂತಲೂ ಹೆಚ್ಚು ಸಮಸ್ಯೆಯೊಡ್ಡಬಹುದು. ಇಂತಹ ತೀವ್ರ ಇಬ್ಬನಿ ಬಿರುಗಾಳಿಯು ೭ ಜನವರಿ ೧೯೭೩ರಂದು ಸಂಭವಿಸಿತೆಂದು ಊಹಿಸಲಾಗಿದೆ.
ಇಸವಿ ೨೦೦೭ರಲ್ಲಿ ಅಮೆರಿಕನ್‌ ಲಂಗ್‌ ಅಸೋಷಿಯೇಷನ್‌ ಸಮೀಕ್ಷೆಯ ಪ್ರಕಾರ, ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಅಟ್ಲಾಂಟಾ ಅತಿ ಹೆಚ್ಚು ದೂಷಿ ಕಣ-ಮಲಿನಕಣಗಳನ್ನು ಹೊಂದಿರುವ ನಗರ ಎನ್ನಲಾಯಿತು. ಮಾಲಿನ್ಯ, ಹೂಧೂಳು ಪ್ರಮಾಣ ಹಾಗೂ ವಿಮೆ ಮಾಡಿರದ ನಾಗರಿಕರ ಸಮಸ್ಯೆಗಳಿಂದಾಗಿ, ಅಮೆರಿಕಾ ಅಸ್ತಮಾ ಮತ್ತು ಪ್ರತಿರೋಧಕ (ಅಲರ್ಜಿ) ಪ್ರಮಾಣವನ್ನು ಹೆಚ್ಚು ಹೊಂದಿದೆ, ಅಸ್ತಮಾ ಪೀಡಿತರು ವಾಸಿಸಲು, ಅಟ್ಲಾಂಟಾ ಯೋಗ್ಯವಲ್ಲದ ನಗರ ಎಂದು ಅಮೆರಿಕಾ ನಿರ್ಣಯಿಸಿದೆ.
೧೪ ಮಾರ್ಚ್‌ ೨೦೦೮ರಂದು, EF2 ಸುಂಟರಗಾಳಿಯು ಅಟ್ಲಾಂಟಾ ನಗರದ ವಾಣಿಜ್ಯ ಪ್ರದೇಶಕ್ಕೆ ಅಪ್ಪಳಿಸಿತು.  ರವರೆಗಿನ ಗಾಳಿ ಬೀಸಿತ್ತು. ಈ ಸುಂಟರಗಾಳಿಯು ಫಿಲಿಪ್ಸ್‌ ಅರೆನಾ, ವೆಸ್ಟಿನ್‌ ಪೀಚ್‌ಟ್ರೀ ಪ್ಲಾಜಾ ಹೋಟಲ್‌, ಜಾರ್ಜಿಯಾ ಡೂಮ್‌, ಸೆಂಟೆನಿಯಲ್‌ ಲೊಲಿಂಪಿಕ್‌ ಪಾರ್ಕ್‌, CNN ಸೆಂಟರ್‌ ಹಾಗೂ ಜಾರ್ಜಿಯಾ ವರ್ಲ್ಡ್‌ ಕಾಂಗ್ರೆಸ್ ಸೆಂಟರ್‌ಗಳಿಗೆ ಭಾರೀ ಹಾನಿಯುಂಟು ಮಾಡಿತು. ಇದಲ್ಲದೆ, ಹತ್ತಿರದ ನೆರೆ ವಲಯಗಳಲ್ಲಿಯೂ ಸಾಕಷ್ಟು ಹಾನಿಯೊಡ್ಡಿತು. ಪಶ್ಚಿಮದಲ್ಲಿ ವೈನ್‌ ಸಿಟಿ ಹಾಗೂ ಪೂರ್ವದಲ್ಲಿ ಕ್ಯಾಬೆಜ್‌ಟೌನ್‌ ಹಾಗೂ ಫುಲ್ಟನ್‌ ಬ್ಯಾಗ್‌ ಅಂಡ್‌ ಕಾಟನ್‌ ಮಿಲ್ಸ್‌ ಉದ್ದಿಮೆಗಳಿಗೆ ಭಾರೀ ಹಾನಿಯೊಡ್ಡಿತು. ಡಜನ್‌ಗಟ್ಟಲೆ ಜನರಿಗೆ ಗಾಯಗಳಾಗಿದ್ದರೂ, ಒಬ್ಬರು ಮಾತ್ರ ಮೃತರಾದರು ಎಂದು ವರದಿಯಾಯಿತು. ಸುಂಟರಗಾಳಿಯಿಂದ ಉಂಟಾದ ಹಾನಿ ಸರಿಪಡಿಸಲು ಹಲವು ತಿಂಗಳುಗಳು ಬೇಕಾಗಬಹುದು ಎಂದು ನಗರದ ಅಧಿಕಾರಿಗಳು ತಿಳಿಸಿದರು.
## ನಗರದ ನೋಟ 
thumb|center|750px|ಅಟ್ಲಾಂಟಾದ ವಾಣಿಜ್ಯ ಪ್ರದೇಶ, ಹಾಗೂ, ವಾಣಿಜ್ಯ ಮತ್ತು ವಾಸಪ್ರದೇಶಗಳ ನಡುವಿನ ಭಾಗದ ಬಾನರೇಖೆ.
### ವಾಸ್ತುಶೈಲಿ 
ಅಟ್ಲಾಂಟಾದ ಬಾನರೇಖೆಯಲ್ಲಿ ಆಧುನಿಕ ಹಾಗೂ ಹಳೆಯ ಸೊಬಗಿನ ಅತ್ಯೆತ್ತರದ ಹಾಗೂ ಮಧ್ಯಮ ಎತ್ತರದ ಕಟ್ಟಡಗಳಿವೆ. ಅಟ್ಲಾಂಟಾದ ಅತ್ಯೆತ್ತರದ ಹೆಗ್ಗುರುತಾದ ಬ್ಯಾಂಕ್‌ ಆಫ್‌ ಅಮೆರಿಕಾ ಪ್ಲಾಜಾ  ಎತ್ತರವಿದ್ದು, ವಿಶ್ವದ 37ನೆಯ ಅತಿ ಎತ್ತರದ ಕಟ್ಟಡವಾಗಿದೆ. ಶಿಕಾಗೊ ಹಾಗೂ ನ್ಯೂಯಾರ್ಕ್‌ ನಗರಗಳ ಕಟ್ಟಡಗಳನ್ನು ಹೊರತುಪಡಿಸಿ ಈ ಕಟ್ಟಡವು ಅಮೆರಿಕಾ ಸಂಯುಕ್ತ ಸಂಸ್ಥಾನದ ಅತ್ಯೆತ್ತರದ ಕಟ್ಟಡವಾಗಿದೆ.
thumb|ಅಟ್ಲಾಂಟಾದ ಮಧ್ಯಪ್ರದೇಶ
thumb|ರಾತ್ರಿಯ ವೇಳೆಯಲ್ಲಿ ಅಟ್ಲಾಂಟಾ
ಅಮೆರಿಕಾ ದೇಶದ ದಕ್ಷಿಣಾರ್ಧದ ಪ್ರಮುಖ ನಗರಗಳಾದ ಸವಾನ್ನಾ, ಚಾರ್ಲ್ಸ್‌ಟನ್‌, ವಿಲ್ಮಿಂಗ್ಟನ್‌ ಹಾಗೂ ನ್ಯೂ ಆರ್ಲಿಯನ್ಸ್‌ ನಗರಗಳಿಗಿಂತಲೂ ಭಿನ್ನವಾಗಿ, ಅಟ್ಲಾಂಟಾ ತನ್ನ ಐತಿಹಾಸಿಕ ಹಳೆಯ ದಕ್ಷಿಣ ವಾಸ್ತು ಶೈಲಿಯ ಗುಣಗಳನ್ನು ಉಳಿಸಿಕೊಳ್ಳಲು ಯಾವುದೇ ಪ್ರಯತ್ನ ನಡೆಸಲಿಲ್ಲ. ಇದರ ಬದಲಿಗೆ, ಅಟ್ಲಾಂಟಾ ನಗರದ ಯೋಜನಾಧಿಕಾರಿಗಳು ಅದನ್ನು ನೂತನ ದಕ್ಷಿಣದ ಪ್ರಗತಿಪರ ನಗರವೆಂದು ಬಿಂಬಿಸುವ ಯತ್ನದಲ್ಲಿ ಅದ್ದೂರಿಯಾದ ಆಧುನಿಕ ಕಟ್ಟಡಗಳನ್ನು ವಿನ್ಯಾಸ ಮಾಡಿ ನಿರ್ಮಿಸಿದರು. ಅಟ್ಲಾಂಟಾದ ಬಾನರೇಖೆಯಲ್ಲಿ ಕಾಣಸಿಗುವ ಕಟ್ಟಡಗಳಲ್ಲಿ ಹಲವು U.S.ನ ಪ್ರಮುಖ ಉದ್ದಿಮೆಗಳಿಂದ ವಿನ್ಯಾಸಗೊಂಡಿವೆ, ಅಲ್ಲದೇ ೨೦ನೆಯ ಶತಮಾನದ ಕೆಲವು ಪ್ರಮುಖ ವಾಸ್ತುವಿನ್ಯಾಸಕರಾದ ಮೈಕಲ್‌ ಗ್ರೇವ್ಸ್‌, ರಿಚರ್ಡ್‌ ಮೇಯ್ಸರ್‌, ಮಾರ್ಸೆಲ್‌ ಬ್ರುಯರ್‌, ರೆಂಜೊ ಪಿಯಾನೊ, ಪಿಕಾರ್ಡ್‌ ಚಿಲ್ಟನ್‌, ಹಾಗೂ, ಡೇವಿಡ್‌ ಚಿಪರ್ಫೀಲ್ಡ್‌ ಸೇರಿದಂತೆ ಹಲವು ವಿನ್ಯಾಸಕರು ಇಲ್ಲಿ ಅತ್ಯುತ್ತಮ ವಾಸ್ತುಶೈಲಿಯಲ್ಲಿ ಕಟ್ಟಡ ನಿರ್ಮಿಸಿದ್ದಾರೆ. ಅಟ್ಲಾಂಟಾದ ಅತಿ ಗಮನಾರ್ಹ ಸ್ಥಳೀಯ ಮೂಲದ ವಾಸ್ತುಶಿಲ್ಪಿ ಜಾನ್‌ ಪೊರ್ಟ್ಮನ್‌ ಆಗಿರಬಹುದು. ಇಸವಿ ೧೯೬೭ರಲ್ಲಿ ಹ್ಯಾಟ್‌ ರಿಜೆನ್ಸಿ ಅಟ್ಲಾಂಟಾ ಕಟ್ಟಡದ ನಿರ್ಮಾಣದೊಂದಿಗೆ ಅರಂಭಗೊಂಡು, ಮಧ್ಯಾಂಗಣವುಳ್ಳ (ಏಟ್ರಿಯಮ್‌) ಹೋಟೆಲ್‌ ರಚನೆಯು ಅತಿಥಿ ಸತ್ಕಾರ ಕ್ಷೇತ್ರದಲ್ಲಿ ಗಮನಾರ್ಹ ಛಾಪು ಮೂಡಿಸಿತು. ಜಾರ್ಜಿಯಾ ಟೆಕ್‌ನ ಕಾಲೇಜ್‌ ಆಫ್‌ ಆರ್ಕಿಟೆಕ್ಚರ್‌ ಪದವೀಧರ ಪೋರ್ಟ್ಮನ್, ಅಟ್ಲಾಂಟಾ ಮರ್ಕೆಂಡೈಸ್‌ ಮಾರ್ಟ್‌, ಪೀಚ್‌ಟ್ರೀ ಸೆಂಟರ್‌, ವೆಸ್ಟಿನ್‌ ಪೀಚ್‌ಟ್ರೀ ಪ್ಲಾಜಾ ಹೋಟೆಲ್‌ ಹಾಗೂ ಸನ್‌ಟ್ರಸ್ಟ್‌ ಪ್ಲಾಜಾ ಕಟ್ಟಡ ವಿನ್ಯಾಸಗಳ ಮೂಲಕ, ಅಟ್ಲಾಂಟಾದ ವಾಣಿಜ್ಯ ವಿಭಾಗದ ನೋಟವನ್ನೇ ಬೆದಲಾಯಿಸಿದರು. 
ನಗರದ ಎತ್ತರದ ಕಟ್ಟಡಗಳು ನಗರದ ಮೂರು ಜಿಲ್ಲೆಗಳಲ್ಲಿ ಸಮೂಹದಲ್ಲಿವೆ - ವಾಣಿಜ್ಯ ಪ್ರದೇಶ, ನಡುನಗರ ಪ್ರದೇಶ ಹಾಗೂ ಬಕ್ಹೆಡ್‌. ಹೊರವಲಯದಲ್ಲಿ ಇನ್ನೂ ಎರಡು ಗುಂಪುಗಳಿವೆ - ಉತ್ತರದಲ್ಲಿ ಪೆರಿಮೀಟರ್‌ ಸೆಂಟರ್‌ ಹಾಗೂ ವಾಯುವ್ಯದಲ್ಲಿ ಕಂಬರ್ಲೆಂಡ್‌/ವೈನಿಂಗ್ಸ್‌. ಕೇಂದ್ರೀಯ ವಾಣಿಜ್ಯ ಜಿಲ್ಲೆಯು ಹ್ಯಾಟ್‌ ರೀಜೆನ್ಸಿ ಅಟ್ಲಾಂಟಾ ಹೋಟೆಲ್‌ನ  ಸುತ್ತ ಗುಂಪುಗೊಂಡಿದೆ. ಇದು ೧೯೬೭ರಲ್ಲಿ ಪೂರ್ಣಗೊಂಡಾಗ ಅಟ್ಲಾಂಟಾದಲ್ಲೇ ಅತಿ ಎತ್ತರದ ಕಟ್ಟಡಗಳಲ್ಲಿ ಒಂದಾಗಿತ್ತು. ಇದು ಇನ್ನೂ ಹೊಸದಾದ 191 ಪೀಚ್‌ಟ್ರೀ ಟವರ್‌, ವೆಸ್ಟಿನ್‌ ಪೀಚ್‌ಟ್ರೀ ಪ್ಲಾಜಾ, ಸನ್‌ಟ್ರಸ್ಟ್‌ ಪ್ಲಾಜಾ, ಜಾರ್ಜಿಯಾ-ಪೆಸಿಫಿಕ್‌ ಟವರ್‌ ಹಾಗೂ ಪೀಚ್‌ಟ್ರೀ ಸೆಂಟರ್‌ನ ಕಟ್ಟಡಗಳೂ ಸೇರಿವೆ. ಇನ್ನೂ ಉತ್ತರದಲ್ಲಿರುವ ಅಟ್ಲಾಂಟಾದ 'ನಡುವಣ ಪ್ರದೇಶ'ವು, ೧೯೮೭ರಲ್ಲಿ ಒನ್‌ ಅಟ್ಲಾಂಟಿಕ್‌ ಸೆಂಟರ್‌ ಪೂರ್ಣಗೊಂಡ ನಂತರ ತ್ವರಿತವಾಗಿ ಬೆಳೆಯಿತು.
### ನಗರವಲಯದ ಅಭಿವೃದ್ಧಿ 
ವಾಣಿಜ್ಯ ಉದ್ದಿಮೆಗಳು ಇಂದಿಗೂ ಸಹ ನಡುವಣ ಪ್ರದೇಶ ಜಿಲ್ಲೆಗೆ ಸ್ಥಳಾಂತರಗೊಳ್ಳುತ್ತಿವೆ. 1180 ಪೀಚ್‌ಟ್ರೀ ಎಂಬುದು ಜಿಲ್ಲೆಯ ಹೊಚ್ಚಹೊಸ ಕಾರ್ಯಾಲಯ ಕಟ್ಟಡವಾಗಿದೆ.  ಎತ್ತರವಿರುವ ಈ ಕಟ್ಟಡವು ೨೦೦೬ರಲ್ಲಿ ತೆರೆಯಿತು. ಆದೇ ವರ್ಷ U.S. ಗ್ರೀನ್‌ ಬಿಲ್ಡಿಂಗ್‌ ಕೌನ್ಸಿಲ್‌ನಿಂದ ಲೀಡರ್ಷಿಪ್‌ ಇನ್‌ ಇನರ್ಜಿ ಅಂಡ್‌ ಎನ್ವಿರಾನ್ಮೆಂಟಲ್‌ ಡಿಸೈನ್‌ (LEED) ಸ್ವರ್ಣ ಪದಕ ಮತ್ತು ಪ್ರಮಾಣ ಪತ್ರ ಗಳಿಸಿತು. ಅಟ್ಲಾಂಟಾ ಕಟ್ಟಡ ನಿರ್ಮಾಣ ಮತ್ತು ಚಿಲ್ಲರೆ ವ್ಯಾಪಾರ ಕ್ಷೇತ್ರದಲ್ಲಿ ಭಾರೀ ಬೆಳವಣಿಗೆಗೆ ಸಾಕ್ಷಿಯಾಗಿದೆ. ೧೯ ಏಪ್ರಿಲ್‌ ೨೦೦೬ರಂದಿನ ಸ್ಥಿತಿಯ ಪ್ರಕಾರ, ಸುಮಾರು ೬೦ಕ್ಕಿಂತಲೂ ಹೆಚ್ಚು ಹೊಸ ಅತ್ಯೆತ್ತರದ ಅಥವಾ ಮಧ್ಯಮ ಎತ್ತರದ ಕಟ್ಟಡಗಳ ನಿರ್ಮಾಣ ಪ್ರಸ್ತಾಪದ ಹಂತದಲ್ಲಿದ್ದವು ಅಥವಾ ನಿರ್ಮಾಣ ಹಂತದಲ್ಲಿದ್ದವು. ಮುಂಚೆ ಬ್ರೌನ್‌ಫೀಲ್ಡ್‌ ಉಕ್ಕು ತಯಾರಿಕೆಯ ಕಾರ್ಖಾನೆಯಾಗಿದ್ದು ಮಿಶ್ರಿತ ಬಳಕೆಯ ನಗರವಲಯ ಜಿಲ್ಲೆಯೆಂದು ಪರಿವರ್ತಿಸಲಾದ ಅಟ್ಲಾಂಟಿಕ್‌ ಸ್ಟೇಷನ್‌ ಅಕ್ಟೋಬರ್‌ ೨೦೦೫ರಲ್ಲಿ ಆರಂಭವಾಯಿತು. ಇಸವಿ ೨೦೦೬ರ ಆರಂಭದಲ್ಲಿ, ಅಟ್ಲಾಂಟಾದ ನಡುವಣ ಪ್ರದೇಶದಲ್ಲಿರುವ, ೧೪-ವಿಭಾಗಗಳುಳ್ಳ ಪೀಚ್‌ಟ್ರೀ ಬೀದಿಯನ್ನು ಬೀದಿ-ಮಟ್ಟದ ವ್ಯಾಪಾರಿ ತಾಣವನ್ನಾಗಿಸಲು ಮಹಾಪೌರ ಫ್ರ್ಯಾಂಕ್ಲಿನ್‌ ಒಂದು ಯೋಜನೆಯನ್ನು ರೂಪಿಸಿದರು. ಬೆವರ್ಲಿ ಹಿಲ್ಸ್‌ ರೋಡಿಯೊ ಡ್ರೈವ್‌ ಅಥವಾ ಶಿಕಾಗೋದ ಮ್ಯಾಗ್ನಿಫಿಕೆಂಟ್‌ ಮೈಲ್‌ ತಾಣಗಳಿಗೆ ಸರಿಸಾಟಿಯಾಗಿಸುವುದು ಈ ಯೋಜನೆಯ ಧ್ಯೇಯವಾಗಿತ್ತು.
thumb|upright|'ಮಿಡ್ಟೌನ್‌ ಮೈಲ್'ನಲ್ಲಿನ ನಿವಾಸಗಳುಳ್ಳ ಅತ್ಯೆತ್ತರದ ಕಟ್ಟಡಗಳು.‌
ಇಸವಿ ೧೯೯೬ರಲ್ಲಿ ವಾಣಿಜ್ಯ ಪ್ರದೇಶದಲ್ಲಿ ಶತಾಬ್ದಿ ಒಲಿಂಪಿಕ್‌ ಉದ್ಯಾನದ ಉದ್ಘಾಟನೆಯಂತಹ ನಾಗರಿಕ ಸೇವಾ ಕಾರ್ಯ ನಡೆದರೂ ಸಹ, ಇಷ್ಟೇ ಜನಸಾಂದ್ರತೆಯುಳ್ಳ ಇತರೆ ನಗರಗಳಲ್ಲಿ ಪ್ರತಿಯೊಬ್ಬರ ಉದ್ಯಾನ ಜಮೀನು ವಿಸ್ತೀರ್ಣದ ವಿಚಾರದಲ್ಲಿ ಅಟ್ಲಾಂಟಾ ಪ್ರತಿ ಸಾವಿರ ನಿವಾಸಿಗಳಿಗೆ  ಹೊಂದಿದ್ದು ೨೦೦೫ರಲ್ಲಿ ಕೊನೆಯ ಸ್ಥಾನದಲ್ಲಿತದಲ್ಲಿತ್ತು. ಕೇಂದ್ರೀಯ ಅಟ್ಲಾಂಟಾ ಹಾಗೂ ಬಕ್ಹೆಡ್‌ ವಾಣಿಜ್ಯ ಜಿಲ್ಲಗಳನ್ನು ದಾಟಿ ಹೋದಲ್ಲಿ, ಬಾನರೇಖೆಯಲ್ಲಿ ಕಟ್ಟಡಗಳ ಬದಲಿಗೆ ಹೊರವಲಯದತ್ತ ಹರಡಿಕೊಳ್ಳುವ ದಟ್ಟ ಮರಗಳ ಛಾವಣಿ ಕಾಣಸಿಗುತ್ತದೆ. ಇದರಿಂದಾಗಿ, ನಗರಕ್ಕೆ 'ಮರಗಳ ನಗರ' ಅಥವಾ 'ಅಡವಿಯಲ್ಲಿ ನಗರ' ಎಂಬ ಅಡ್ಡಹೆಸರೂ ದಕ್ಕಿದೆ. ಇಸವಿ ೧೯೮೫ರಲ್ಲಿ ಸ್ಥಾಪಿಸಲಾದ ಟ್ರೀಸ್‌ ಅಟ್ಲಾಂಟಾ ೬೮,೦೦೦ಕ್ಕಿಂತಲೂ ಹೆಚ್ಚು ಮರಗಳನ್ನು ನೆಟ್ಟಿದೆ ಅಥವಾ ವಿತರಿಸಿದೆ.
ನಗರದ ಉತ್ತರ ಜಿಲ್ಲೆಯಾದ ಬಕ್ಹೆಡ್‌ ಅಟ್ಲಾಂಟಾ ವಾಣಿಜ್ಯ ಕ್ಷೇತ್ರದಿಂದ ಎಂಟು ಮೈಲ್‌ ಉತ್ತರದಲ್ಲಿದೆ. ಇದರಲ್ಲಿ ಪೀಚ್‌ಟ್ರೀ ಬ್ಯಾಟ್ಲ್‌, ಟುಕ್ಸೆಡೊ ಪಾರ್ಕ್‌, ಪೀಚ್‌ಟ್ರೀ ಹಿಲ್ಸ್‌ ಹಾಗೂ ಚಾಸ್ಟೇನ್‌ ಪಾರ್ಕ್‌ನಂತಹ ಸಮೃದ್ಧ ನೆರೆಹೊರೆಗಳಿವೆ. ಇದು ಅಮೆರಿಕಾ ದೇಶದ ಅತ್ಯಂತ ಶ್ರೀಮಂತ ನೆರೆಹೊರೆ ವಲಯ ಎಂಬ ಸಮಂಜಸ ಬಿರುದು ಗಳಿಸಿದೆ. ಪ್ರಸ್ತುತ ದಶಕದಲ್ಲಿ ನಗರವಲಯದಲ್ಲಿ ಮಧ್ಯಮ ವರ್ಗದವರಿಗಾಗಿ ಪುನರ್ವಸತಿ ಕಾರ್ಯಕ್ರಮ ನಡೆದ ಕಾರಣ, ಅಟ್ಲಾಂಟಾದ ಈಸ್ಟ್‌ ಸೈಡ್‌ ಬಹುಬೇಗನೆ ಒಳ-ಪಟ್ಟಣದ ತಾಣವಾಗಿ ಹೊರಹೊಮ್ಮುತ್ತಿದೆ. ಕಸಬುದಾರರ ಬಂಗಲೆಗಳು, ವಿಕ್ಟೋರಿಯನ್‌ ಯುಗದ ಭವನಗಳು ಹಾಗೂ ಹೊಸದಾಗಿ ನಿರ್ಮಿತ ಅತಿ ಸೊಬಗಿನ, ನಗರವಯಲಯ ನೆರೆಹೊರೆಗಳು ಅಟ್ಲಾಂಟಾದಲ್ಲಿವೆ. ಇನ್ನಷ್ಟು ಸ್ಥಿತಿವಂತ ನೆರೆಹೊರೆಗಳಲ್ಲಿ ಇನ್ಮನ್‌ ಪಾರ್ಕ್‌, ಕ್ಯಾಂಡ್ಲರ್‌ ಪಾರ್ಕ್‌, ಲೇಕ್ ಕ್ಲೇರ್‌ ಹಾಗೂ ಲಿಟ್ಲ್‌ ಫೈವ್‌ ಪಾಯಿಂಟ್ಸ್‌ ಸಹ ಸೇರಿವೆ. ಕಿರ್ಕ್ವುಡ್‌, ಒಲ್ಡ್‌ ಫೋರ್ತ್‌ ವಾರ್ಡ್‌, ಈಸ್ಟ್‌ ಅಟ್ಲಾಂಟಾ, ಕ್ಯಾಬೇಜ್‌ಟೌನ್‌, ರೆಯ್ನೊಲ್ಡ್ಸ್‌ಟೌನ್‌ ಮತ್ತು ಎಡ್ಜ್‌ವುಡ್‌ ಸಹ ಸ್ಥಿತಿವಂತ ನೆರೆಹೊರೆ ವಲಯಗಳಾಗಿವೆ. ನಗರದ ಈ ವಲಯಗಳಲ್ಲಿ ವ್ಯಾಪಾರಿ ಮಳಿಗೆಗಳು, ಸಾರಿಗೆ ವ್ಯವಸ್ಥೆ ಹಾಗೂ ಸಾಂಸ್ಕೃತಿಕ ಜೀವನವು ಸೊಬಗಿನಿಂಸ ಕೂಡಿರುವ ಕಾರಣ, ಯುವ ವಯಸ್ಕರ, ೧೮ರಿಂದ ೩೫ರ ವಯಸ್ಸಿನ ಅತ್ಯಾಧುನಿಕತೆಯ ಪೀಳಿಗೆಗೆ ಆಕರ್ಷಣೆ ನೀಡುತ್ತದೆ. ನಗರದೊಳಗೆ ಹೊಸ ಸ್ಥಾನ ಕಲ್ಪಿಸುವುದರೊಂದಿಗೆ, ಮೇಲೆ ತಿಳಿಸಿರುವ ನೆರೆಹೊರೆಗಳಿಗಾಗಿ ಸ್ಥಾನ ಕಲ್ಪಿಸಲು, ಅಭಿವೃದ್ಧಿಗಾರರು ಹಲವು ಹಳೆಯ ಕಟ್ಟಡಗಳನ್ನು ಸಹ ಬಳಸಿಕೊಂಡಿದ್ದಾರೆ. ನಗರದ ನೈಋತ್ಯ ವಲಯದಲ್ಲಿ, ಕೊಲಿಯರ್‌ ಹೈಟ್ಸ್‌ ಎಂಬ ಬಡಾವಣೆಯಲ್ಲಿ ಶ್ರೀಮಂತ ಆಫ್ರಿಕನ್‌-ಅಮೆರಿಕನ್‌ ಜನಾಂಗದವರು ವಾಸಿಸುತ್ತಾರೆ. ಇಲ್ಲಿ ಕ್ಯಾಸ್ಕೇಡ್‌ ಹೈಟ್ಸ್‌ ಹಾಗೂ ಪೇಯ್ಟನ್‌ ಫಾರೆಸ್ಟ್‌ನಮತಹ ನೆರೆಹೊರೆಗಳೂ ಇವೆ.
## ಸಂಸ್ಕೃತಿ 
### ಮನರಂಜನೆ ಹಾಗೂ ಸಾರ್ವಜನಿಕವಾಗಿ ಪ್ರದರ್ಶಿಸಬೇಕಾದ ಕಲೆಗಳು 
thumb|upright|ಫಾಕ್ಸ್‌ ಥಿಯೆಟರ್‌
thumb|left|ಅಟ್ಲಾಂಟಾದ ಮಧ್ಯಭಾಗದಲ್ಲಿರುವ ವುಡ್ರಫ್‌ ಆರ್ಟ್ಸ್‌ ಸೆಂಟರ್‌ನ ಅಂಗವಾದ ಹೈ ಮ್ಯೂಸಿಯಮ್‌ ಆಫ್‌ ಆರ್ಟ್‌.
ಅಟ್ಲಾಂಟಾದ ಶಾಸ್ತ್ರೀಯ ಸಂಗೀತ ಕ್ಷೇತ್ರದಲ್ಲಿ ಅಟ್ಲಾಂಟಾ ಸಿಂಫನಿ ಆರ್ಕೆಸ್ಟ್ರಾ, ಅಟ್ಲಾಂಟಾ ಒಪೆರಾ, ಅಟ್ಲಾಂಟಾ ಬೆಲ್ಲೆ, ನ್ಯೂ ಟ್ರಿನಿಟಿ ಬರೋಕ್‌, ಮೆಟ್ರೊಪೊಲಿಟನ್‌ ಸಿಂಫೊನಿ ಆರ್ಕೆಸ್ಟ್ರಾ, ಜಾರ್ಜಿಯಾ ಬಾಯ್‌ ಕ್ವಿರ್‌ ಹಾಗೂ ಅಟ್ಲಾಂಟಾ ಬಾಯ್‌ ಕ್ವಿರ್‌ ಸಮೂಹಗಳು-ತಂಡಗಳು ಸೇರಿವೆ. ಶಾಸ್ತ್ರೀಯ ಸಂಗೀತಗಾರರಲ್ಲಿ ಪ್ರಖ್ಯಾತ ಸಂಯೋಜಕರಾರ ರಾಬರ್ಟ್‌ ಷಾ ಹಾಗೂ ಅಟ್ಲಾಂಟಾ ಸಿಂಫೊನಿಯ ರಾಬರ್ಟ್‌ ಸ್ಪ್ಯಾನೊ ಸಹ ಸೇರಿದ್ದಾರೆ.
ನಗರದಲ್ಲಿ ಸಂಗೀತ ಕ್ಷೇತ್ರವು ಚಿರಪರಿಚಿತ ಹಾಗೂ ಸಕ್ರಿಯವಾಗಿದೆ. . ಫಾಕ್ಸ್‌ ಥಿಯೆಟರ್‌ ಐತಿಹಾಸಿಕ ಹೆಗ್ಗುರುತಾಗಿದ್ದು, ವಿಶ್ವದಲ್ಲಿ ಅತಿ ಹೆಚ್ಚು ಹಣಗಳಿಸುವ ರಂಗಮಂದಿರಗಳಲ್ಲಿ ಒಂದಾಗಿದೆ. ಹೆಚ್ಚು ಯಶಸ್ವಿಯಾಗಿ ಸಂಗೀತ ಕಾರ್ಯಕ್ರಮಗಳ ಆತಿಥ್ಯ ವಹಿಸುವ, ವಿವಿಧ ಗಾತ್ರ ಆಕಾರಗಳ ಹಲವು ಮನರಂಜನಾ ಮಂದಿರಗಳಿವೆ. ಈ ಮಂದಿರಗಳು ಪ್ರಖ್ಯಾತ ಹಾಗೂ ಉದಯೋನ್ಮುಖ ಪ್ರವಾಸೀ ವಾದ್ಯತಂಡಗಳ ಸಂಗೀತಗೋಷ್ಠಿಗಳ ಆತಿಥ್ಯ ವಹಿಸಿವೆ. ಜನಪ್ರಿಯ ಸ್ಥಳೀಯ ಮಂದಿರಗಳಲ್ಲಿ ದಿ ಟ್ಯಾಬರ್ನಾಕಲ್‌, ವರೈಟಿ ಪ್ಲೇಹೌಸ್‌, ದಿ ಮಾಸ್ಕ್ವೆರೇಡ್‌, ದಿ ಸ್ಟಾರ್‌ ಕಮ್ಯೂನಿಟಿ ಬಾರ್‌ ಹಾಗೂ ದಿ EARL ಸೇರಿವೆ.
ನಗರದಲ್ಲಿನ ಅತಿ ಖ್ಯಾತ ವಸ್ತು ಪ್ರದರ್ಶನಾಲಯಗಳಲ್ಲಿ ಪ್ರತಿಷ್ಠಿತ ಹೈ ಮ್ಯೂಸಿಯಮ್‌ ಆಫ್‌ ಆರ್ಟ್‌, ಸೆಂಟರ್ ಫಾರ್‌ ಪಪೆಟ್ರಿ ಆರ್ಟ್ಸ್‌, ಅಟ್ಲಾಂಟಾ ಇಂಸ್ಟಿಟೂಟ್‌ ಫಾರ್‌ ದಿ ಅರ್ಟ್ಸ್‌ ಮತ್ತು ಜಾರ್ಜಿಯಾ ಮ್ಯೂಸಿಯಮ್‌ ಆಫ್‌ ಕಂಟೆಂಪೋರರಿ ಆರ್ಟ್‌ ಸೇರಿವೆ.
ಅಟ್ಲಾಂಟಾದಲ್ಲಿ ಹಲವು ಉದಯೋನ್ಮುಖ ಹಿಪ್‌-ಹಾಪ್‌ ಸಂಗೀತ ಶೈಲಿಯ ಕಲಾವಿದರಿದ್ದಾರೆ. ಜೊತೆಗೆ ಪ್ರಮುಖ ಧ್ವನಿಮುದ್ರಣಾ ಸಂಸ್ಥೆಗಳೂ ಇವೆ. ಇವುಗಳಲ್ಲಿ ಸೊ ಸೊ ಡೆಫ್‌ ರೆಕಾರ್ಡಿಂಗ್ಸ್‌, ಗ್ರ್ಯಾಂಡ್‌ ಹಸ್ಲ್‌ ರೆಕಾರ್ಡ್ಸ್‌, BME ರೆಕಾರ್ಡಿಂಗ್ಸ್‌, ಬ್ಲಾಕ್‌ ಎಂಟರ್ಟೇನ್ಮೆಂಟ್‌ ಹಾಗೂ ಕಾನ್ವಿಕ್ಟ್‌ ಮ್ಯೂಸಿಕ್‌ ಸೇರಿವೆ. ಮಾರ್ಚ್‌ ೨೦೧೧ರಲ್ಲಿ ಅಟ್ಲಾಂಟಾ WWE ರೆಸ್ಲ್‌ಮ್ಯಾನಿಯಾ 27 ಪಂದ್ಯಾವಳಿಯ ಆತಿಥ್ಯ ವಹಿಸಲಿದೆ ಎಂದು ಈ ವರ್ಷದ ಆರಂಭದಲ್ಲಿ ಘೋಷಿಸಲಾಯಿತು.
### ಪ್ರವಾಸೋದ್ಯಮ 
thumb|ಅಟ್ಲಾಂಟಾದ ಪಿಯೆಡ್ಮಂಟ್‌ ಪಾರ್ಕ್‌ ಅಟ್ಲಾಂಟಾದ ಅತಿ ದೊಡ್ಡ ಉದ್ಯಾನವಾಗಿದೆ.ಅಟ್ಲಾಂಟಾದ ಮಧ್ಯಪ್ರದೇಶದ ಬಾನರೇಖೆಯಲ್ಲಿ ಈ ಉದ್ಯಾನದ ಭಾಗವನ್ನು ಕಾಣಬಹುದಾಗಿದೆ.
ಅಟ್ಲಾಂಟಾ ಅಮೆರಿಕಾ ಸಂಯುಕ್ತ ಸಂಸ್ಥಾನದ ಯಾವುದೇ ನಗರಕ್ಕೆ ಭೇಟಿ ನೀಡುವ ಹದಿಮೂರನೆಯ ಅತಿ ಹೆಚ್ಚು ವಿದೇಶಿ ಪ್ರವಾಸಿಗರ ಸಂಖ್ಯೆಯನ್ನು ಹೊಂದಿದೆ. ಇಸವಿ ೨೦೦೭ರಲ್ಲಿ ೪೭೮,೦೦೦ಕ್ಕೂ ಹೆಚ್ಚು ವಿದೇಶೀ ಪ್ರವಾಸಿಗರು ನಗರಕ್ಕೆ ಆಗಮಿಸಿದ್ದರು. ಅದೇ ವರ್ಷ (*ಫೊರ್ಬ್ಸ್‌* ಪ್ರಕಾರ, ೩೭ ದಶಲಕ್ಷ ಪ್ರವಾಸಿಗರು ಅಟ್ಲಾಂಟಾ ನಗರಕ್ಕೆ ಭೇಟಿ ನೀಡಿದ್ದರು. ನಗರದಲ್ಲಿ ಜಾರ್ಜಿಯಾ ಅಕ್ವಾರಿಯಮ್‌ ಎಂಬ ವಿಶ್ವದ ಅತಿದೊಡ್ಡ ಒಳಾಂಗಣ ಮತ್ಸ್ಯಾಲಯವಿದೆ. ಇದು ೨೩ ನವೆಂಬರ್‌ ೨೦೦೫ರಂದು ಸಾರ್ವಜನಿಕರಿಗಾಗಿ ಅಧಿಕೃತವಾಗಿ ತೆರೆಯಲಾಯಿತು. ಮೇ ೨೦೦೭ರಲ್ಲಿ ಮತ್ಸ್ಯಾಲಯದ ಪಕ್ಕದಲ್ಲಿಯೇ ವರ್ಲ್ಡ್‌ ಆಫ್‌ ಕೋಕಾ ಕೋಲಾ, ವಿಶ್ವ-ಪ್ರಖ್ಯಾತವಾದ ಈ ಪಾನೀಯದ ಕುರಿತು ಇತಿಹಾಸವನ್ನು ಸೂಚಿಸುತ್ತದೆ. ವಿಶ್ವದೆಲ್ಲೆಡೆಯಿಂದ ವಿವಿಧ ಕೋಕಾ ಕೋಲಾ ಉತ್ಪನ್ನಗಳ ರುಚಿ ನೋಡಲು ಭೇಟಿಗಾರರಿಗೆ ಅವಕಾಶ ನೀಡುತ್ತದೆ. ಐತಿಹಾಸಿಕ ವ್ಯಾಪಾರ ಹಾಗೂ ಮನರಂಜನಾ ಮಳಿಗೆ ಅಂಡರ್ಗ್ರೌಂಡ್‌ ಅಟ್ಲಾಂಟಾ, ಅಟ್ಲಾಂಟಾ ವಾಣಿಜ್ಯ ಪ್ರದೇಶದ ರಸ್ತೆಗಳ ಕೆಳಗೆ ಸ್ಥಿತವಾಗಿದೆ. ಅಟ್ಲಾಂಟಾದ ನಡುವಣ ಕ್ಷೇತ್ರದ ವಾಯವ್ಯ ಬದಿಯಲ್ಲಿರುವ ಅಟ್ಲಾಂಟಿಕ್‌ ಸ್ಟೇಷನ್‌ ಎಂಬ ವಿಶಾಲವಾದ ಹೊಸ ನಗರವಲಯದ ನವೀಕರಣಾ ಯೋಜನೆಯು ಅಕ್ಟೋಬರ್‌ ೨೦೦೫ರಂದು ಅಧಿಕೃತವಾಗಿ ತೆರೆಯಿತು. 
thumb|ಸುಮಾರು 75 ವರ್ಷಗಳಿಗಿಂತಲೂ ಹೆಚ್ಚು ಕಾಲದಿಂದ ವಿಶ್ವವಿದ್ಯಾನಿಲಯವು ಅಟ್ಲಾಂಟಾದ ಹೆಗ್ಗುರುತಾಗಿದೆ.
ಇತಿಹಾಸದಿಂದ ಹಿಡಿದು ಲಲಿತ ಕಲೆ, ನೈಸರ್ಗಿಕ ಇತಿಹಾಸ, ಪಾನೀಯಗಳ ಕುರಿತು ವಿವಿಧ ವಸ್ತು ಸಂಗ್ರಹಾಲಯಗಳು ಅಟ್ಲಾಂಟಾದಲ್ಲಿವೆ.. ನಗರದಲ್ಲಿನ ವಸ್ತು ಸಂಗ್ರಹಾಲಯಗಳು ಹಾಗೂ ಆಕರ್ಷಣೆಗಳಲ್ಲಿ ಅಟ್ಲಾಂಟಾ ಹಿಸ್ಟರಿ ಸೆಂಟರ್‌; ಕಾರ್ಟರ್‌ ಸೆಂಟರ್‌; ಮಾರ್ಟಿನ್‌ ಲೂಥರ್‌ ಕಿಂಗ್‌ ಜೂನಿಯರ್‌ ನ್ಯಾಷನಲ್‌ ಹಿಸ್ಟಾರಿಕ್ ಸೈಟ್‌; ಅಟ್ಲಾಂಟಾ ಸೈಕ್ಲೊರಾಮಾ ಅಂಡ್‌ ಸಿವಿಲ್‌ ವಾರ್‌ ಮ್ಯೂಸಿಯಮ್‌; ರೋಡ್ಸ್‌ ಹಾಲ್‌ ಎಂಬ ಐತಿಹಾಸಿಕ ವಸ್ತು ಪ್ರದರ್ಶನಾಲಯ, ಹಾಗೂ ಮಾರ್ಗಾರೆಟ್‌ ಮಿಚೆಲ್‌ ಹೌಸ್‌ ಅಂಡ್‌ ಮ್ಯೂಸಿಯಮ್‌ ಸೇರಿದೆ. ಮಕ್ಕಳ ವಸ್ತು ಪ್ರದರ್ಶನಾಲಯಗಳಲ್ಲಿ ಫರ್ನ್‌ಬ್ಯಾಂಕ್‌ ಸೈಯನ್ಸ್‌ ಸೆಂಟರ್‌ ಹಾಗೂ ಇಮ್ಯಾಜಿನ್‌ ಇಟ್‌! ಚಿಲ್ಡ್ರನ್ಸ್‌ ಮ್ಯೂಸಿಯಮ್‌ ಆಫ್‌ ಅಟ್ಲಾಂಟಾ ಸೇರಿವೆ. 
ವಾರ್ಷಿಕ ಅಟ್ಲಾಂಟಾ ಡಾಗ್ವುಡ್‌ ಫೆಸ್ಟಿವಲ್‌ ಹಾಗೂ ಅಟ್ಲಾಂಟಾ ಪ್ರೈಡ್‌ ಸೇರಿದಂತೆ, ಅಟ್ಲಾಂಟಾದಲ್ಲಿ ನಡೆಯುವ ಹಲವು ಉತ್ಸವಗಳು ಹಾಗೂ ಸಾಂಸ್ಕೃತಿಕ ಸಮಾರಂಭಗಳ ಆತಿಥ್ಯವನ್ನು ಪಿಯೆಡ್ಮಾಂಟ್‌ ಪಾರ್ಕ್‌ ವಹಿಸುತ್ತದೆ. 
ಅಟ್ಲಾಂಟಾ ಬಾಟನಿಕಲ್‌ ಗಾರ್ಡನ್‌ ಉದ್ಯಾನದ ಪಕ್ಕದಲ್ಲಿಯೇ ಇದೆ. ಗ್ರ್ಯಾಂಟ್‌ ಪಾರ್ಕ್‌ನಲ್ಲಿರುವ ಝೂ ಅಟ್ಲಾಂಟಾದಲ್ಲಿ ಪಾಂಡಾ ಪ್ರದರ್ಶನವಿದೆ. 
ಸ್ಟೋನ್‌ ಮೌಂಟೆನ್‌ ನಗರದ ಪೂರ್ವಬದಿಯಲ್ಲಿದೆ. ಇದು ವಿಶ್ವದಲ್ಲಿಯೇ ಅತಿ ವಿಶಾಲವಾದ ಬೆಣಚುಕಲ್ಲಾಗಿದೆ.
ಪ್ರತಿ ವರ್ಷ ಶ್ರಮ ದಿನ ವಾರಾಂತ್ಯದಂದು, ಅಟ್ಲಾಂಟಾದಲ್ಲಿ ಜನಪ್ರಿಯ ಹಾಗೂ ವೈವಿಧ್ಯಮಯ ಸಭೆಯಾದ ಡ್ರ್ಯಾಗನ್‌*ಕಾನ್‌ ಹ್ಯಾಟ್‌ ರೀಜೆನ್ಸಿ, ಮ್ಯಾರಿಯಾಟ್‌ ಮಾರ್ಕ್ವಿಸ್‌, ಹಿಲ್ಟನ್‌ ಹಾಗೂ ಷೆರಾಟನ್‌ ಹೋಟೆಲ್‌ಗಳು ಆತಿಥ್ಯ ವಹಿಸುತ್ತವೆ. ಈ ವಾರ್ಷಿಕ ಕಾರ್ಯಕ್ರಮಕ್ಕೆ ಸುಮಾರು ೩೦,೦೦೦ ಜನರು ಭೇಟಿನೀಡುತ್ತಾರೆ.  ಇಡೀ ಆಗಸ್ಟ್‌ ತಿಂಗಳು ಚಲನಚಿತ್ರ ಕ್ಷೇತ್ರಕ್ಕೆ ಮುಡಿಪಾಗಿರುತ್ತದೆ. ಆ ತಿಂಗಳ ಪೂರ್ತಿ ಅಟ್ಲಾಂಟಾದಲ್ಲಿ ಸ್ವತಂತ್ರ ಚಲನಚಿತ್ರೋತ್ಸವ ನಡೆಯುತ್ತದೆ. ಇದಕ್ಕೆ **ಇಂಡಿಪೆಂಡೆಂಟ್‌ ಫಿಲ್ಮ್‌ ಮಂತ್‌**  ಎನ್ನಲಾಗುತ್ತದೆ. ಅಕ್ಟೋಬರ್‌ ತಿಂಗಳಲ್ಲಿ ಅಟ್ಲಾಂಟಾದ ನಡುವಣ ಕ್ಷೇತ್ರದಲ್ಲಿ ಔಟ್‌ ಆನ್‌ ಫಿಲ್ಮ್‌ ಎಂಬ ಸಲಿಂಗಕಾಮಿ ಚಲನಚಿತ್ರೋತ್ಸವ ನಡೆಯುತ್ತದೆ. ವಿಶ್ವದೆಲ್ಲೆಡೆಯಿಂದ ಚಲನಚಿತ್ರ ನಿರ್ಮಾಪಕರು ನಿರ್ದೇಶಕರು ಹಾಗೂ ಅಭಿಮಾನಿಗಳು ಇದರಲ್ಲಿ ಭಾಗವಹಿಸುತ್ತಾರೆ.
### ಧರ್ಮ 
thumb|left|ನಾರ್ತ್‌ ಅವೆನ್ಯೂ ಹಾಗೂ ಪೀಚ್‌ಟ್ರೀ ಸ್ಟ್ರೀಟ್‌ನ ಅಗ್ನೇಯ ಮೂಲೆಯಲ್ಲಿರುವ ನಾರ್ತ್‌ ಅವೆನ್ಯೂ ಪ್ರೆಸ್ಬಿಟೆರಿಯನ್‌ ಇಗರ್ಜಿ.
ಅಟ್ಲಾಂಟಾ ನಗರದಲ್ಲಿ ೧,೦೦೦ಕ್ಕೂ ಹೆಚ್ಚು ದೇವಾಲಯಗಳಿವೆ. ಅಟ್ಲಾಂಟಾದಲ್ಲಿ ಪ್ರಾಟೆಸ್ಟಂಟ್‌ ಕ್ರಿಶ್ಚಿಯನ್‌ ಪಂಥದವರು ಗಮನಾರ್ಹ ಸಂಖ್ಯೆಯಲ್ಲಿ ವಾಸಿಸುತ್ತಿದ್ದಾರೆ. ಸದರ್ನ್‌ ಬ್ಯಾಪ್ಟಿಸ್ಟ್‌ ಕನ್ವೆನ್ಷನ್‌, ಯುನೈಟೆಡ್‌ ಮೆಥಡಿಸ್ಟ್‌ ಚರ್ಚ್‌ ಹಾಗೂ ಪ್ರೆಸ್ಬಿಟೆರಿಯನ್‌ ಚರ್ಚ್ (USA) ಸೇರಿದಂತೆ, ನಗರವು ಐತಿಹಾಸಿಕವಾಗಿ ಸಾಂಪ್ರದಾಯಿಕ ಸದರ್ನ್‌ ವರ್ಗಗಳ ತಾಣವಾಗಿದೆ. ಈ ವಲಯದಲ್ಲಿ ಹಲವು ಬೃಹತ್‌ ಇಗರ್ಜಿಗಳಿವೆ, ಅವುಗಳಲ್ಲಿ ಹೆಚ್ಚಿನವು ಹೊರವಲಯದಲ್ಲಿವೆ.
ಅಟ್ಲಾಂಟಾದಲ್ಲಿ ಅಪಾರ ಹಾಗೂ ಇನ್ನೂ ಹೆಚ್ಚುತಿರುವ ಸಂಖ್ಯೆಯಲ್ಲಿ ರೋಮನ್‌ ಕ್ಯಾಥೊಲಿಕ್‌ ಪಂಥೀಯರಿದ್ದಾರೆ. ಇವರ ಸಂಖ್ಯೆ ೧೯೯೮ರಲ್ಲಿ ೨೯೨,೩೦೦ ಇದ್ದದ್ದು ೨೦೦೮ರಲ್ಲಿ ೭೫೦,೦೦೦ಕ್ಕೆ ಹೆಚ್ಚಿತ್ತು. ಇದು ೧೫೬%ರಷ್ಟು ಹೆಚ್ಚಳವಾಗಿದೆ. ಅಟ್ಲಾಂಟಾ ಮಹಾನಗರದ ನಿವಾಸಿಗಳ ಪೈಕಿ ೧೦%ರಷ್ಟು ರೋಮನ್‌ ಕ್ಯಾಥೊಲಿಕ್‌ ಪಂಥದವರಾಗಿದ್ದಾರೆ. ೮೪ನೆಯ ಪಾದ್ರಿಯಾಡಳಿತ ಪ್ರದೇಶದ ಅಟ್ಲಾಂಟಾದ ಆರ್ಚ್‌ಡಯೊಸೀಸ್‌ನ ಅಧಿಕಾರಕ್ಕೆ ಒಳಪಡಿಸಲಾದ ಕ್ಷೇತ್ರವಾಗಿ, ಅಟ್ಲಾಂಟಾ ನಗರವು ಅಟ್ಲಾಂಟಾ ಪ್ರಾಂತ್ಯದ ಮಹಾನಗರ ವಲಯವಾಗಿದೆ. ಕತೀಡ್ರಲ್‌ ಆಫ್‌ ಕ್ರೈಸ್ಟ್‌ ದಿ ಕಿಂಗ್‌ ಎಂಬುದು ಆರ್ಚ್‌ಡಯೊಸೀಸ್‌ನ ಕತೀಡ್ರಲ್‌ (ಪ್ರಧಾನ ಇಗರ್ಜಿ) ಆಗಿದೆ. ಪರಮಪೂಜ್ಯ ವಿಲ್ಟನ್‌ ಡಿ. ಗ್ರೆಗರಿ ಪ್ರಸ್ತುತ ಪ್ರಧಾನ ಬಿಷಪ್‌ ಆಗಿದ್ದಾರೆ. ಮಹಾನಗರದ ವಲಯದಲ್ಲಿ ಹಲವು ಈಸ್ಟರ್ನ್‌ ಕ್ಯಾಥೊಲಿಕ್‌ ಪ್ಯಾರಿಷ್‌ಗಳಿವೆ. ಇವೆಲ್ಲವೂ ಮೆಲ್ಕೀಟ್, ಮೆರೋನೀಟ್‌ ಹಾಗೂ ಬೈಸ್ಯಾಂಟೈನ್‌ ಕ್ಯಾಥೊಲಿಕ್‌ ಪಂಥದವರಿಗಾಗಿ ಪೂರ್ವ ಕ್ಯಾಥೊಲಿಕ್‌ ಎಪಾರ್ಕಿಗಳ (ಗ್ರೀಕ್‌ ದೇಶದ ಬಿಷಪ್‌ನ ಪ್ರಾಂತಗಳ) ವ್ಯಾಪ್ತಿಗೊಳಪಡುತ್ತವೆ.
ಅಟ್ಲಾಂಟಾ ನಗರದಲ್ಲಿ ಗ್ರೀಕ್‌ ಆರ್ಥಡಾಕ್ಸ್‌ ಅನಂಷಿಯೇಷನ್‌ ಪ್ರಧಾನ ಇಗರ್ಜಿಯಿದೆ. ಇದು ಅಟ್ಲಾಂಟಾ ಮಹಾನಗರದ ಇಗರ್ಜಿಯ ಕ್ಷೇತ್ರ ಹಾಗೂ ಅದರ ಬಿಷಪ್‌ ಅಲೆಕ್ಸಿಯೊಸ್‌ನ ಪೀಠವಾಗಿದೆ. ಅಟ್ಲಾಂಟಾ ಕ್ಷೇತ್ರದ ಪ್ಯಾರಿಷ್‌ಗಳು ಪ್ರತಿನಿಧಿಸುವ ಇತರೆ ಸಾಂಪ್ರದಾಯಿಕ ಕ್ರಿಸ್ತ ವ್ಯಾಪ್ತಿಗಳ (ಅರ್ಥಡಾಕ್ಸ್‌ ಕ್ರಿಶ್ಚಿಯನ್‌ ಜುರಿಸ್ಟಿಕ್ಷನ್‌) ಪೈಕಿ ಅಂಟಿಯೊಕಿಯನ್‌ ಆರ್ಥಡಾಕ್ಸ್‌ ಚರ್ಚ್‌, ರಷ್ಯನ್‌ ಆರ್ಥಡಾಕ್ಸ್‌ ಚರ್ಚ್‌, ರೊಮ್ಯಾನಿಯನ್‌ ಆರ್ಥಡಾಕ್ಸ್‌ ಚರ್ಚ್‌, ಉಕ್ರೇನಿಯನ್‌ ಅರ್ಥಡಾಕ್ಸ್‌ ಚರ್ಚ್‌, ಸರ್ಬಿಯನ್‌ ಅರ್ಥಡಾಕ್ಸ್‌ ಚರ್ಚ್‌ ಹಾಗೂ ಆರ್ಥಡಾಕ್ಸ್‌ ಚರ್ಚ್‌ ಇನ್‌ ಅಮೆರಿಕಾ ಸೇರಿವೆ.
ಎಪಿಸ್ಕೊಪಲ್‌ ಡಯೊಸೀಸ್ ಆಫ್‌ ಅಟ್ಲಾಂಟಾದ ಪೀಠವೂ ಸಹ ಅಟ್ಲಾಂಟಾದಲ್ಲಿದೆ. ಇದರಲ್ಲಿ ಜಾರ್ಜಿಯಾದ ಇಡೀ ಉತ್ತರಾರ್ಧ, ಮಧ್ಯ ಜಾರ್ಜಿಯಾದ ಬಹಳಷ್ಟು ಭಾಗ ಹಾಗೂ ಪಶ್ಚಿಮ ಜಾರ್ಜಿಯಾದ ಚಟ್ಟಚೂಚಿ ನದಿ ಕಣಿವೆ ಈ ಪೀಠದ ವ್ಯಾಪ್ತಿಯಲ್ಲಿರುತ್ತದೆ.‌ ಬಕ್ಹೆಡ್‌ನಲ್ಲಿರುವ ಕತೀಡ್ರಲ್‌ ಆಫ್‌ ಸೇಂಟ್‌ ಫಿಲಿಪ್‌ನಲ್ಲಿ ಇದರ ಪ್ರಧಾನ ಕಾರ್ಯಸ್ಥಳವಿದೆ. ಮಹಾಪೂಜ್ಯ ಜೆ. ನೀಲ್‌ ಅಲೆಕ್ಸ್ಯಾಂಡರ್‌ ಈ ಡಯೊಸೀಸ್‌ನ ಮುಖ್ಯಸ್ಥರಾಗಿದ್ದಾರೆ.
ಹಲವು ಪ್ರಾದೇಶಿಕ ಚರ್ಚ್‌ ಸಮುದಾಯಗಳಗೂ ಸಹ ಅಟ್ಲಾಂಟಾ ಪ್ರಧಾನ ಕಾರ್ಯಸ್ಥಳವಾಗಿದೆ. ಇವ್ಯಾಂಜೆಲಿಕಲ್ ಲೂತರನ್‌ ಚರ್ಚ್‌ ಇನ್‌ ಅಮೆರಿಕಾ‌ ದ ಅಗ್ನೇಯ ಧಾರ್ಮಿಕ ಸಭೆಯ ಕಾರ್ಯಾಲಯಗಳು ಅಟ್ಲಾಂಟಾದ ವಾಣಿಜ್ಯ ಪ್ರದೇಶದಲ್ಲಿವೆ. ಮಹಾನಗರ ಪ್ರದೇಶದಲ್ಲಿ ಹಲವೆಡೆ ELCA ಪ್ಯಾರಿಷ್‌ಗಳಿವೆ. ಅಟ್ಲಾಂಟಾದ ಮಹಾನಗರ ಪ್ರದೇಶದಲ್ಲಿ ಎಂಟು ಯುನೈಟೆಡ್‌ ಚರ್ಚ್‌ ಆಫ್‌ ಕ್ರೈಸ್ಟ್‌ ಇಗರ್ಜಿಗಳಿವೆ. ಸ್ವೀಟ್‌ ಆಬರ್ನ್‌ ಬಡಾವಣೆಯಲ್ಲಿರುವ 'ಫರ್ಸ್ಟ್‌ ಕಾಂಗ್ರೆಗೇಷನಲ್' ಇದರಲ್ಲೊಂದು. ಮಾಜಿ ಮಹಾಪೌರ ಆಂಡ್ರ್ಯೂ ಯಂಗ್‌ ಈ ಇಗರ್ಜಿಯ ಸದಸ್ಯರಾಗಿದ್ದದ್ದು ಫರ್ಸ್ಟ್‌ ಕಾಂಗ್ರೆಗೇಷನಲ್‌ನ ಮಹತ್ವ ಅಂಶವಾಗಿದೆ.
ಸಾಂಪ್ರದಾಯಿಕ ಆಫ್ರಿಕನ್‌ ಅಮೆರಿಕನ್‌ ವರ್ಗದವರಿಗೆ ಸೇರಿದ ನ್ಯಾಷನಲ್‌ ಬ್ಯಾಪ್ಟಿಸ್ಟ್‌ ಕನ್ವೆನ್ಷನ್‌ ಹಾಗೂ ಅಫ್ರಿಕನ್‌ ಮೆಥಡಿಸ್ಟ್‌ ಎಪಿಸ್ಕೋಪಲ್‌ ಚರ್ಚ್‌ಗಳು ಈ ಕ್ಷೇತ್ರದಲ್ಲಿ ಬಹಳಷ್ಟು ಅನುಯಾಯಿಗಳನ್ನು ಹೊಂದಿವೆ. ಈ ಇಗರ್ಜಿಗಳಲ್ಲಿ ಅಟ್ಲಾಂಟಾ ವಿಶ್ವವಿದ್ಯಾನಿಲಯ ಕೇಂದ್ರದಲ್ಲಿನ ಇಂಟರ್‌ಡಿನಾಮಿನೇಷನಲ್‌ ಥಿಯೊಲಾಜಿಕಲ್‌ ಸೆಂಟರ್‌ ಸಂಕೀರ್ಣದ ಅಂಶವಾದ ಹಲವು ಧರ್ಮಶಾಲೆಗಳಿವೆ.
ಸ್ಯಾಲ್ವೇಷನ್‌ ಆರ್ಮಿಯ ಅಮೆರಿಕಾ ಸಂಯುಕ್ತ ಸಂಸ್ಥಾನ ದಕ್ಷಿಣ ಪ್ರಾಂತ್ಯದ ಪ್ರಧಾನ ಕಾರ್ಯಸ್ಥಳವು ಅಟ್ಲಾಂಟಾದಲ್ಲಿದೆ. ಎಂಟು ಇಗರ್ಜಿಗಳು, ಹಲವು ಸಮಾಜಸೇವಾ ಕೇಂದ್ರಗಳು, ಅಟ್ಲಾಂಟಾ ಕ್ಷೇತ್ರದುದ್ದಕ್ಕೂ ಸ್ಥಿತವಾಗಿರುವ ಹಲವು ಯುವ ಸಮುದಾಯಗಳು ಈ ವರ್ಗಕ್ಕೆ ಸೇರಿವೆ. ದಿ ಚರ್ಚ್‌ ಆಫ್‌ ಜೀಸಸ್‌ ಕ್ರೈಸ್ಟ್‌ ಆಫ್‌ ಲ್ಯಾಟರ್‌-ಡೇ ಸೇಂಟ್ಸ್‌ನ ದೇವಲಯವು, ನಗರದ ಹೊರವಲಯದ ಜಾರ್ಜಿಯಾದ ಸ್ಯಾಂಡಿ ಸ್ಪ್ರಿಂಗ್ಸ್‌ನಲ್ಲಿದೆ.
ಪಕ್ಕದ ಜಾರ್ಜಿಯಾದ ಲಿಲ್ಬರ್ನ್‌ನಲ್ಲಿರುವ ಅಟ್ಲಾಂಟಾದ BAPS ಶ್ರೀ ಸ್ವಾಮಿನಾರಾಯಣ್‌ ಮಂದಿರವು ಭಾರತದ ಆಚೆ ನಿರ್ಮಿಸಲಾದ ಅತಿ ದೊಡ್ಡ ಹಿಂದೂ ದೇವಾಲವಾಗಿದೆ.
ಅಟ್ಲಾಂಟಾ ಮಹಾನಗರದಲ್ಲಿರುವ ಸುಮಾರು ೧೫ ಹಿಂದೂ ದೇವಾಲಯಗಳ ಪೈಕಿ ಇದೂ ಒಂದು. ಜೊತೆಗೆ, ಅಟ್ಲಾಂಟಾ, ಆಗಸ್ಟಾ, ಮೆಕಾನ್, ಪೆರ್ರಿ, ಸವಾನಾ, ಕೊಲಂಬಸ್‌, ರೋಮ್‌/ಕಾರ್ಟರ್ಸ್‌ವಿಲ್‌ ಹಾಗೂ ಇತರೆ ದೂರದ ಕೇಂದ್ರಗಳಲ್ಲಿ ವಾಸಿಸುವ ಸುಮಾರು ೧೦೦,೦೦೦ ಹಿಂದೂಗಳಿಗೆ ಸೇರಿರುವ ಜಾರ್ಜಿಯಾದಲ್ಲಿರುವ ಏಳು ಇತರೆ ಹಿಂದೂ ದೇವಾಲಯಗಳಿವೆ.
ವಲಯದಲ್ಲಿ ಸುಮಾರು ೭೫,೦೦೦ ಮುಸಲ್ಮಾನರಿದ್ದಾರೆ ಹಾಗೂ ಸುಮಾರು ೩೫ ಮಸೀದಿಗಳಿವೆ. ಅಟ್ಲಾಂಟಾ ಮಹಾನಗರದಲ್ಲಿ ಯಹೂದ್ಯರು ಸುಮಾರು ೬೧,೩೦೦ ಕುಟುಂಬಗಳಲ್ಲಿ ೧೨೦,೦೦೦ ಜನರಿದ್ದಾರೆ. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ೧೯೯೬ರಲ್ಲಿ ಯಹೂದ್ಯರ ಜನಸಂಖ್ಯೆ ೧೭ರ ಅತಿ ಹೆಚ್ಚಾಗಿದ್ದದ್ದು, ಇಂದು ಅದು ೧೧ನೆಯ ಅತಿ ಹೆಚ್ಚಾಗಿದೆ. ಬ್ರೇವ್ಸ್‌ ತಂಡವು ವರ್ಲ್ಡ್‌ ಸೀರೀಸ್‌ ಪಂದ್ಯಾವಳಿಯನ್ನು ೧೯೯೫ರಲ್ಲಿ ಜಯಗಳಿಸಿತು. ಇಸವಿ ೧೯೯೧ರಿಂದ ೨೦೦೫ರ ವರೆಗೆ ಅಭೂತಪೂರ್ವ ೧೪ ಸತತ ಡಿವಿಜನಲ್‌ ಚ್ಯಾಂಪಿಯನ್ ಶಿಪ್‌ಗಳಲ್ಲಿ ಸಹ ಜಯಗಳಿಸಿತ್ತು.
ಅಟ್ಲಾಂಟಾ ಫ್ಯಾಲ್ಕಾನ್ಸ್‌ ನ್ಯಾಷನಲ್‌ ಫುಟ್ಬಾಲ್‌ ಲೀಗ್‌ನಲ್ಲಿ ಆಡುವ ಅಮೆರಿಕನ್‌ ಫುಟ್ಬಾಲ್‌ ತಂಡವಾಗಿದೆ. ಇಸವಿ ೧೯೬೬ರಿಂದಲೂ ಅದು ಅಟ್ಲಾಂಟಾದಲ್ಲಿ ಆಭ್ಯಸಿಸಿ ಆಡುತ್ತಲಿದೆ. ತಂಡವು ಸದ್ಯಕ್ಕೆ ಜಾರ್ಜಿಯಾ ಡೋಮ್‌ನಲ್ಲಿ ಆಡುತ್ತಿದೆ. ಈ ತಂಡವು ಮೂರು ಬಾರಿ (೧೯೮೦, ೧೯೯೮, ೨೦೦೪) ಡಿವಿಜನ್‌ ಪ್ರಶಸ್ತಿ ಹಾಗೂ ಒಂದು ಕಾನ್ಫೆರೆನ್ಸ್‌ ಪಂದ್ಯಾವಳಿ ಪ್ರಶಸ್ತಿ ಗಳಿಸಿದೆ. ದಿನಾಂಕ ೩೧ ಜನವರಿ ೧೯೯೯ರಲ್ಲಿ ಈ ತಂಡವು ಸೂಪರ್‌ ಬೌಲ್‌ XXXIII ಪಂದ್ಯಾವಳಿಯ ಅಂತಿಮ ಪಂದ್ಯದಲ್ಲಿ ಡೆನ್ವರ್‌ ಬ್ರಾಂಕೊಸ್‌ ವಿರುದ್ಧ ಸೋತು ಎರಡನೆಯ ಸ್ಥಾನ ಗಳಿಸಿತು. ಅಟ್ಲಾಂಟಾ ೧೯೯೪ರಲ್ಲಿ ಸೂಪರ್‌ ಬೌಲ್‌ XXVIII ಹಾಗೂ ೨೦೦೦ರಲ್ಲಿ ಸೂಪರ್‌ ಬೌಲ್‌ XXXIV ಪಂದ್ಯಾವಳಿಗಳ ಆತಿಥ್ಯ ವಹಿಸಿತು.
ನ್ಯಾಷನಲ್‌ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್‌ ಸದಸ್ಯ ತಂಡ ಅಟ್ಲಾಂಟಾ ಹಾಕ್ಸ್‌ ೧೯೬೮ರಿಂದಲೂ ಅಟ್ಲಾಂಟಾದಲ್ಲಿ ಆಡುತ್ತಲಿದೆ. ತಂಡದ ಇತಿಹಾಸವು ೧೯೪೬ರಲ್ಲಿ ಆರಂಭವಾಯಿತು. ಅಂದು ತಂಡವು ಟ್ರೈ-ಸಿಟೀಸ್‌ ಬ್ಲ್ಯಾಕ್‌ಹಾಕ್ಸ್‌ ಎಂಬ ಹೆಸರು ಹೊತ್ತಿತ್ತು. ಇಂದು ಕ್ವಾಡ್ ಸಿಟೀಸ್‌ (ಎಲಿನಾಯಿಸ್ ರಾಜ್ಯದ ಮೊಲೀನ್‌ ಮತ್ತು ರಾಕ್‌ ಐಲೆಂಡ್‌, ಹಾಗೂ ಐಯೊವಾದ ಡೇವೆನ್ಪೋರ್ಟ್‌) ಎನ್ನಲಾದ ಕ್ಷೇತ್ರದಲ್ಲಿ ಈ ತಂಡವು ಅಭ್ಯಸಿಸಿ, ಅಟವಾಡುತ್ತಿತ್ತು. ತಂಡವು ೧೯೫೧ರಲ್ಲಿ ಮಿಲ್ವಕಿಗೆ ಹಾಗೂ ೧೯೫೫ರಲ್ಲಿ ಸೇಂಟ್‌ ಲೂಯಿಸ್‌ಗೆ ಸ್ಥಳಾಂತರಗೊಂಡಿತು. ತಂಡವು ಸೇಂಟ್‌ ಲೂಯಿಸ್‌ ಹಾಕ್ಸ್‌ ಆಗಿ ತನ್ನ ಏಕೈಕ NBA ಚಾಂಪಿಯನ್ಷಿಪ್ಸ್‌ ಪಂದ್ಯಾವಳಿ ಪ್ರಶಸ್ತಿ ಗಳಿಸಿತು. ತಂಡವು ೧೯೬೮ರಲ್ಲಿ ಅಟ್ಲಾಂಟಾಗೆ ಆಗಮಿಸಿತು. ಅಟ್ಲಾಂಟಾ ವಿಸ್ತರಿತ ಫ್ರಾಂಚೈಸ್‌ ಪಡೆಯುವುದು ಎಂದು ವಿಮೆನ್ಸ್ ನ್ಯಾಷನಲ್‌ ಬ್ಯಾಸ್ಕೆಟ್‌ಬಾಲ್‌ ಅಸೋಸಿಯೇಷನ್‌ (WNBA) ಅಕ್ಟೋಬರ್‌ ೨೦೦೭ರಲ್ಲಿ ಘೋಷಿಸಿತು. ಈ ಫ್ರಾಂಚೈಸ್‌ ತನ್ನ ಮೊದಲ ಆಟದ ಋತುವನ್ನು ಮೇ ೨೦೦೮ರಲ್ಲಿ ಆರಂಭಿಸಿತು. 
ಹೊಸ ತಂಡವು ಅಟ್ಲಾಂಟಾ ಡ್ರೀಮ್‌ ಎಂಬ ಹೆಸರಿಟ್ಟುಕೊಂಡು, ಫಿಲಿಪ್ಸ್‌ ಅರೆನಾದಲ್ಲಿ ಆಟವಾಡುತ್ತದೆ. ಹೊಸ ಫ್ರಾಂಚೈಸ್‌ ಅಟ್ಲಾಂಟಾ ಹಾಕ್ಸ್‌ನೊಂದಿಗೆ ಸದಸ್ಯತ್ವ ಹೊಂದಿಲ್ಲ. ೧೯೭೨ರಿಂದ ೧೯೮೦ರ ವರೆಗಿನ ಅವಧಿಯಲ್ಲಿ ಅಟ್ಲಾಂಟಾ ಫ್ಲೇಮ್ಸ್‌ ನ್ಯಾಷನಲ್‌ ಹಾಕಿ ಲೀಗ್‌ನಲ್ಲಿ (NHL) ಐಸ್‌ ಹಾಕಿ ಆಡುತ್ತಿತ್ತು. ಫ್ರಾಂಚೈಸ್‌ ಮಾಲೀಕರು ಹಣಕಾಸಿನ ಸಮಸ್ಯೆಗಳನ್ನು ಎದುರಿಸುತ್ತಿದ್ದ ಕಾರಣ, ತಂಡವು ಕೆನಡಾ ದೇಶದ ಆಲ್ಬರ್ಟಾದಲ್ಲಿರುವ ಕ್ಯಾಲ್ಗರಿ ಗೆ ಸ್ಥಳಾಂತರಗೊಂಡು, ಕ್ಯಾಲ್ಗರಿ ಫ್ಲೇಮ್ಸ್‌ ಎಂದು ಮರುನಾಮಕರಣ ಮಾಡಿಕೊಂಡಿತು. ದಿನಾಂಕ ೨೫ ಜೂನ್‌ ೧೯೭೭ರಂದು ಅಟ್ಲಾಂಟಾಗೆ NHL ವಿಸ್ತರಿತ ಫ್ರಾಂಚೈಸ್‌ ನೀಡಲಾಯಿತು. ಅಟ್ಲಾಂಟಾ ಥ್ರ್ಯಾಷರ್ಸ್‌ ತಂಡದ ಅತಿ-ನೂತನ ಐಸ್‌ ಹಾಕಿ ತಂಡವಾಯಿತು. ಥ್ರ್ಯಾಷರ್ಸ್‌ ತಂಡವು ಫಿಲಿಪ್ಸ್‌ ಅರೇನಾದಲ್ಲಿ ಆಟವಾಡುತ್ತದೆ. ತಂಡವು ೧೮ ಸೆಪ್ಟೆಂಬರ್‌ ೧೯೯೯ರಿಂದ ಆಟ ಆರಂಭಿಸಿ, ಋತು-ಪೂರ್ವ ಪಂದ್ಯವೊಂದರಲ್ಲಿ ನ್ಯೂಯಾರ್ಕ್‌ ರೇಂಜರ್ಸ್‌ ತಂಡದ ವಿರುದ್ಧ ೨-೩ ಗೋಲುಗಳ ಅಂತರದಿಂದ ಸೋಲು ಅನುಭವಿಸಿತು. ಥ್ರ್ಯಾಷರ್ಸ್‌ ತಂಡವು ೨೬ ಅಕ್ಟೋಬರ್‌ ೧೯೯೯ರಂದು ಕ್ಯಾಲ್ಗರಿ ಫ್ಲೇಮ್ಸ್‌ ತಂಡವನ್ನು ಸೋಲಿಸಿ ಮೊದಲ ಜಯ ಸಂಪಾದಿಸಿತು.
ಅಟ್ಲಾಂಟಾ ಅಂದೂ ಹಾಗೂ ಇಂದೂ ಮಹಿಳೆಯರ ಸಾಕರ್‌ ತಂಡ 'ಅಟ್ಲಾಂಟಾ ಬೀಟ್‌'ನ ತಾಣವಾಗಿದೆ. ವಿಮೆನ್ಸ್‌ ಯುನೈಟೆಡ್‌ ಸಾಕ್ಕರ್‌ ಅಸೋಸಿಯೇಷನ್‌ (WUSA, ೨೦೦೧–೨೦೦೩) ಸದಸ್ಯ ತಂಡವಾಗಿದ್ದ ಮೂಲತಃ ಅಟ್ಲಾಂಟಾ ಬೀಟ್‌ ತಂಡವು, ಲೀಗ್‌ನ ಮೂರೂ ಋತುಗಳಲ್ಲಿ ಪ್ಲೇ-ಆಫ್‌ ಹಂತದ ವರೆಗೂ ತಲುಪಿದ ಏಕೈಕ ತಂಡವಾಗಿತ್ತು. ನೂತನ ಅಟ್ಲಾಂಟಾ ಬೀಟ್‌ ತಂಡವು ಏಪ್ರಿಲ್‌ ೨೦೧೦ರಲ್ಲಿ ವಿಮೆನ್ಸ್‌ ಪ್ರೊಫೆಷನಲ್‌ ಸಾಕರ್‌ (WPS)ನಲ್ಲಿ ಮೊದಲ ಬಾರಿಗೆ ಆಟವಾಡಿತು. ಇದರ ನಂತರದ ತಿಂಗಳಿನಲ್ಲಿ, ಉತ್ತರ ಹೊರವಲಯದ ಕೆನಸಾದಲ್ಲಿರುವ ಕೆನಸಾ ಸ್ಟೇಟ್‌ ಯುನಿವರ್ಸಿಟಿಯೊಂದಿಗೆ ಹಂಚಿಕೊಂಡ, ಹೊಸದಾಗಿ ನಿರ್ಮಿಸಲಾದ ಸಾಕ್ಕರ್‌-ವಿಶೇಷ ಕ್ರೀಡಾಂಗಣದಲ್ಲಿ ತನ್ನ ಮೊದಲ ಆಟವಾಡಿತು. ಯುನೈಟೆಡ್‌ ಸಾಕ್ಕರ್ ಲೀಗ್ಸ್‌ ಮೊದಲ ವರ್ಗ (ಪುರುಷರು) ಹಾಗೂ ಡಬ್ಲೂ ಲೀಗ್‌ (ಮಹಿಳೆಯರು) ಸದಸ್ಯ ತಂಡವಾಗಿರುವ ಅಟ್ಲಾಂಟಾ ಸಿಲ್ವರ್ಬ್ಯಾಕ್ಸ್‌ ತಂಡಕ್ಕೂ ಸಹ ಅಟ್ಲಾಂಟಾ ತಾಣವಾಗಿತ್ತು. ಇಸವಿ ೨೦೦೭ ಸಿಲ್ವರ್‌ಬ್ಯಾಕ್ಸ್‌ ತಂಡದ ಅತ್ಯುತ್ತಮ ಋತುವಾಗಿತ್ತು. USL ಅಂತಿಮ ಹಂತದ ವರೆಗೂ ತಲುಪಿ, ಸಿಯಾಟಲ್‌ ಸೌಂಡರ್ಸ್‌ ವಿರುದ್ಧ ಸೋಲುಂಡಿತು. ಈ ತಂಡವು ಅಂದಿನಿಂದ MLSಗೆ ಬಡ್ತಿ ಪಡೆದಿದೆ. ಮೇಜರ್‌ ಲೀಗ್‌ ಸಾಕ್ಕರ್‌ ಪಂದ್ಯಾವಳಿಗಾಗಿ ವಿಸ್ತರಣಾ ತಂಡಕ್ಕೆ ಅವಕಾಶ ನೀಡಲು ಅಟ್ಲಾಂಟಾವನ್ನು ಪರಿಗಣಿಸಲಾಗುತ್ತಿದೆ. ಇಂದು ಆಸ್ತಿತ್ವದಲ್ಲಿರದ ನಾರ್ತ್‌ ಅಮೆರಿಕನ್‌ ಸಾಕರ್‌ ಲೀಗ್‌ ಪಂದ್ಯಾವಳಿಯ ೧೯೬೮ ಋತುವಿನಲ್ಲಿ ಅಟ್ಲಾಂಟಾ ಚೀಫ್ಸ್‌ ವಿಜಯಿಯಾಯಿತು. ಗಾಲ್ಫ್‌ನಲ್ಲಿ ಪ್ರತಿಷ್ಠಿತ ಆಟಗಾರರು ಭಾಗವಹಿಸುವ ಋತುವಿನ ಅಂತಿಮ PGA ಟೂರ್‌ ಆದ ದಿ ಟೂರ್‌ ಚಾಂಪಿಯನ್ಷಿಪ್‌ ಪಂದ್ಯಾವಳಿ ವಾರ್ಷಿಕವಾಗಿ ಈಸ್ಟ್‌ ಲೇಕ್‌ ಗಾಲ್ಫ್‌ ಕ್ಲಬ್‌ನಲ್ಲಿ ನಡೆಯುತ್ತದೆ. ಅಟ್ಲಾಂಟಾ ಮೂಲದ, ಚಿರಪರಿಚಿತ ಹವ್ಯಾಸೀ ಗಾಲ್ಫ ಆಟಗಾರ ಬಾಬ್ಬಿ ಜೋನ್ಸ್‌ರೊಂದಿಗೆ ಈ ಗಾಲ್ಫ್‌ ಅಂಕಣ ಸಂಬಂಧ ಹೊಂದಿರುವ ಕಾರಣ ಇದನ್ನು ಬಳಸಲಾಗುತ್ತದೆ.
ಕಾಲೇಜ್‌ ಮಟ್ಟದ ಅಥ್ಲೆಟಿಕ್ಸ್‌ ಕ್ರೀಡೆಗಳಲ್ಲಿ ಅಟ್ಲಾಂಟಾ ಸಮೃದ್ಧ ಇತಿಹಾಸ ಹೊಂದಿದೆ. ಜಾರ್ಜಿಯಾ ಟೆಕ್‌ ಯೆಲ್ಲೊ ಜ್ಯಾಕೆಟ್ಸ್‌ ತಂಡವು ಫುಟ್‌ಬಾಲ್‌ ಹಾಗೂ ಬ್ಯಾಸ್ಕೆಟ್‌ಬಾಲ್‌ ಸೇರಿದಂತೆ ಹದಿನೇಳು ಅಂತರಕಾಲೇಜ್‌ ಕ್ರೀಡೆಗಳಲ್ಲಿ ಪಾಲ್ಗೊಳ್ಳುತ್ತದೆ. ಟೆಕ್‌ ತಂಡವು ಅಟ್ಲಾಂಟಿಕ್‌ ಕೋಸ್ಟ್‌ ಕಾನ್ಫೆರೆನ್ಸ್‌ನಲ್ಲಿ ಸ್ಪರ್ಧಿಸುತ್ತದೆ. ಈ ತಂಡಕ್ಕೆ ತಾಣವಾದ ಬಾಬ್ಬಿ ಡಾಡ್‌ ಸ್ಟೇಡಿಯಮ್‌ ಕಾಲೇಜ್‌ ಫುಟ್‌ಬಾಲ್‌ ಪಂದ್ಯಾವಳಿಗಳಿಗೆ ಸತತವಾಗಿ ಬಳಕೆಯಾಗುವ ಅತಿ ಹಳೆಯ ಕ್ರೀಡಾಂಗಣವಾಗಿದೆ. ಅಮೆರಿಕಾ ಸಂಯುಕ್ತ ಸಂಸ್ಥಾನದ ದಕ್ಷಿಣಾರ್ಧ ಹಾಗೂ ಡಿವಿಜನ್‌ I FBSನಲ್ಲಿಯೇ ಅತಿ ಹಳೆಯ ಕ್ರೀಡಾಂಗಣವೂ ಹೌದು. ಜಾರ್ಜಿಯಾ ಟೆಕ್‌ನ ವಿದ್ಯಾರ್ಥಿಗಳು ಈ ಕ್ರೀಡಾಂಗಣವನ್ನು ೧೯೧೩ರಲ್ಲಿ ನಿರ್ಮಿಸಿದರು. ಅಟ್ಲಾಂಟಾ ದಕ್ಷಿಣದಲ್ಲಿ ನಡೆದ ಎರಡನೆಯ ಅಂತರಕಾಲೇಜ್‌ ಫುಟ್‌ಬಾಲ್‌ ಪಂದ್ಯದ ಆತಿಥ್ಯ ವಹಿಸಿತು. ಇಸವಿ ೧೮೯೨ರಲ್ಲಿ ಆಬರ್ನ್‌ ಯುನಿವರ್ಸಿಟಿ ಹಾಗೂ ಯುನಿವರ್ಸಿಟಿ ಆಫ್‌ ಜಾರ್ಜಿಯಾ ತಂಡಗಳ ನಡುವೆ ಪಿಯೆಡ್ಮಾಂಟ್‌ ಪಾರ್ಕ್‌ನಲ್ಲಿ ನಡೆಯಿತು. ಈ ಪಂದ್ಯವನ್ನು ಇಂದು ಡೀಪ್‌ ಸೌತ್ಸ್ ಓಲ್ಡೆಸ್ಟ್‌ ರೈವಲ್ರಿ ಎನ್ನಲಾಗಿದೆ. ಫುಟ್‌ಬಾಲ್‌ನ ವಾರ್ಷಿಕ ಚಿಕ್‌-ಫಿಲ್‌-ಎ ಬೌಲ್‌ (ಮುಂಚೆ ಪೀಚ್‌ ಬೌಲ್‌ ಎನ್ನಲಾಗಿತ್ತು) ಪಂದ್ಯಾವಳಿ ಹಾಗೂ ವಿಶ್ವದ ಅತಿದೊಡ್ಡ  ಓಟ ಪೀಚ್‌ಟ್ರೀ ರೋಡ್‌ ರೇಸ್‌ನ ಅತಿಥ್ಯ ವಹಿಸುತ್ತದೆ.
ಅಟ್ಲಾಂಟಾ ನಗರವು ಶತಾಬ್ದಿ 1996 ಬೇಸಿಗೆ ಒಲಿಂಪಿಕ್ಸ್ ಕ್ರೀಡಾಕೂಟದ ಆತಿಥ್ಯ ವಹಿಸಿತ್ತು. ಇದಕ್ಕಾಗಿ ನಿರ್ಮಿಸಲಾದ ಸೆಂಟೆನಿಯಲ್‌ ಒಲಿಂಪಿಕ್‌ ಪಾರ್ಕ್‌ CNN ಸೆಂಟರ್‌ ಹಾಗೂ ಫಿಲಿಪ್ಸ್‌ ಅರೇನಾ ಪಕ್ಕದಲ್ಲಿದೆ. ಜಾರ್ಜಿಯಾ ವರ್ಲ್ಡ್‌ ಕಾಂಗ್ರೆಸ್‌ ಸೆಂಟರ್‌ ಅಥಾರಿಟಿ ಈಗ ಈ ಪಾರ್ಕನ್ನು ನಿರ್ವಹಿಸುತ್ತಿದೆ. ಇತ್ತೀಚೆಗೆ, ಏಪ್ರಿಲ್‌ ೨೦೦೭ರಲ್ಲಿ ಅಟ್ಲಾಂಟಾ NCAA ಫೈನಲ್‌ ಫೋರ್‌ ಪುರುಷರ ಬ್ಯಾಸ್ಕೆಟ್‌ಬಾಲ್‌ ಪಂದ್ಯಾವಳಿಯ ಆತಿಥ್ಯ ವಹಿಸಿತ್ತು.
ರಾಷ್ಟ್ರದ ಗೇಲಿಕ್‌ ಫುಟ್‌ಬಾಲ್‌ ಸಂಸ್ಥೆಗಳಾದ 'ನಾ ಫಿಯಾನಾ ಲೇಡೀಸ್‌ ಅಂಡ್‌ ಮೆನ್ಸ್‌ ಗೇಲಿಕ್‌ ಫುಟ್‌ಬಾಲ್‌ ಕ್ಲಬ್'‌ ಹಾಗೂ 'ಕ್ಲಾನ್‌ ನಾ ಗೇಲ್‌ ಲೇಡೀಸ್‌ ಅಂಡ್‌ ಮೆನ್ಸ್‌ ಗೇಲಿಕ್‌ ಫುಟ್‌ಬಾಲ್‌ ಕ್ಲಬ್‌'ಗಳು ಅಟ್ಲಾಂಟಾದಲ್ಲಿ ನೆಲೆಸಿವೆ. ವಿಶ್ವಾದ್ಯಂತ ಗೇಲಿಕ್‌ ಕ್ರೀಡೆಗಳ ಆಡಳಿತ ಮಂಡಳಿಯಾದ ಗೇಲಿಕ್‌ ಅಥ್ಲೆಟಿಕ್‌ ಅಸೋಸಿಯೇಷನ್‌ನ ವಿಭಾಗವಾದ ನಾರ್ತ್‌ ಅಮೆರಿಕನ್‌ ಕೌಂಟಿ ಬೋರ್ಡ್‌ಗೆ ಇವೆರಡೂ ತಂಡಗಳು ಸದಸ್ಯವಾಗಿವೆ.

### ಮಾಧ್ಯಮ 
ಅಟ್ಲಾಂಟಾದ ಮಹಾನಗರ ವಲಯದಲ್ಲಿ ಹಲವು ದೂರದರ್ಶನ ಪ್ರಸಾರ ಕೇಂದ್ರಗಳಿವೆ. ಇಡೀ ಅಮೆರಿಕಾ ದೇಶದ ಒಟ್ಟು ಸಂಖ್ಯೆಯಲ್ಲಿ ೨%, ಅಂದರೆ ೨,೩೧೦,೪೯೦ ಮನೆಗಳಲ್ಲಿ ದೂರದರ್ಶನ ಹೊಂದಿದ ಇದು, ಅಮೆರಿಕಾ ದೇಶದಲ್ಲಿಯೇ ಎಂಟನೆಯ ಅತಿ ದೊಡ್ಡ ಗುರುತಿಸಲ್ಪಟ್ಟ ಮಾರುಕಟ್ಟೆ ವಲಯವಾಗಿದೆ. ಜೊತೆಗೆ ಎಲ್ಲಾ ಶೈಲಿಯ ಸಂಗೀತಗಳು ಹಾಗೂ ಕ್ರೀಡೆಗಳ ಕುರಿತು ಕಾರ್ಯಕ್ರಮ ಪ್ರಸಾರ ಮಾಡುವ ಹಲವು ಸ್ಥಳೀಯ ರೇಡಿಯೊ ಕೇಂದ್ರಗಳಿವೆ.
ಆನ್‌ ಕಾಕ್ಸ್‌ ಚೇಂಬರ್ಸ್‌ ನಿಯಂತ್ರಿತ ಖಾಸಗಿ ಸಂಸ್ಥೆ ಕಾಕ್ಸ್‌ ಎಂಟರ್ಪ್ರೈಸಸ್‌ ಅಟ್ಲಾಂಟಾ ಹಾಗೂ ನಗರದಾಚೆಗಿನ ಸ್ಥಳಗಳಲ್ಲಿ ಗಮನಾರ್ಹ ಪ್ರಮಾಣದಲ್ಲಿ ಮಾಧ್ಯಮ ಬಂಡವಾಳ ಹೂಡಿದೆ. ಇದರ ಅಂಗ ಸಂಸ್ಥೆ ಕಾಕ್ಸ್‌ ಕಮ್ಯುನಿಕೇಷನ್ಸ್‌ ರಾಷ್ಟ್ರದ ಮೂರನೆಯ ಅತಿ ದೊಡ್ಡ ತಂತು-ದೂರದರ್ಶನ ಸೇವಾ ಪೂರೈಕೆದಾರ ಉದ್ದಿಮೆಯಾಗಿದೆ; ಉದ್ದಿಮೆಯು *ದಿ ಅಟ್ಲಾಂಟಾ ಜರ್ನಲ್‌-ಕಾಂಸ್ಟಿಟ್ಯೂಷನ್‌* ಸೇರಿದಂತೆ, ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಸುಮಾರು ಒಂದು ಡಜನ್‌ಗಿಂತಲೂ ಹೆಚ್ಚು ಪತ್ರಿಕೆಗಳನ್ನು ಪ್ರಕಟಿಸಿದೆ. ಕಾಕ್ಸ್‌ ರೇಡಿಯೊದ ಲಾಂಛನದಂತಹ ಪ್ರಸಾರ ಕೇಂದ್ರವಾದ WSB AM ಅಮೆರಿಕಾ ದೇಶದ ದಕ್ಷಿಣಾರ್ಧದಲ್ಲೇ ಮೊದಲ ಪ್ರಸಾರ ಕೇಂದ್ರವಾಗಿತ್ತು.
ಕಾಕ್ಸ್‌ ಎಂಟರ್ಪ್ರೈಸಸ್‌-ಮಾಲೀಕತ್ವದ ABC ಅಂಗಸಂಸ್ಥೆ ಹಾಗೂ ನಗರದ ಮೊಟ್ಟಮೊದಲ TV ಪ್ರಸಾರ ಕೇಂದ್ರ WSB-TV (ಚಾನೆಲ್‌ ೨.೧), ಫಾಕ್ಸ್‌ ಟೆಲೆವಿಷನ್‌ ಸಂಸ್ಥೆಯ WAGA-TV (ಚಾನೆಲ್‌ ೫.೧), ಗ್ಯಾನೆಟ್‌ ಕಂಪೆನಿಯವರ NBC ಅಂಗಸಂಸ್ಥೆ WXIA-TV (ಚಾನೆಲ್‌ ೧೧.೧, (ಇದನ್ನು '೧೧ ಅಲೈವ್‌'ಎಂದೂ ಕರೆಯಲಾಗಿದೆ) ಹಾಗೂ ಅದರ ಸೋದರಿ ಪ್ರಸಾರ ಕೇಂದ್ರ MyNetworkTV ಅಂಗಸಂಸ್ಥೆ WATL-TV (ಚಾನೆಲ್‌ ೩೬.೧, (ಇದನ್ನು MyAtlTV ಎನ್ನಲಾಗಿದೆ), ಮೆರೆಡಿತ್‌ ಕಾರ್ಪೊರೇಷನ್‌ನ CBS ಅಂಗಸಂಸ್ಥೆ WGCL-TV (ಚಾನೆಲ್‌ ೪೬.೧), ಹಾಗೂ CBS-ಮಾಲೀಕತ್ವದ CW ಪ್ರಸಾರ ಕೇಂದ್ರ WUPA (ಚಾನೆಲ್‌ ೬೯.೧) - ಇವೆಲ್ಲವೂ
ಅಟ್ಲಾಂಟಾದ ಪ್ರತಿಷ್ಠಿತ ದೂರದರ್ಶನ ಕೇಂದ್ರಗಳು.
ಮಾರುಟ್ಟೆಗೆ ಎರಡು ಅಂಗಸಂಸ್ಥೆಗಳಿವೆ: ಜಾರ್ಜಿಯಾ ಪಬ್ಲಿಕ್‌ ಟೆಲಿವಿಷನ್‌ ನೆಟ್ವರ್ಕ್‌ನ ಅಂಗಸಂಸ್ಥೆಯಾದ WGTV (ಚಾನೆಲ್‌ ೮.೧) ಹಾಗೂ ಅಟ್ಲಾಂಟಾ ಪಬ್ಲಿಕ್‌ ಸ್ಕೂಲ್ಸ್‌ ಮಾಲೀಕತ್ವದ WPBA (ಚಾನೆಲ್‌ ೩೦.೧).
ಅಮೆರಿಕಾ ದೇಶದ ಮೊಟ್ಟಮೊದಲ ತಂತಿಯ ಬೃಹತ್‌‌ ಪ್ರಸಾರ ಕೇಂದ್ರ ಅಟ್ಲಾಂಟಾದಲ್ಲಿದೆ. ಇದು ಅಂದು WTCG (ಚಾನೆಲ್‌ ೧೭) ಎನ್ನಲಾಗಿತ್ತು. ಇದು ಡಿಸೆಂಬರ್ ೧೯೭೬ರಲ್ಲಿ ಮೊದಲ ಬಾರಿಗೆ ಉಪಗ್ರಹದ ಮೂಲಕ ಪ್ರಸಾರ ಮಾಡುತ್ತಿತ್ತು. ಈ ಪ್ರಸಾರ ಕೇಂದ್ರವು WJRJ-TV ಆವೃತ್ತಿಯಲ್ಲಿ ೧೯೬೭ರಲ್ಲಿ ಜಾಲಕ್ಕೆ ಸೇರಿತ್ತು. ಇಸವಿ ೧೯೭೯ರಲ್ಲಿ ಪ್ರಸಾರ ಕೇಂದ್ರವು ತನ್ನ ಪ್ರಥಮಾಕ್ಷರಿಗಳನ್ನು ಇನ್ನಷ್ಟು ಚಿರಪರಿಚಿತವಾದ WTBSಗೆ ಬದಲಾಯಿಸಿತು. ಇಸವಿ ೨೦೦೭ರಲ್ಲಿ ಟೈಮ್‌ ವಾರ್ನರ್‌-ಮಾಲೀಕತ್ವದ ಟರ್ನರ್‌ ಬ್ರಾಡ್ಕ್ಯಾಸ್ಟಿಂಗ್‌ ಸಿಸ್ಟಮ್‌ ಸ್ಥಳೀಯ ಹಾಗೂ ರಾಷ್ಟ್ರೀಯ ಕಾರ್ಯಕ್ರಮ ಪ್ರಸರಣಾ ವಾಹಿನಿಗಳನ್ನು ಬೇರ್ಪಡಿಸಲು ನಿರ್ಧರಿಸಿದಾಗ, ಇದು WPCH-TV ಎಂದು ಮರುನಾಮಕರಣವಾಯಿತು (ಇದಕ್ಕೆ 'ಪೀಚ್‌ಟ್ರೀ TV' ಎಂದೂ ಕರೆಯಲಾಗಿದೆ).
ಟರ್ನರ್‌ ಬ್ರಾಡ್ಕ್ಯಾಸ್ಟಿಂಗ್‌ ಸಂಸ್ಥೆಗಳಾದ TNT, CNN, ಕಾರ್ಟೂನ್‌ ನೆಟ್ವರ್ಕ್‌, HLN, truTV ಹಾಗೂ ಟರ್ನರ್‌ ಕ್ಲ್ಯಾಸಿಕ್‌ ಮೂವೀಸ್‌, ಜೊತೆಗೆ NBC ಯುನಿವರ್ಸಲ್‌ನ ದಿ ವೆದರ್‌ ಚಾನೆಲ್‌ ಸಹ ಅಟ್ಲಾಂಟಾದಲ್ಲಿವೆ.
ಆರ್ಬಿಟ್ರಾನ್‌ ಸಂಸ್ಥೆಯು ಅಟ್ಲಾಂಟಾ ರೇಡಿಯೊ ಮಾರುಕಟ್ಟೆಗೆ ರಾಷ್ಟ್ರ ಮಟ್ಟದಲ್ಲಿ ಏಳನೆಯ ಸ್ಥಾನ ನೀಡಿದೆ. ಅಟ್ಲಾಂಟಾ ಮಾರುಕಟ್ಟೆಯಲ್ಲಿ ನಲ್ವತ್ತಕ್ಕೂ ಹೆಚ್ಚು ರೇಡಿಯೊ ಪ್ರಸಾರ ಕೇಂದ್ರಗಳಿವೆ. ಇದರಲ್ಲಿ WSB-AM (೭೫೦), WCNN-AM (೬೮೦), WQXI-AM (೭೯೦), WGST-AM (೬೪೦), WVEE-FM (೧೦೩.೩), WSB-FM (೯೮.೫), WWWQ-FM (೯೯.೭) ಹಾಗೂ WBTS-FM (೯೫.೫) ಜನಪ್ರಿಯ ರೇಡಿಯೊ ಕೇಂದ್ರಗಳಾಗಿವೆ.
## ಆರ್ಥಿಕತೆ 
thumb|CNN ಸೆಂಟರ್‌
thumb|ಡೆಲ್ಟಾ ಏರ್ಲೈನ್ಸ್‌ ಪ್ರಧಾನ ಕಾರ್ಯಾಲಯ
ಇಸವಿ ೨೦೦೮ರಲ್ಲಿ ಲೊಫ್‌ಬೊರೊ ವಿಶ್ವವಿದ್ಯಾನಿಲಯದಲ್ಲಿ ನಡೆಸಲಾದ ಅಧ್ಯಯನ ಪ್ರಕಾರ, ಅಮೆರಿಕಾ ದೇಶದ ಎಂಟು 'ಬೀಟಾ ವರ್ಲ್ಡ್ ಸಿಟಿ‌' ನಗರಗಳ ಪೈಕಿ ಅಟ್ಲಾಂಟಾ ಸಹ ಒಂದು. ಜೊತೆಗೆ, ನ್ಯೂಯಾರ್ಕ್‌ ನಗರ, ಹೌಸ್ಟನ್‌ ಹಾಗೂ ಡಲ್ಲಸ್‌ ನಗರಗಳ ನಂತರ, ಅಟ್ಲಾಂಟಾ ನಗರದ ಸರಹದ್ದುಗಳ ಒಳಗೆ ನಾಲ್ಕನೆಯ ಅತಿ ಹೆಚ್ಚು ಫಾರ್ಚೂನ್‌ 500 ಉದ್ದಿಮೆಗಳ ಹೊಂದಿರುವ ಹೆಗ್ಗಳಿಕೆಯಿದೆ. ಹಲವು ರಾಷ್ಟ್ರೀಯ ಹಾಗೂ ಅಂತರರಾಷ್ಟ್ರೀಯ ಉದ್ದಿಮೆಗಳ ಪ್ರಧಾನ ಕಾರ್ಯಸ್ಥಾನಗಳು ಅಟ್ಲಾಂಟಾ ನಗರ ಅಥವಾ ಅದರ ಹತ್ತಿರದ ಹೊರವಲಯದಲ್ಲಿವೆ. ಇವುಗಳಲ್ಲಿ ಮೂರು ಫಾರ್ಚೂನ್‌ 100 ಉದ್ದಿಮೆಗಳಾದ ದಿ ಕೋಕಾ ಕೋಲಾ ಕಂಪೆನಿ, ಹೋಮ್‌ ಡಿಪೊ ಮತ್ತು ಯುನೈಟೆಡ್‌ ಪಾರ್ಸೆಲ್‌ ಸರ್ವಿಸ್‌ ಸ್ಯಾಂಡಿ ಸ್ಪ್ರಿಂಗ್ಸ್‌ನಲ್ಲಿವೆ. ಅಮೆರಿಕಾ ಸಂಯುಕ್ತ ಸಂಸ್ಥಾನದ ಎರಡನೆಯ ಅತಿ ದೊಡ್ಡ ನಿಸ್ತಂತು ದೂರವಾಣಿ ಸೇವಾ ಪೂರೈಕೆದಾರ AT&amp;T ಮೊಬಿಲಿಟಿ (ಮುಂಚೆ 'ಸಿಂಗುಲರ್‌ ವೈಯರ್ಲೆಸ್'‌ ಎನ್ನಲಾಗಿತ್ತು) ಲೆನಾಕ್ಸ್‌ ಸ್ಕ್ವೇರ್‌ ಬಳಿಯಿದೆ. ಇತ್ತೀಚೆಗೆ ನ್ಯೂವೆಲ್‌ ರಬರ್ಮೇಡ್‌ ಮಹಾನಗರ ವಲಯಕ್ಕೆ ಸ್ಥಳಾಂತರಗೊಂಡಿತು. ತನ್ನ ಪ್ರಧಾನ ಕಾರ್ಯಸ್ಥಾನವನ್ನು ಸ್ಯಾಂಡಿ ಸ್ಪ್ರಿಂಗ್ಸ್‌ಗೆ ಸ್ಥಳಾಂತರಿಸುವ ಯೋಜನೆಯನ್ನು ಅಕ್ಟೋಬರ್‌ ೨೦೦೬ರಲ್ಲಿ ಘೋಷಿಸಿತು. ಅಟ್ಲಾಂಟಾ ಹಾಗೂ ಮಹಾನಗರದ ಸುತ್ತಮುತ್ತ ಪ್ರಧಾನ ಕಾರ್ಯಸ್ಥಾನಗಳನ್ನು ಹೊಂದಿರು ಕೆಲವು ಪ್ರಮುಖ ಉದ್ದಿಮೆಗಳ ಪೈಕಿ ಆರ್ಬೀಸ್‌, ಚಿಕ್‌-ಫಿಲ್‌-A, ಅರ್ತ್‌ಲಿಂಕ್‌, ಇಕ್ವಿಫ್ಯಾಕ್ಸ್‌, ಜೆಂಟಿವಾ ಹೆಲ್ತ್‌ ಸರ್ವಿಸಸ್‌, ಜಾರ್ಜಿಯಾ-ಪೆಸಿಫಿಕ್‌, ಆಕ್ಸ್‌ಫರ್ಡ್‌ ಇಂಡಸ್ಟ್ರೀಸ್‌, ರೇಸ್‌ಟ್ರ್ಯಾಕ್‌ ಪೆಟ್ರೋಲಿಯಮ್‌, ಸದರ್ನ್‌ ಕಂಪೆನಿ, ಸನ್‌ಟ್ರಸ್ಟ್‌ ಬ್ಯಾಂಕ್ಸ್‌, ಮಿರಂಟ್‌ ಹಾಗೂ ವ್ಯಾಫ್ಲ್‌ ಹೌಸ್‌ ಸೇರಿವೆ. ಜೂನ್‌ ೨೦೦೯ರ ಆರಂಭದಲ್ಲಿ NCR ಕಾರ್ಪೊರೇಷನ್‌ ತನ್ನ ಪ್ರಧಾನ ಕಾರ್ಯಸ್ಥಾನವನ್ನು ಹತ್ತಿರದ ಹೊರವಲಯ ಕ್ಷೇತ್ರವಾದ ಜಾರ್ಜಿಯಾದ ಡುಲುತ್‌ಗೆ ಸ್ಥಳಾಂತರಗೊಳಿಸುವುದೆಂದು ಘೋಷಿಸಿತು. ಆಗಸ್ಟ್‌ ೨೦೦೯ರಲ್ಲಿ ತನ್ನ ಪ್ರಧಾನ ಕಾರ್ಯಸ್ಥಾನವನ್ನು [[ಸ್ಯಾಂಡಿ ಸ್ಪ್ರಿಂಗ್ಸ್‌]]ಗೆ ಸ್ಥಳಾಂತರಗೊಳಿಸುವುದೆಂದು ಘೋಷಿಸಿದ ಗೆ ಸ್ಥಳಾಂತರಗೊಳಿಸುವುದೆಂದು ಘೋಷಿಸಿದ [[ಫರ್ಸ್ಟ್‌ ಡಾಟಾ]] ದೊಡ್ಡ ಉದ್ದಿಮೆಯಾಗಿದೆ. ಫಾರ್ಚೂನ್‌ 1000 ಸಂಸ್ಥೆಗಳ ಪೈಕಿ ಸುಮಾರು ೭೫%ಕ್ಕಿಂತಲೂ ಹೆಚ್ಚು ಉದ್ದಿಮೆಗಳು ಅಟ್ಲಾಂಟಾ ವಲಯದಲ್ಲಿವೆ. ಈ ವಲಯದಲ್ಲಿ ಸುಮಾರು ೧,೨೫೦ ಬಹುರಾಷ್ಟ್ರೀಯ ನಿಗಮಗಳ ಕಾರ್ಯಸ್ಥಳಗಳಿವೆ. ಇಸವಿ ೨೦೦೬ರಲ್ಲಿ, ೧೨೬,೭೦೦ ಹೈ-ಟೆಕ್‌ ಹುದ್ದೆಗಳುಳ್ಳ ಅಟ್ಲಾಂಟಾ ಮಹಾನಗರ ವಲಯವು ಅಮೆರಿಕಾ ದೇಶದ ಹತ್ತನೆಯ ಅತಿ ದೊಡ್ಡ ಸೈಬರ್‌ ಸಿಟಿ (ಹೈಟೆಕ್‌ ಸೆಂಟರ್‌) ಆಗಿತ್ತು.
ಡೆಲ್ಟಾ ಏರ್‌ ಲೈನ್ಸ್‌ ನಗರದ ಅತಿ ದೊಡ್ಡ ಹಾಗೂ ಮಹಾನಗರ ವಲಯದಲ್ಲಿ ಮೂರನೆಯ ಅತಿ ದೊಡ್ಡ ಉದ್ದಿಮೆಯಾಗಿದೆ. ಡೆಲ್ಟಾ, ಹಾರ್ಟ್ಸ್‌ಫೀಲ್ಡ್‌-ಜ್ಯಾಕ್ಸನ್‌ ಅಟ್ಲಾಂಟಾ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣದಲ್ಲಿ ವಿಶ್ವದ ಅತಿ ದೊಡ್ಡ ವಿಮಾನ ಸೇವಾ ಕೇಂದ್ರ ನಿರ್ವಹಿಸಿ, ಪ್ರತಿಸ್ಪರ್ಧಿ ವಿಮಾನ ಸೇವಾ ಪೂರೈಕೆದಾರ ಏರ್‌ಟ್ರ್ಯಾನ್‌ ಏರ್ವೇಸ್‌‌ ಒಂದಿಗೆ ಇದು (ಪ್ರಯಾಣಿಕ ಸಂಚಾರ ಹಾಗೂ ವಿಮಾನ ನಿರ್ವಹಣೆ ವಿಚಾರದಲ್ಲಿ) ಹಾರ್ಟ್ಸ್‌ಫೀಲ್ಡ್‌-ಜ್ಯಾಕ್ಸನ್ ವಿಮಾನ ನಿಲ್ದಾಣವನ್ನು ವಿಶ್ವದ ಅತಿ ನಿಬಿಡ ವಿಮಾನ ನಿಲ್ದಾಣವಾಗಿಸಿದೆ. ೧೯೫೦ರ ದಶಕದ ಅಪರಾರ್ಧದಲ್ಲಿ ನಿರ್ಮಾಣವಾದಾಗಿನಿಂದಲೂ, ಅಟ್ಲಾಂಟಾದ ಆರ್ಥಿಕ ಬೆಳವಣಿಗೆಗೆ ಪ್ರಮುಖ ಕಾರಣವಾಗಿದೆ.
ಅಟ್ಲಾಂಟಾದಲ್ಲಿ ಬೃಹತ್ ಪ್ರಮಾಣದ ಹಣಕಾಸು ಕ್ಷೇತ್ರವಿದೆ. ಆಸ್ತಿಪಾಸ್ತಿ ಹೊಂದಿರುವ ವಿಚಾರದಲ್ಲಿ, ಅಮೆರಿಕಾ ಸಂಯುಕ್ತ ಸಂಸ್ಥಾನದ ಏಳನೆಯ ಅತಿ ದೊಡ್ಡ ಬ್ಯಾಂಕ್‌ ಆದ ಸನ್‌ಟ್ರಸ್ಟ್‌ ಬ್ಯಾಂಕ್ಸ್‌ನ  ಪ್ರಧಾನ ಕಾರ್ಯಸ್ಥಾನವು ಅಟ್ಲಾಂಟಾದ ವಾಣಿಜ್ಯ ಪ್ರದೇಶದ ಪೀಚ್‌ಟ್ರೀ ಸ್ಟ್ರೀಟ್‌ನಲ್ಲಿದೆ. ಫೆಡರಲ್‌ ರಿಸರ್ವ್ ಸಿಸ್ಟಮ್‌ನ ಜಿಲ್ಲಾ ಮುಖ್ಯ ಕಾರ್ಯಲಯವು ಅಟ್ಲಾಂಟಾದಲ್ಲಿದೆ. ಅಮೆರಿಕಾ ದೇಶದ ದಕ್ಷಿಣಾರ್ಧದ ಬಹಳಷ್ಟು ಭಾಗದ ವ್ಯಾಪ್ತಿ ಹೊಂದಿರುವ ಫೆಡರಲ್‌ ರಿಸರ್ವ್‌ ಬ್ಯಾಂಕ್‌ ಆಫ್‌ ಅಟ್ಲಾಂಟಾ ವಾಣಿಜ್ಯ ಪ್ರದೇಶದಿಂದ ಅಟ್ಲಾಂಟಾದ ನಡುವಣ ವಲಯಕ್ಕೆ ಸ್ಥಳಾಂತರಗೊಂಡಿತು. ವಚೊವಿಯಾ ತನ್ನ ಹೊಸ ಕ್ರೆಡಿಟ್‌ ಕಾರ್ಡ್‌ ವಿಭಾಗವನ್ನು ಅಟ್ಲಾಂಟಾದಲ್ಲಿ ತೊಡಗಿಸುವ ಉದ್ದೇಶವನ್ನು ಆಗಸ್ಟ್‌ ೨೦೦೬ರಲ್ಲಿ ಘೋಷಿಸಿತು. ಅಮೆರಿಕಾ ಖಂಡಗಳ ಮುಕ್ತ ವಾಣಿಜ್ಯ ವಲಯದ ಮುಂದಿನ ಆಡಳಿತ ಕಛೇರಿಯು ಅಟ್ಲಾಂಟಾದಲ್ಲಿ ಸ್ಥಾಪಿತವಾಗಲಿ ಎಂದು ನಗರದ, ರಾಜ್ಯದ ಮತ್ತು ಸ್ಥಳೀಯ ಮುಖಂಡರು ದೀರ್ಘಕಾಲದಿಂದಲೂ ಆಶಿಸಿದ್ದಾರೆ.
ವೃದ್ಧಿಸುತ್ತಿರುವ ಜೈವಿಕತಂತ್ರಜ್ಞಾನ ಕ್ಷೇತ್ರವು ಅಟ್ಲಾಂಟಾದಲ್ಲಿ ನೆಲೆಸಿದೆ. ೨೦೦೯ BIO ಇಂಟರ್ನ್ಯಾಷನಲ್‌ ಕನ್ವೆನ್ಷನ್‌ನಂತಹ ಸಮಾರಂಭಗಳ ಮೂಲಕ ಈ ಕ್ಷೇತ್ರವು ಮನ್ನಣೆ ಪಡೆಯುತ್ತಿದೆ.
thumb|left|26 ಮೇ 2007ರಂದು ಜಾರ್ಜಿಯಾ ಮತ್ಸ್ಯಾಲಯದ ಸಮೀಪ ಹೊಸ ಸ್ಥಳದಲ್ಲಿ ಪುನಃ ತೆರೆಯಲಾದ ದಿ ವರ್ಲ್ಡ್‌ ಆಫ್‌ ಕೋಕಾಕೋಲಾ ವಸ್ತುಸಂಗ್ರಹಾಲಯ.
thumb|left|ಅಟ್ಲಾಂಟಾದ ಮಧ್ಯಪ್ರದೇಶದಲ್ಲಿರುವ ಸಂಯುಕ್ತ ರಿಸರ್ವ್ ಬ್ಯಾಂಕ್‌.
ಅಟ್ಲಾಂಟಾ ನಗರವಲಯದಲ್ಲಿನ ವಾಹನ ತಯಾರಿಕಾ ಕ್ಷೇತ್ರವು ಇತ್ತೀಚೆಗೆ ಹಿನ್ನಡೆ ಅನುಭವಿಸಿದೆ. ಇಸವಿ ೨೦೦೬ರಲ್ಲಿ ಫೋರ್ಡ್‌ ಮೋಟಾರ್‌ ಕಂಪೆನಿಯ ಹೇಪ್ವಿಲ್‌ನಲ್ಲಿನ ಅಟ್ಲಾಂಟಾ ಅಸೆಂಬ್ಲಿ ಘಟಕ, ಹಾಗೂ, ೨೦೦೮ರಲ್ಲಿ ಜನರಲ್‌ ಮೋಟಾರ್ಸ್‌ನ ಡೊರಾವಿಲ್‌ ಅಸೆಂಬ್ಲಿ ಘಟಕವನ್ನು ಮುಚ್ಚಲಾಯಿತು. ಜಾರ್ಜಿಯಾದ ವೆಸ್ಟ್‌ ಪಾಯಿಂಟ್‌ ಬಳಿಯಿರುವ ಕಿಯಾ ಉದ್ದಿಮೆ ತನ್ನ ಹೊಸ ತಯಾರಿಕೆಯ ಘಟಕವನ್ನು ಆರಂಭಿಸಿದೆ.
ನಗರದಲ್ಲಿ ಪ್ರಮುಖ ತಂತು-ದೂರದರ್ಶನ ಕಾರ್ಯಕ್ರಮ ವಿನ್ಯಾಸ ಕೇಂದ್ರವಿದೆ. ಟೆಡ್‌ ಟರ್ನರ್‌ ಟರ್ನರ್‌ ಬ್ರಾಡ್ಕ್ಯಾಸ್ಟಿಂಗ್‌ ಸಿಸ್ಟಮ್‌ನ್ನು ಅಟ್ಲಾಂಟಾದಲ್ಲಿ ಆರಂಭಿಸಿದರು. ಇಲ್ಲಿ ಅವರು ಹೊಸ UHF ಪ್ರಸಾರ ಕೇಂದ್ರವನ್ನು ಕೊಂಡರು. ಇದು ಅಂತಿಮವಾಗಿ WTBS ಆಯಿತು. ಟರ್ನರ್‌ CNN ಸೆಂಟರ್‌ನಲ್ಲಿ ಕೇಬಲ್‌ ನ್ಯೂಸ್‌ ನೆಟ್ವರ್ಕ್‌ ಪ್ರಧಾನ ಕಾರ್ಯಸ್ಥಳವನ್ನು ಸ್ಥಾಪಿಸಿದರು. ಇದು ಸೆಂಟೆನಿಯಲ್‌ ಒಲಿಂಪಿಕ್‌ ಪಾರ್ಕ್‌ನ ಪಕ್ಕದಲ್ಲಿದೆ. ಅವರ ಉದ್ದಿಮೆಯು ಬೆಳೆಯುತ್ತಿದ್ದಂತೆ, ಇದರ ಇತರೆ ವಾಹಿನಿಗಳಾದ ಕಾರ್ಟೂನ್ ನೆಟ್ವರ್ಕ್‌, ಬೂಮರಾಂಗ್‌, TNT, ಟರ್ನರ್‌ ಸೌತ್‌, ಟರ್ನ್‌ ಕ್ಲಾಸಿಕ್‌ ಮೂವೀಸ್‌, CNN ಇಂಟರ್ನ್ಯಾಷನಲ್‌, CNN en Español, HLN ಹಾಗೂ CNN ಏರ್ಪೋರ್ಟ್‌ ನೆಟ್ವರ್ಕ್‌ ಅಟ್ಲಾಂಟಾವನ್ನು ತಮ್ಮ ಚಟುವಟಿಕೆಗಳ ಕೇಂದ್ರಬಿಂದುವನ್ನಾಗಿಸಿದವು. ಟರ್ನರ್‌ ಸೌತ್‌ನ್ನು ಈಗಾಗಲೆ ಮಾರಿದ್ದಾಗಿದೆ. ಟರ್ನರ್‌ ಬ್ರಾಡ್ಕ್ಯಾಸ್ಟಿಂಗ್‌ ಈಗ ಟೈಮ್‌ ವಾರ್ನರ್‌ ಅಂಗ ಸಂಸ್ಥೆಯಾಗಿದೆ. NBC ಯುನಿವರ್ಸಲ್‌, ಬ್ಲ್ಯಾಕ್ಸ್ಟೋನ್‌ ಗ್ರೂಪ್‌ ಹಾಗೂ ಬೇಯ್ನ್‌ ಕ್ಯಾಪಿಟಲ್‌ ಒಟ್ಟಿಗೆ ಮಾಲೀಕತ್ವ ವಹಿಸಿರುವ ದಿ ವೆದರ್‌ ಚಾನೆಲ್‌ ವಾಹಿನಿಯ ಮುಖ್ಯ ಕಾರ್ಯಾಲಯವು ಸನಿಹದ ಹೊರವಲಯದಲ್ಲಿರುವ ಮ್ಯಾರಿಯೇಟಾದಲ್ಲಿದೆ.
ಜೇಮ್ಸ್‌ ಸಿ. ಕೆನೆಡಿ, ಅವರ ಸಹೋದರಿ ಬ್ಲೇಯರ್‌ ಪ್ಯಾರಿ-ಒಕೆಡೆನ್‌ ಹಾಗೂ ಅವರ ಸೋದರತ್ತೆ ಆನ್‌ ಕಾಕ್ಸ್‌ ಚೇಂಬರ್ಸ್‌ ಸಾರಥ್ಯದಲ್ಲಿರುವ ಖಾಸಗಿ ಉದ್ದಿಮೆ ಕಾಕ್ಸ್‌ ಎಂಟರ್ಪ್ರೈಸಸ್‌ ಅಟ್ಲಾಂಟಾ ಹಾಗೂ ಅದರಾಚೆಗೆ ಗಮನಾರ್ಹ ಪ್ರಮಾಣದಲ್ಲಿ ಮಾಧ್ಯಮ-ಸಂಬಂಧಿತ ಆಸ್ತಿಪಾಸ್ತಿ ಹೊಂದಿದೆ. ಸಿಟಿ ಆಫ್‌ ಸ್ಯಾಂಡಿ ಸ್ಪ್ರಿಂಗ್ಸ್‌ನಲ್ಲಿ ಇದರ ಪ್ರಧಾನ ಕಾರ್ಯಸ್ಥಳವಿದೆ. ಅದರ ಸ್ವಾಮ್ಯದಲ್ಲಿರುವ ಕಾಕ್ಸ್‌ ಕಮ್ಯೂನಿಕೇಷನ್ಸ್‌ ವಿಭಾಗವು ಸಂಘಟಿತವಾಗಿರದ ಡೆಕಾಲ್ಬ್‌ ಕೌಂಟಿಯಲ್ಲಿದೆ. ಇದು ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲೇ ಮೂರನೆಯ ಅತಿ ದೊಡ್ಡ ಕೇಬಲ್‌ ದೂರದರ್ಶನ ಸೇವಾ ಪೂರೈಕೆದಾರ ಉದ್ದಿಮೆಯಾಗಿದೆ. ಈ ಉದ್ದಿಮೆಯು *ಅಟ್ಲಾಂಟಾ ಜರ್ನಲ್‌-ಕಾಂಸ್ಟಿಟ್ಯೂಷನ್‌* ಸೇರಿದಂತೆ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ಒಂದು ಡಜನ್‌ಗಿಂತಲೂ ಹೆಚ್ಚು ದಿನಪತ್ರಿಕೆಗಳನ್ನು ಪ್ರಕಟಿಸುತ್ತದೆ. ಕಾಕ್ಸ್‌ ರೇಡಿಯೊದ ಪ್ರಮುಖ ವಾಹಿನಿಯಾದ WSB ಅಮೆರಿಕಾ ದೇಶದ ದಕ್ಷಿಣಾರ್ಧದ ಮೊಟ್ಟಮೊದಲ AM ರೇಡಿಯೊ ವಾಹಿನಿಯಾಗಿತ್ತು.
ಸೆಂಟರ್ಸ್‌ ಫಾರ್‌ ಡಿಸೀಸ್‌ ಕಂಟ್ರೋಲ್‌ ಅಂಡ್‌ ಪ್ರಿವೆನ್ಷನ್‌ನ ಪ್ರಧಾನ ಕಾರ್ಯಸ್ಥಳವು ಸಂಘಟಿತವಾಗಿರದ ಡೆಕಾಲ್ಬ್‌ ಕೌಂಟಿಯಲ್ಲಿದೆ. ಇದರ ಪಕ್ಕದಲ್ಲಿ ಎಮೊರಿ ವಿಶ್ವವಿದ್ಯಾನಿಲಯವಿದೆ. ಇಲ್ಲಿ ೬,೦೦೦ ಗುತ್ತಿಗೆದಾರರು ಮತ್ತು ೮೪೦ ಕಮಿಷನ್‌ ಕೋರ್ಜ್‌ ಅಧಿಕಾರಿಗಳು ಸೇರಿದಂತೆ, ೧೭೦ ಹುದ್ದೆಗಳಲ್ಲಿ ಸುಮಾರು ೧೫,೦೦೦ ಜನ ಸಿಬ್ಬಂದಿಯುಂಟು. ಈ ಹುದ್ದೆಗಳಲ್ಲಿ ಇಂಜಿನಿಯರ್‌ಗಳು, ಕೀಟಶಾಸ್ತ್ರಜ್ಞರು, ಸೋಂಕುಶಾಸ್ತ್ರಜ್ಞರು, ಜೀವಶಾಸ್ತ್ರಜ್ಞರು, ವೈದ್ಯರು, ಪಶುವೈದ್ಯರು, ನಡವಳಿಕೆ ಶಾಸ್ತ್ರಜ್ಞರು,ವಿಜ್ಞಾನಿಗಳು, ಶುಶ್ರೂಷಕಿಯರು, ವೈದ್ಯಕೀಯ ತಂತ್ರಜ್ಞಾನಿಗಳು, ಕಂಪ್ಯೂಟರ್‌ ವಿಜ್ಞಾನಿಗಳು ಹಾಗೂ ಸಂಖ್ಯಾಶಾಸ್ತ್ರಜ್ಞರು ಸೇರಿದ್ದಾರೆ. ಡೆಕಾಲ್ಬ್‌ ಕೌಂಟಿಯಲ್ಲಿ ಪ್ರಧಾನ ಕಾರ್ಯಸ್ಥಾನ ಹೊಂದಿರುವ CDC ಇಡೀ ಅಮೆರಿಕಾ ಸಂಯುಕ್ತ ಸಂಸ್ಥಾನ ಹಾಗೂ ಪ್ಯೂರ್ಟೊ ರಿಕೋದಲ್ಲಿ ಇತರೆ ಹತ್ತು ಕಾರ್ಯಸ್ಥಳಗಳಿವೆ. ಇನ್ನೂ ಹೆಚ್ಚಾಗಿ, ಸ್ಥಳೀಯ ಆರೋಗ್ಯ ಕೇಂದ್ರಗಳು, ಸಂಪರ್ಕ ತಡೆ/ ಪ್ರವೇಶ ಕಟ್ಟೆಗಳಲ್ಲಿರುವ ಗಡಿ ಆರೋಗ್ಯ ಕಛೇರಿಗಳು, ಹಾಗೂ ವಿಶ್ವದಾದ್ಯಂತ ೪೫ ದೇಶಗಳಲ್ಲಿ CDC ಸಿಬ್ಬಂದಿಯವರು ಕಾರ್ಯ ನಡೆಸುವರು. ಇದನ್ನು ೧೯೪೬ರಲ್ಲಿ ಮೂಲತಃ ಸಾಂಕ್ರಾಮಿಕ ರೋಗ ಚಿಕಿತ್ಸಾ ಕೇಂದ್ರ (ಕಮ್ಯೂನಿಕಬಲ್‌ ಡಿಸೀಸ್‌ ಸೆಂಟರ್)‌ ಎಂದು ಸ್ಥಾಪಿಸಲಾಗಿತ್ತು. ಆ ಕಾಲದಲ್ಲಿ, ಅಮೆರಿಕಾ ದೇಶದ ಅಗ್ನೇಯ ವಲಯವನ್ನು ಮಲೇರಿಯಾ ವಲಯ ಎನ್ನಲಾಗಿದ್ದ ಕಾರಣ, ಮಲೇರಿಯಾ ರೋಗ ನಿಯಂತ್ರಣವು ಈ ಸಂಸ್ಥೆಯ ಪ್ರಧಾನ ಧ್ಯೇಯವಾಗಿತ್ತು. 
ಪರಮಾಣು ನಿಯಂತ್ರಣಾ ಆಯೋಗ ವಲಯ IIIದ ಪ್ರಧಾನ ಕಾರ್ಯಸ್ಥಾನ ಅಟ್ಲಾಂಟಾದಲ್ಲಿದೆ.
## ಕಾನೂನು ಮತ್ತು ಸರ್ಕಾರ 
thumb|upright|ಅಟ್ಲಾಂಟಾ ನಗರ ಸಭಾಂಗಣ
ಮಹಾಪೌರ ಹಾಗೂ ನಗರ ಪರಿಷತ್‌ ಅಟ್ಲಾಂಟಾದ ಆಡಳಿತ ನಡೆಸುವ ಪ್ರಾಧಿಕಾರಗಳಾಗಿವೆ. ನಗರದ ಪರಿಷತ್‌ನಲ್ಲಿ ಹದಿನೈದು ಮಂದಿ ಪ್ರತಿನಿಧಿಗಳಿರುತ್ತಾರೆ. ನಗರದ ಹನ್ನೆರಡು ಜಿಲ್ಲೆಗಳಲ್ಲಿ ಪ್ರತಿಯೊಂದರಿಂದಲೂ ಒಬ್ಬ ಪ್ರತಿನಿಧಿ ಹಾಗೂ ಮೂರು 'ಸಮಗ್ರ' ಸ್ಥಾನಗಳ ಪ್ರತಿನಿಧಿಗಳು ಸೇರಿರುತ್ತಾರೆ. ಪರಿಷತ್ತು ಮಂಜೂರು ಮಾಡಿರುವ ಮಸೂದೆಯನ್ನು ಮಹಾಪೌರರು ನಿಕಾಕರಿಸಬಹುದು. ಆದರೆ, ಪರಿಷತ್‌ ಮೂರರಲ್ಲಿ ಎರಡಷ್ಟು ಬಹುಮತದ ಮೂಲಕ ಈ ನಿರಾಕರಣೆಯನ್ನು ಬದಿಗೊತ್ತಬಹುದು. ಕಾಸಿಮ್‌ ರೀಡ್‌ ಅಟ್ಲಾಂಟಾದ ಇಂದಿನ ಮಹಾಪೌರರಾಗಿದ್ದಾರೆ.
ಇಸವಿ ೧೯೭೩ಯಿಂದ ಚುನಾಯಿತರಾದ ಪ್ರತಿಯೊಬ್ಬ ಮಹಾಪೌರರೂ ಕರಿಯ ಜನಾಂಗದವರಾಗಿದ್ದಾರೆ. ಮೇಯ್ನಾರ್ಡ್‌ ಜ್ಯಾಕ್ಸನ್‌ ಎರಡು ಅವಧಿಗಳಲ್ಲಿ ಮಹಾಪೌರರಾಗಿದ್ದರು. ಇವರ ನಂತರ ಆಂಡ್ರ್ಯೂ ಯಂಗ್‌ ೧೯೮೨ರಲ್ಲಿ ಮಹಾಪೌರರಾದರು. ಇಸವಿ ೧೯೯೦ರಲ್ಲಿ ಜ್ಯಾಕ್ಸನ್ ಪುನಃ ಮೂರನೆಯ ಅವಧಿಗೆ ವಾಪಸಾಗಿ, ಆನಂತರ ಬಿಲ್‌ ಕ್ಯಾಂಪ್ಬೆಲ್‌ ಇವರ ಉತ್ತರಾಧಿಕಾರಿಯಾದರು. ಇಸವಿ ೨೦೦೧ರಲ್ಲಿ ಮಹಾಪೌರರ ಹುದ್ದೆಗೆ ಚುನಾಯಿತರಾದ ಷರ್ಲಿ ಫ್ರ್ಯಾಂಕ್ಲಿನ್ ಮೊದಲ ಮಹಿಳೆಯಷ್ಟೇ ಅಲ್ಲ, ಅಮೆರಿಕಾ ದೇಶದ ದಕ್ಷಿಣಾರ್ಧದ ಪ್ರಮುಖ ನಗರವೊಂದರ ಮೊದಲ ಕರಿಯ ಮಹಿಳೆ ಎಂಬ ಹೆಗ್ಗಳಿಕೆ ಪಡೆದರು. ಅವರು ೨೦೦೫ರ ಚುನಾವಣೆಯಲ್ಲಿ ೯೦%ರಷ್ಟು ಮತಗಳಲ್ಲಿ ಗೆದ್ದು ಎರಡನೆಯ ಅವಧಿಗೆ ಕಾಲಿಟ್ಟರು. ಕ್ಯಾಂಪ್ಬೆಲ್‌ ಆಡಳಿತದಲ್ಲಿ ಅಟ್ಲಾಂಟಾ ನಗರದ ರಾಜಕೀಯದಲ್ಲಿ ಭ್ರಷ್ಟಾಚಾರದ ತಾಂಡವವಾಡುತಿತ್ತು. ಬಿಲ್‌ ಕ್ಯಾಂಪ್ಬೆಲ್‌ ಮಹಾಪೌರರಾಗಿದ್ದಾಗ ನಗರದ ಗುತ್ತಿಗೆದಾರರೊಂದಿಗೆ ಪ್ರವಾಸದ ವೇಳೆ ಜೂಜಾಟದಲ್ಲಿ ಹಣಗಳಿಸಿದ್ದು, ಇದಕ್ಕೆ ಸಂಬಂಧಿತ ತೆರಿಗೆ ತಪ್ಪಿಸುವ ಮೂರು ಅಪಾದನೆಗಳ ಕುರಿತು ತಪ್ಪಿತಸ್ಥರೆಂದು ಒಕ್ಕೂಟದ ನ್ಯಾಯಾಂಗ ವಿಭಾಗ ಮಂಡಳಿಯು ೨೦೦೬ರಲ್ಲಿ ಕ್ಯಾಂಪ್ಬೆಲ್‌ ವಿರುದ್ಧದ ಆರೋಪಗಳಲ್ಲಿ ತಪ್ಪಿತಸ್ಥನೆಂದು ರುಜುವಾತುಪಡಿಸಿತು. 
ರಾಜ್ಯದ ರಾಜಧಾನಿಯಾಗಿ, ಅಟ್ಲಾಂಟಾ ಜಾರ್ಜಿಯಾ ರಾಜ್ಯ ಸರ್ಕಾರದ ಬಹಳಷ್ಟು ಪಾಲಿನ ಆಡಳಿತ ಕೇಂದ್ರವಾಗಿದೆ. ವಾಣಿಜ್ಯ ಪ್ರದೇಶದಲ್ಲಿರುವ ಜಾರ್ಜಿಯಾ ಸ್ಟೇಟ್‌ ಕ್ಯಾಪಿಟಲ್‌ ಕಟ್ಟಡದಲ್ಲಿ ರಾಜ್ಯಪಾಲ, ಉಪ ರಾಜ್ಯಪಾಲ, ರಾಜ್ಯದ ಪ್ರಧಾನ ಸಚಿವರ, ಹಾಗೂ ಮಹಾಸಭೆ ಕಾರ್ಯಾಲಯಗಳಿವೆ. ಬಕ್ಹೆಡ್‌ನ ನಿವಾಸಿ ವಿಭಾಗದಲ್ಲಿರುವ ರಾಜ್ಯಪಾಲರ ಭವನವು ವೆಸ್ಟ್‌ ಪೇಸಸ್‌ ಫೆರ್ರಿ ರಸ್ತೆಯಲ್ಲಿದೆ. ಜಾರ್ಜಿಯಾ ಪಬ್ಲಿಕ್‌ ಬ್ರಾಡ್ಕ್ಯಾಸ್ಟಿಂಗ್‌ನ ಪ್ರಧಾನ ಕಾರ್ಯಸ್ಥಳ ಹಾಗೂ ಪೀಚ್‌ನೆಟ್‌ ಅಟ್ಲಾಂಟಾದಲ್ಲಿವೆ. ಫುಲ್ಟನ್‌ ಕೌಂಟಿಯ ಪ್ರಧಾನ ಪೀಠವೂ ಆಗಿದೆ. ಫುಲ್ಟನ್‌ನೊಂದಿಗೆ ಅಟ್ಲಾಂಟಾ-ಫುಲ್ಟನ್‌ ಪಬ್ಲಿಕ್‌ ಲೈಬ್ರೆರಿ ಸಿಸ್ಟಮ್‌ ವ್ಯವಸ್ಥೆಯ ನಿರ್ವಹಣಾ ಜವಾಬ್ದಾರಿ ಹೊತ್ತಿದೆ. ಅಟ್ಲಾಂಟಾ ನಗರದ ಅಟ್ಲಾಂಟಾ ಪೊಲೀಸ್‌ ಇಲಾಖೆಯಲ್ಲಿ ಸುಮಾರು ೧೭೦೦ ಮಂದಿ ಪೊಲೀಸರು ಸೇವೆ ಸಲ್ಲಿಸುತ್ತಿದ್ದಾರೆ.
ನಗರದೆಲ್ಲಡೆ ಅಮೆರಿಕಾ ಸಂಯುಕ್ತ ಸಂಸ್ಥಾನ ಅಂಚೆ ಸೇವೆಯ ಹಲವು ಅಂಚೆ ಕಛೇರಿಗಳಿವೆ. ಅಟ್ಲಾಂಟಾ ಮುಖ್ಯ ಅಂಚೆ ಕಛೇರಿಯು ೩೯೦೦ Crown Road SWನಲ್ಲಿದೆ. ಇದು ಹಾರ್ಟ್ಸ್‌ಫೀಲ್ಡ್‌-ಜ್ಯಾಕ್ಸನ್‌ ಅಟ್ಲಾಂಟಾ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣಕ್ಕೆ ಬಹಳ ಸನಿಹದಲ್ಲಿದೆ.
### ಅಪರಾಧ 
ಒಕ್ಕೂಟದ ತನಿಖಾ ಮಂಡಳಿಯ ವಾರ್ಷಿಕ ಏಕರೀತಿಯ ಅಪರಾಧ ವರದಿಯ ಪ್ರಕಾರ, ಅಟ್ಲಾಂಟಾದಲ್ಲಿ ೨೦೦೪ರಲ್ಲಿ ೧೫೧ ನರಹತ್ಯಾ ಪ್ರಕರಣಗಳು ಸಂಭವಿಸಿದ್ದು, ೨೦೦೬ರಲ್ಲಿ ಅದು ೧೪೧ಕ್ಕೆ ಇಳಿದಿತ್ತು. ಡೆಕಾಲ್ಬ್‌ ಕೌಂಟಿಯಲ್ಲಿ ೨೦೦೭ರಲ್ಲಿ ಅತ್ಯಧಿಕ ೧೦೨ ಕೊಲೆಗಳು ಸಂಭವಿಸಿದ್ದವು. ಕ್ಲೇಯ್ಟನ್‌ ಕೌಂಟಿಯಲ್ಲಿ ೫೬ ಅತ್ಯಾಚಾರದ ಪ್ರಕರಣಗಳು ಸಂಭವಿಸಿದರೆ, ಫುಲ್ಟನ್‌ ಕೌಂಟಿಯ ಸಂಘಟಿತವಾಗಿರದ ಭಾಗಗಳಲ್ಲಿ (ಈಸ್ಟ್‌ ಪಾಯಿಂಟ್‌, ಕಾಲೇಜ್‌ ಪಾರ್ಕ್‌ ಹಾಗೂ ಯುನಿಯನ್‌ ಸಿಟಿ) ೭೫ ಅತ್ಯಾಚಾರಗಳು ಸಂಭವಿಸಿದವು. ಇವೆಲ್ಲವೂ ಒಟ್ಟು ಸೇರಿ, ಇಸವಿ ೨೦೦೭ರಲ್ಲಿ, ಐದು ಕೌಂಟಿಗಳುಳ್ಳ ಮಹಾನಗರ ಅಟ್ಲಾಂಟಾದ ಕೇಂದ್ರೀಯ ವಲಯದಲ್ಲಿ (ಕಾಬ್‌, ಕ್ಲೇಯ್ಟನ್‌, ಫುಲ್ಟನ್‌, ಗ್ವಿನೆಟ್‌, ಡೆಕಾಲ್ಬ್‌ ಕೌಂಟಿಗಳು) ೪೮೭ ಕೊಲೆಗಳು ಸಂಭವಿಸಿದ್ದವು. ವರ್ಷಗಳು ಕಳೆಯುತ್ತಿದ್ದಂತೆ, ಅಪರಾಧಗಳು ಒಂದೇ ಸಮನೆ ಕಡಿಮೆಯಾಗುತ್ತಿವೆ.
## ಜನಸಂಖ್ಯಾಶಾಸ್ತ್ರ 
ಇಸವಿ ೨೦೦೮ರ ಅಮೆರಿಕನ್‌ ಸಮಯದಾಯ ಸಮೀಕ್ಷೆಯ ಪ್ರಕಾರ, ಅಟ್ಲಾಂಟಾ ನಗರದ ಜನಸಂಖ್ಯೆಯು ೫೩೭,೯೫೮ ಇತ್ತು. ಇಸವಿ ೨೦೦೦ರ ಜನಗಣತಿಗಿಂತಲೂ ಇದು ೨೮%ರಷ್ಟು ಹೆಚ್ಚಳವಾಗಿದೆ. 
ಇಸವಿ ೨೦೦೬-೨೦೦೮ ಅವಧಿಯ ಅಮೆರಿಕನ್‌ ಸಮುದಾಯ ಸಮೀಕ್ಷೆಯ ಪ್ರಕಾರ, ಅಟ್ಲಾಂಟಾದ ಜನಾಂಗೀಯ ಪ್ರಮಾಣವು ಕೆಳಕಂಡಂತಿತ್ತು:
* ಬಿಳಿಯರು: ೩೮.೪% (ಹಿಸ್ಪಾನಿಕೇತರ ಬಿಳಿಯರು: ೩೬.೫%)
* ಕರಿಯರು ಅಥವಾ ಆಫ್ರಿಕನ್‌-ಅಮೆರಿಕನ್‌: ೫೫.೮%
* ಬುಡಕಟ್ಟು ಅಮೆರಿಕನ್‌: ೦.೨%
* ಏಷ್ಯನ್‌: ೧.೯%
* ಬುಡಕಟ್ಟು ಹವಾಯಿಯನ್ ಹಾಗೂ ಇತರೆ ಪ್ರಶಾಂತ ಸಾಗರ ದ್ವೀಪದವರು: <0.1%
* ಅನ್ಯ ಜನಾಂಗೀಯತೆ: 2.6%
* ಎರದು ಅಥವಾ ಹೆಚ್ಚಿನ ಜನಾಂಗೀಯತೆ: 1.1%
* ಹಿಸ್ಪಾನಿಕ್‌ ಅಥವಾ ಲ್ಯಾಟೀನೊ (ಯಾವುದೇ ಜನಾಂಗ): 4.9%
ಮೂಲ:
ನಗರದಲ್ಲಿ ಮನೆಯೊಂದರ ಸರಾಸರಿ ಆದಾಯವು $೪೭,೪೬೪ ಹಾಗೂ ಕುಟುಂಬವೊಂದರ ಸರಾಸರಿ ಆದಾಯವು $೫೯,೭೧೧ ಆಗಿತ್ತು. ಜನಸಂಖ್ಯೆಯ ೨೧.೮%ರಷ್ಟು ಹಾಗೂ ಕುಟುಂಬಗಳಲ್ಲಿ ೧೭.೨%ರಷ್ಟು ಬಡತನ ರೇಖೆಯ ಕೆಳಗಿತ್ತು.
ಅಟ್ಲಾಂಟಾ ನಗರದಲ್ಲಿ ಬಿಳಿಯರ ಸಂಖ್ಯೆಯು ಅಪೂರ್ವ ಹಾಗೂ ತೀಕ್ಷ್ಣವಾಗಿ ಹೆಚ್ಚುತ್ತಿದೆ. ಈ ವಿದ್ಯಮಾನವು ರಾಷ್ಟ್ರದ ಇತರೆ ಭಾಗಗಳಿಗಿಂತಲೂ ಅತಿ ವೇಗವಾಗಿ ನಡೆಯುತ್ತಿದೆ. ಬ್ರೂಕಿಂಗ್ಸ್‌ ಇಂಸ್ಟಿಟ್ಯೂಷನ್ ಪ್ರಕಾರ, ನಗರದ ಜನಸಂಖ್ಯೆಗೆ ತುಲನಾತ್ಮಕವಾಗಿ, ೨೦೦೦ದಿಂದ ೨೦೦೬ ವರೆಗಿನ ಅವಧಿಯಲ್ಲಿ ಬಿಳಿಯರ ಸಂಖ್ಯೆಯು, ಇತರೆ ನಗರಗಳಿಗಿಂತಲೂ ವೇಗವಾಗಿ ಹೆಚ್ಚಿತ್ತು. ಇಸವಿ ೨೦೦೦ದಲ್ಲಿ ೩೧% ಇದ್ದದ್ದು ೨೦೦೬ರಲ್ಲಿ ೩೫%ಕ್ಕೆ ಹೆಚ್ಚಿತು. ಸಂಖ್ಯೆಯ ಪ್ರಕಾರ ೨೬,೦೦೦ದ ಹೆಚ್ಚಳ ಹಾಗೂ ೧೯೯೦ರಿಂದ ೨೦೦೦ದ ದಶಕದಲ್ಲಿನ ಹೆಚ್ಚಳಕ್ಕಿಂತಲೂ ಎರಡರಷ್ಟು ಹೆಚ್ಚಳವಾಗಿತ್ತು. ಆ ವರ್ಷಗಳಲ್ಲಿ ಕೇವಲ ವಾಷಿಂಗ್ಟನ್‌ ಡಿ.ಸಿ.ಯಲ್ಲಿ ಬಿಳಿಯರ ಸಂಖ್ಯೆ ತುಲನಾತ್ಮಕ ಹೆಚ್ಚಳ ಕಂಡಿತ್ತು.
ಅಟ್ಲಾಂಟಾ ನಗರದಲ್ಲಿ ಅತಿ ಹೆಚ್ಚು ತಲಾವಾರು LGBT ಜನಸಂಖ್ಯೆ ಹೊಂದಿದೆ. ಸ್ಯಾನ್‌ ಫ್ರಾನ್ಸಿಸ್ಕೊ ಮತ್ತು ಸಿಯಾಟ್ಲ್‌ ನಂತರ ಅಟ್ಲಾಂಟಾದ ಒಟ್ಟು ಜನಸಂಖ್ಯೆಯಲ್ಲಿ ೧೩%ರಷ್ಟು ತಮ್ಮನ್ನು ಸಲಿಂಗಕಾಮಿ ಅಥವಾ ದ್ವಿಲಿಂಗಿ ಎಂಬುದನ್ನು ಗುರುತಿಸಿಕೊಂಡಿದೆ.
ಇಸವಿ ೨೦೦೦ರ ಅಮೆರಿಕಾ ಸಂಯುಕ್ತ ಸಂಸ್ಥಾನ ಜನಗಣತಿ (೨೦೦೪ರಲ್ಲಿ ಪರಿಷ್ಕೃತ) ಪ್ರಕಾರ, ೧೦೦,೦೦೦ ಅಥವಾ ಹೆಚ್ಚಿನ ಸಂಖ್ಯೆಯ ನಿವಾಸಿಗಳ ಪೈಕಿ ಅಟ್ಲಾಂಟಾದಲ್ಲಿ ಹನ್ನೆರಡನೆಯ ಅತಿ ಹೆಚ್ಚು ಪ್ರಮಾಣದ ಏಕವ್ಯಕ್ತಿ ವಾಸದ ಮನೆಗಳಿವೆ (೩೮.೫%).
ಸೆನ್ಸಸ್‌ ಬ್ಯೂರೊ ೨೦೦೦ದಲ್ಲಿ ನಡೆಸಿದ ಜನಸಂಖ್ಯಾ ಅಂದಾಜಿನ ಪ್ರಕಾರ, ೨೫೦,೦೦೦ಕ್ಕಿಂತಲೂ ಹೆಚ್ಚು ಜನರು ನಿರ್ದಿಷ್ಟ ಕೆಲಸದ ದಿನದಂದು ಅಟ್ಲಾಂಟಾಗೆ ಪಯಣಿಸುತ್ತಿದ್ದರು. ಇದರಿಂದಾಗಿ, ನಗರದ ಹಗಲಿನ ಜನಸಂಖ್ಯೆ ೬೭೬,೪೩೧ಕ್ಕೆ ಹೆಚ್ಚಿತು. ಅಟ್ಲಾಂಟಾದ ರಹವಾಸಿ ಜನಸಂಖ್ಯೆಗಿಂತಲೂ ೬೨.೪%ರಷ್ಟು ಹೆಚ್ಚಳವಾಗಿದೆ. ಇಡೀ ದೇಶದ ೫೦೦,೦೦೦ಕ್ಕಿಂತಲೂ ಕಡಿಮೆ ಸಂಖ್ಯೆ ಹೊಂದಿರುವ ನಗರಗಳಲ್ಲಿ ಅಟ್ಲಾಂಟಾ ಜನಸಂಖ್ಯೆ ಅತಿ ಹೆಚ್ಚು ಹಗಲಿನ ಸಮಯದ ಹೆಚ್ಚಳವನ್ನು ಪಡೆದಿದೆ.
ಜನಗಣತಿ ಅಂದಾಜಿನ ಪ್ರಕಾರ, ಶೇಕಡಾವಾರು ಹಾಗೂ ಸಂಖ್ಯಾವಾರಿನ ಪ್ರಕಾರ, ಅಟ್ಲಾಂಟಾ ನಗರವು ರಾಷ್ಟ್ರದಲ್ಲಿ ಹದಿಮೂರನೆಯ ಅತಿ ವೇಗದ ಬೆಳವಣಿಗೆ ಕಾಣುತ್ತಿದೆ.
೧೯೯೦ರ ದಶಕದಿಂದಲೂ, ಅಟ್ಲಾಂಟಾ ನಗರದತ್ತ ಲ್ಯಾಟೀನ್‌ ಅಮೆರಿಕಾದಿಂದ ವಲಸಿಗರ ಸಂಖ್ಯೆಯು ಬಹಳಷ್ಟು ಹೆಚ್ಚಾಗಿದೆ. ವಲಸಿಗರ ಈ ಒಳಹರಿವು ಹೊಸ ಸಾಂಸ್ಕೃತಿಕ ಹಾಗೂ ಧಾರ್ಮಿಕ ಅಭ್ಯಾಸಗಳನ್ನು ತಂದಿದೆ. ಇದು ನಗರವಲಯದ ಆರ್ಥಿಕತೆ ಮತ್ತು ಜನಸಂಖ್ಯಾಶಾಸ್ತ್ರದ ಮೇಲೆ ಪ್ರಭಾವ ಬೀರಿ, ನಗರದೊಳಗೆ ವಿಜೃಂಭಿಸುವ ಹಿಸ್ಪಾನಿಕ್‌ ಸಂಸ್ಕೃತಿಗೆ ಕಾರಣವಾಗಿದೆ.
ಅಟ್ಲಾಂಟಾದಲ್ಲಿನ ದಶಲಕ್ಷಪತಿಗಳ ಸಂಖ್ಯೆಯು ಇಡೀ ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲೇ ಅತಿವೇಗ ಹೆಚ್ಚಳ ಕಾಣುತ್ತಿದೆ. ಪ್ರಾಥಮಿಕ ನಿವಾಸ ಹಾಗೂ ಬಳಕೆಯಾಗಬಲ್ಲ ಸರಕುಗಳ ಹೊರತುಪಡಿಸಿ, $೧ ದಶಲಕ್ಷ ಹಾಗೂ ಹೆಚ್ಚಿನ ಆದಾಯವುಳ್ಳ ನಿವಾಸಿಗಳ ಸಂಖ್ಯೆಯು ೨೦೧೧ರಲ್ಲಿ ೬೯%ರಷ್ಟು ಹೆಚ್ಚಿ, ಸುಮಾರು ೧೦೩,೦೦೦ ಕ್ಕೆ ಏರಿದೆ.
## ಶಿಕ್ಷಣ 
thumb|ಎಮರಿ ವಿಶ್ವವಿದ್ಯಾನಿಲಯದ ಡ್ರೂಯಿಡ್‌ ಹಿಲ್ಸ್‌ ಕ್ಯಾಂಪಸ್‌ನಲ್ಲಿರುವ ಮೇಯ್ನ್‌ ಕ್ವಾಡ್‌.
### ಕಾಲೇಜ್‌ಗಳು ಹಾಗೂ ವಿಶ್ವವಿದ್ಯಾನಿಲಯಗಳು 
ಅಟ್ಲಾಂಟಾ ಇಡೀ ದೇಶದಲ್ಲೇ ಅತಿ ಹೆಚ್ಚು ಕಾಲೇಜ್‌ಗಳು ಹಾಗೂ ವಿಶ್ವವಿದ್ಯಾನಿಲಯಗಳ ಸಮೂಹ ಹೊಂದಿದೆ.  ಅಟ್ಲಾಂಟಾದಲ್ಲಿ ೩೦ಕ್ಕೂ ಹೆಚ್ಚು ಉನ್ನತ ಶಿಕ್ಷಣ ಸಂಸ್ಥೆಗಳಿವೆ. ಇವುಗಳಲ್ಲಿ ಜಾರ್ಜಿಯಾ ತಂತ್ರಜ್ಞಾನ ಸಂಸ್ಥೆ, ಜಾರ್ಜಿಯಾ ರಾಜ್ಯ ವಿಶ್ವವಿದ್ಯಾನಿಲಯ ಹಾಗೂ ಅಟ್ಲಾಂಟಾದ ಮರ್ಸರ್‌ ವಿಶ್ವವಿದ್ಯಾನಿಲಯದ ಸೆಸಿಲ್‌ ಬಿ. ಡೇ ಗ್ರಾಜ್ಯುಯೆಟ್‌ ಅಂಡ್‌ ಪ್ರೊಫೆಷನಲ್‌ ಸ್ಟಡೀಸ್‌ ಕ್ಯಾಂಪಸ್‌ ಸೇರಿವೆ. US ನ್ಯೂಸ್‌ ಅಂಡ್‌ ವರ್ಲ್ಡ್‌ ರಿಪೋರ್ಟ್‌ ಪ್ರಕಾರ, ಜಾರ್ಜಿಯಾ ತಂತ್ರಜ್ಞಾನ ಸಂಸ್ಥೆಯು ೧೯೯೯ರಿಂದಲೂ ಹತ್ತು ಅತ್ಯುತ್ತಮ ಸಾರ್ವಜನಿಕ ವಿಶ್ವವಿದ್ಯಾನಿಲಯಗಳಲ್ಲಿ ಒಂದಾಗಿದೆ. ದೇಶದಲ್ಲಿರುವ ಐತಿಹಾಸಿಕವಾಗಿ ಕರಿಯರ ಕಾಲೇಜ್‌ಗಳು ಹಾಗೂ ವಿಶ್ವವಿದ್ಯಾನಿಲಯಗಳ ಒಕ್ಕೂಟವಾದ ಅಟ್ಲಾಂಟಾ ಯುನಿವರ್ಸಿಟಿ ಸೆಂಟರ್‌ ಸಹ ಅಟ್ಲಾಂಟಾದಲ್ಲಿದೆ. ಇದರ ಸದಸ್ಯ ವಿಶ್ವವಿದ್ಯಾನಿಲಯಗಳ ಪೈಕಿ ಕ್ಲಾರ್ಕ್‌ ಅಟ್ಲಾಂಟಾ ವಿಶ್ವವಿದ್ಯಾನಿಲಯ, ಮೋರ್‌ಹೌಸ್‌ ಕಾಲೇಜ್‌, ಸ್ಪೆಲ್ಮನ್‌ ಕಾಲೇಜ್‌ ಹಾಗೂ ಇಂಟರ್‌ಡಿನಾಮಿನೇಷನಲ್‌ ಥಿಯೊಲಾಜಿಕಲ್‌ ಸೆಂಟರ್‌ ಸೇರಿವೆ. AUC ಪಕ್ಕದಲ್ಲಿಯೇ ಮೋರ್‌ಹೌಸ್‌ ಸ್ಕೂಲ್‌ ಆಫ್‌ ಮೆಡಿಸಿನ್‌ ಇದೆ. ಆದರೆ AUCಯೊಂದಿಗೆ ಯಾವುದೇ ಸಂಬಂಧ ಹೊಂದಿಲ್ಲ.
ಹೊರವಲಯ ಅಟ್ಲಾಂಟಾದಲ್ಲಿ ಹಲವು ಕಾಲೇಜ್‌ಗಳಿವೆ. ಇವುಗಳಲ್ಲಿ, ಎಮೊರಿ ವಿಶ್ವವಿದ್ಯಾನಿಲಯವು ಪ್ರಮುಖ ಉದಾರ ಕಲೆ ಹಾಗೂ ಸಂಶೋಧನಾ ಸಂಸ್ಥೆಯಾಗಿದೆ. *US ನ್ಯೂಸ್‌ ಅಂಡ್‌ ವರ್ಲ್ಡ್ ರಿಪೋರ್ಟ್‌* ಪ್ರಕಾರ, ಇದು ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿ ೨೦ ಅತ್ಯುತ್ತಮ ಶಾಲೆಗಳ ಪಟ್ಟಿಯಲ್ಲಿ ತನ್ನ ಸ್ಥಾನ ಕಾದಿರಿಸಿಕೊಂಡಿದೆ. ಒಗ್ಲ್‌ಥೊರ್ಪ್‌ ವಿಶ್ವವಿದ್ಯಾನಿಲಯವು ಜಾರ್ಜಿಯಾ ಸಂಸ್ಥಾಪಕರ ನೆನಪಿನಲ್ಲಿ ಹೆಸರಿಸಲಾದ ಸಣ್ಣ, ಉದಾರ ಕಲಾ ಶಾಲೆಯಾಗಿದೆ. *ಪ್ರಿನ್ಸ್‌ಟನ್‌ ರಿವ್ಯೂ* ಪ್ರಕಾರ ಇಡೀ ರಾಷ್ಟ್ರದಲ್ಲೇ ಹದಿನೈದನೆಯ ಅತ್ಯುತ್ತಮ ಶಿಕ್ಷಣವೃಂದ ಎಂಬ ಹೆಗ್ಗಳಿಕೆ ಪಡೆದಿದೆ. ಎಗ್ನಿಸ್‌ ಸ್ಕಾಟ್‌ ಕಾಲೇಜ್‌ ಎಂಬುದು ಒಂದು ಮಹಿಳಾ ಕಾಲೇಜ್‌. ಜೊತೆಗೆ, ಹಲವು ರಾಜ್ಯಾಡಳಿತ ಸ್ವಾಮ್ಯದ ಸಂಸ್ಥೆಗಳಾದ ಕ್ಲೇಯ್ಟನ್‌ ರಾಜ್ಯ ವಿಶ್ವವಿದ್ಯಾನಿಲಯ, ಜಾರ್ಜಿಯಾ ಪೆರಿಮೀಟರ್‌ ಕಾಲೇಜ್‌, ಕೆನಸಾ ರಾಜ್ಯ ವಿಶ್ವವಿದ್ಯಾನಿಲಯ, ಸದರ್ನ್‌ ಪಾಲಿಟೆಕ್ನಿಕ್‌ ರಾಜ್ಯ ವಿಶ್ವವಿದ್ಯಾನಿಲಯ ಹಾಗೂ ಪಶ್ಚಿಮ ಜಾರ್ಜಿಯಾ ವಿಶ್ವವಿದ್ಯಾನಿಲಯಗಳಿವೆ. ಜೊತೆಗೆ, ನಗರದ ಉತ್ತರದಲ್ಲಿರುವ ರೀನ್ಹಾರ್ಟ್‌ ಕಾಲೇಜ್‌, ಸವ್ಯಾನ ಕಲೆ ಮತ್ತು ವಿನ್ಯಾಸ ಕಾಲೇಜ್‌ನ ಅಟ್ಲಾಂಟಾ ಘಟಕ ಸೇರಿದಂತೆ ಹಲವು ಖಾಸಗಿ ಕಾಲೇಜ್‌ಗಳಿವೆ.
### ಪ್ರಾಥಮಿಕ ಹಾಗೂ ಪ್ರೌಢಶಾಲೆಗಳು 
thumb|upright|ಅಟ್ಲಾಂಟಾದ ಮಧ್ಯಪ್ರದೇಶದಲ್ಲಿರುವ ಹೆನ್ರಿ ಡಬ್ಲ್ಯೂ ಗ್ರ್ಯಾಡಿ ಪ್ರೌಢಶಾಲಾ ಹರವಿನ ಭಾಗ.
ಅಟ್ಲಾಂಟಾ ಶಿಕ್ಷಣ ಮಂಡಳಿಯು ಅಟ್ಲಾಂಟಾ ಪಬ್ಲಿಕ್‌ ಸ್ಕೂಲ್ಸ್‌ ಎಂಬ ಸಾರ್ವಜನಿಕ ಶಾಲಾ ವ್ಯವಸ್ಥೆಯನ್ನು ನಿರ್ವಹಿಸುತ್ತದೆ. ಡಾ. ಬೆವರ್ಲಿ ಎಲ್. ಹಾಲ್‌ ಈ ಮಂಡಳಿಯ ಮೇಲ್ವಿಚಾರಕರು. ಇಸವಿ ೨೦೦೭ರಲ್ಲಿ, ಈ ವ್ಯವಸ್ಥೆಯಡಿ ೫೮ ಪ್ರಾಥಮಿಕ ಶಾಲೆಗಳು ಸೇರಿದಂತೆ, ೧೦೬ ಶಾಲೆಗಳಲ್ಲಿ ೪೯,೭೭೩ ವಿದ್ಯಾರ್ಥಿಗಳು ವ್ಯಾಸಂಗ ಮಾಡುತ್ತಿದ್ದರು. ಮೂರು ಪ್ರಾಥಮಿಕ ಶಾಲೆಗಳು ಇಡೀ ವರ್ಷ ಕೆಲಸ ಮಾಡುತ್ತವೆ. ಜೊತೆಗೆ ೧೬ ಮಾಧ್ಯಮಿಕ ಶಾಲೆಗಳು, ೨೦ ಪ್ರೌಢ ಶಾಲೆಗಳು ಹಾಗೂ ಏಳು 'ವಿಶೇಷಾಧಿಕಾರ' ಶಾಲೆಗಳಿದ್ದವು. ಶಾಲಾ ವ್ಯವಸ್ಥೆಯಲ್ಲಿ ಮಾಧ್ಯಮಿಕ ಹಾಗೂ/ಅಥವಾ ಪ್ರೌಢಶಾಲಾ ವಿದ್ಯಾರ್ಥಿಗಳಿಗಾಗಿ ಎರಡು ಹೊಸ ಪರ್ಯಾಯ ಶಾಲೆಗಳಿಗೂ ನೆರವು ನೀಡುವುದು. ಇದಲ್ಲದೆ, ಕೇವಲ ಪುರುಷರ ಅಥವಾ ಮಹಿಳೆಯರ ಶಿಕ್ಷಣಾ ಅಕಾಡೆಮಿ ಹಾಗೂ ವಯಸ್ಕರಿಗಾಗಿ ಒಂದು ಕಲಿಕಾ ಕೇಂದ್ರವೂ ಇದೆ. ವಿಚಾರದಲ್ಲಿ, ಹಾರ್ಟ್ಸ್‌ಫೀಲ್ಡ್‌-ಜ್ಯಾಕ್ಸನ್‌ ಅಟ್ಲಾಂಟಾ ಅಂತರರಾಷ್ಟ್ರೀಯ ವಿಮಾನ ನಿಲ್ದಾಣವು  ವಿಶ್ವದಲ್ಲೇ ಅತಿ ನಿಬಿಡ ವಿಮಾನ ನಿಲ್ದಾಣವಾಗಿದೆ. ಇಲ್ಲಿಂದ ಅಟ್ಲಾಂಟಾ ಹಾಗೂ ದೇಶದ ಇತರೆ ನಗರಗಳು ಹಾಗೂ ಅಂತರರಾಷ್ಟ್ರೀಯ ಸ್ಥಳಗಳ ನಡುವೆ ಹಲವು ವಿಮಾನ ಸೇವೆಗಳು ದೊರೆಯುತ್ತವೆ. ಆ ವಿಮಾನ ನಿಲ್ದಾಣದಲ್ಲಿ ಡೆಲ್ಟಾ ಏರ್ಲೈನ್ಸ್‌ ಹಾಗೂ ಏರ್‌ಟ್ರ್ಯಾನ್‌ ಏರ್ವೇಸ್‌ಗಳ ಅತಿ ದೊಡ್ಡ ಕೇಂದ್ರಗಳಿವೆ. ವಿಮಾನ ನಿಲ್ದಾಣವು ಅಟ್ಲಾಂಟಾದ ವಾಣಿಜ್ಯ ಕ್ಷೇತ್ರಕ್ಕಿಂತ  () ದಕ್ಷಿಣದಲ್ಲಿದೆ. ಈ ವಿಮಾನ ನಿಲ್ದಾಣವು ಇಂಟರ್‌ಸ್ಟೇಟ್‌ 75, ಇಂಟರ್‌ಸ್ಟೇಟ್‌ 85 ಹಾಗೂ ಇಂಟರ್‌ಸ್ಟೇಟ್‌ 285 ನಡುವಿನ ತ್ರಿಕೋನಾಕಾರದ ಭೂಮಿಯ ಬಹಳಷ್ಟು ಭಾಗವನ್ನು ಆವರಿಸಿದೆ. ವಿಮಾನ ನಿಲ್ದಾಣದಲ್ಲಿ MARTA ರೈಲ್‌ ವ್ಯವಸ್ಥೆಯ ನಿಲುಗಡೆಯೂ ಇದೆ. ಇಲ್ಲಿಂದ ಅಟ್ಲಾಂಟಾ ವಾಣಿಜ್ಯ ಕ್ಷೇತ್ರ, ನಡುವಣ ಕ್ಷೇತ್ರ, ಬಕ್ಹೆಡ್‌ ಹಾಗೂ ಸ್ಯಾಂಡಿ ಸ್ಪ್ರಿಂಗ್ಸ್‌ ಕಡೆಗೆ ನೇರ ರೈಲು ಮಾರ್ಗಗಳಿವೆ. ಡೆಕಾಲ್ಬ್‌-ಪೀಚ್‌ಟ್ರೀ ವಿಮಾನ ನಿಲ್ದಾಣ  ಹಾಗೂ ಬ್ರೌನ್‌ ಫೀಲ್ಡ್‌  ನಗರ ಕೇಂದ್ರದ ಸನಿಹ ಪ್ರಮುಖ ಸಾಮಾನ್ಯ ವಿಮಾನಯಾನದ ವಿಮಾನ ನಿಲ್ದಾಣಗಳು. ಸಂಪೂರ್ಣ ಪಟ್ಟಿಗಾಗಿ ಅಟ್ಲಾಂಟಾ ವಲಯದಲ್ಲಿರುವ ವಿಮಾನ ನಿಲ್ದಾಣಗಳ ಪಟ್ಟಿಯನ್ನು ನೋಡಿ.
ನಗರದಿಂದ ಹೊರಹೊಮ್ಮುವ ಹೆದ್ದಾರಿಗಳ ಜಾಲವಿರುವ ಕಾರಣ, ಅಟ್ಲಾಂಟಾ ನಿವಾಸಿಗಳು ಸಂಚರಿಸಲು ಬಹುಮುಖ್ಯವಾಗಿ ತಮ್ಮ ಕಾರುಗಳನ್ನು ಅವಲಂಬಿಸುತ್ತಾರೆ. ಅಟ್ಲಾಂಟಾ ನಗರವನ್ನು ಸುತ್ತುವರೆದಿರುವ ಇಂಟರ್‌‌ಸ್ಟೇಟ್‌ 285 ವರ್ತುಲ ರಸ್ತೆಯಂತಿದ್ದು, ಇದನ್ನು ಪೆರಿಮೀಟರ್‌ ಎನ್ನಲಾಗಿದೆ. ಇದು ನಗರದ ಒಳಭಾಗ ಹಾಗು ಹೊರವಲಯಗಳ ನಡುವೆ ಸಾಗಿ ಬೇರ್ಪಡಿಸುತ್ತದೆ.
thumb|left|ಅಟ್ಲಾಂಟಾ ಮಹಾನಗರ ಶೀಘ್ರ ಸಾರಿಗೆ ಪ್ರಾಧಿಕಾರವು ಅಟ್ಲಾಂಟಾದಲ್ಲಿ ಸಾರ್ವಜನಿಕ ಸಾರಿಗೆ ವ್ಯವಸ್ಥೆಯೊದಗಿಸುತ್ತದೆ.
thumb|left|ಡೌನ್ಟೌನ್‌ ಕನೆಕ್ಟರ್‌
ಅಟ್ಲಾಂಟಾದಲ್ಲಿ ಮೂರು ಅಂತರರಾಜ್ಯ ಹೆದ್ದಾರಿಗಳು ಒಟ್ಟಿಗೆ ಸೇರುತ್ತವೆ; ಪಟ್ಟಣಕ್ಕೆ ಅಡ್ಡಲಾಗಿ I-20 ಪೂರ್ವದಿಂದ ಪಶ್ಚಿಮಕ್ಕೆ; I-೭೫ ವಾಯವ್ಯದಿಂದ ಅಗ್ನೇಯಕ್ಕೆ; ಹಾಗೂ, I-೮೫ ಈಶಾನ್ಯದಿಂದ ನೈಋತ್ಯಕ್ಕೆ ಹಾದುಹೋಗುತ್ತದೆ. ಕೊನೆಯ ಎರಡು ರಸ್ತೆಗಳು ಒಟ್ಟಿಗೆ ಸೇರುತ್ತವೆ. ಡೌನ್ಟೌನ್‌ ಕನೆಕ್ಟರ್‌ (I-೭೫/೮೫) ಎಂಬ ರಸ್ತೆಯಾಗಿ, ನಗರದ ಮಧ್ಯೆ ಹಾದುಹೋಗುತ್ತದೆ. ಈ ಮಿಶ್ರ ಹೆದ್ದಾರಿಯಲ್ಲಿ ಪ್ರತಿ ದಿನವೂ ೩೪೦,೦೦೦ಕ್ಕೂ ಹೆಚ್ಚು ವಾಹನಗಳು ಹಾದುಹೋಗುತ್ತವೆ. ಅಮೆರಿಕಾ ಸಂಯುಕ್ತ ಸಂಸ್ಥಾನದಲ್ಲಿನ ಹತ್ತು ಅತಿ ಕಿಕ್ಕಿರಿದ ಅಂತರರಾಜ್ಯ ಹೆದ್ದಾರಿ ಭಾಗಗಳಲ್ಲಿ ಈ ಕನೆಕ್ಟರ್‌ ಒಂದಾಗಿದೆ. ಡೊರಾವಿಲ್‌ನಲ್ಲಿರುವ I-೮೫ ಹಾಗೂ I-೨೮೫ರ ಅಡ್ಡಹಾಯುವಿಕೆಯನ್ನು ಅಧಿಕೃತವಾಗಿ ಟಾಮ್‌ ಮೋರ್ಲೆಂಡ್‌ ಇಂಟರ್ಚೇಂಜ್‌ ಎನ್ನಲಾಗಿದೆ. ಹಲವು ನಿವಾಸಿಗಳು ಇದನ್ನು ಸ್ಪಗೆಟ್ಟಿ ಜಂಕ್ಷನ್ (ಒಟ್ಟೂಗುಡುವಿಕೆ)‌ ಎನ್ನುತ್ತಾರೆ. ಮಹಾನಗರ ಅಟ್ಲಾಂಟಾದತ್ತ ೧೩ ಹೆದ್ದಾರಿಗಳು ಹಾದುಬರುತ್ತವೆ. ಮೇಲೆ ತಿಳಿಸಲಾದ ಅಂತರರಾಜ್ಯ ಹೆದ್ದಾರಿಗಳ ಜೊತೆಗೆ, I-575, ಜಾರ್ಜಿಯಾ 400, ಜಾರ್ಜಿಯಾ 141, I-675, ಜಾರ್ಜಿಯಾ 316, I-985, ಸ್ಟೋನ್‌ ಮೌಂಟೆನ್‌ ಫ್ರೀವೆ (US 78) ಹಾಗೂ ಲ್ಯಾಂಗ್ಫರ್ಡ್‌ ಪಾರ್ಕ್ವೇ (SR ೧೬೬) - (ಲ್ಯಾಂಗ್ಫರ್ಡ್‌ ಪಾರ್ಕ್ವೇ ಹೊರತುಪಡಿಸಿ ಉಳಿದೆಲ್ಲ ರಸ್ತೆಗಳೂ ವರ್ತುಲ ರಸ್ತೆಯ ತುಸು ಒಳಗೆ ಅಥವಾ ಅದನ್ನೂ ದಾಟಿ ಅಂತ್ಯಗೊಳುತ್ತವೆ. ಇದರಿಂದಾಗಿ ನಗರದ ಮಧ್ಯಭಾಗದಲ್ಲಿ ಸಾರಿಗೆ ಆಯ್ಕೆಗಳನ್ನು ಸೀಮಿತಗೊಳಿಸುತ್ತದೆ.
ವಾಹನಗಳ ಮೇಲೆ ಇಂತಹ ಅವಲಂಬನೆಗಳಿಂದ ಭಾರೀ ಸಂಚಾರ ಹಾಗೂ ಅಟ್ಲಾಂಟಾದ ವಾಯು ಮಾಲಿನ್ಯಕ್ಕೆ ಕಾರಣವಾಗಿದೆ. ದೇಶದಲ್ಲಿ ಅತಿ ಮಾಲಿನ್ಯ ನಗರಗಳಲ್ಲಿ ಅಟ್ಲಾಂಟಾ ಸಹ ಒಂದಾಗಿದೆ. ಅಟ್ಲಾಂಟಾ ಮಹಾನಗರಲ್ಲಿ ವಾಯುಮಾಲಿನ್ಯ ತಡೆಗಟ್ಟಲು ೧೯೯೬ರಲ್ಲಿ ದಿ ಕ್ಲೀನ್‌ ಏರ್‌ ಕ್ಯಾಂಪೇನ್‌ ಅಭಿಯಾನ ಶುರುಗೊಳಿಸಲಾಗಿತ್ತು.
ಇಸವಿ ೨೦೦೮ರಲ್ಲಿ ಅಟ್ಲಾಂಟಾ ಮಹಾನಗರವು U.S. ದೇಶದಲ್ಲೇ ಅತಿ ದೀರ್ಘಾವಧಿಯ ಸರಾಸರಿ ಪ್ರಯಾಣ ಸಮಯದ ನಗರವಾಗಿತ್ತು. ಜೊತೆಗೆ, ಅಟ್ಲಾಂಟಾ ನಗರದ ಸಂಚಾರವು ಇಡೀ ದೇಶದಲ್ಲೇ ಅತಿ ಹದಗೆಟ್ಟ ಸಂಚಾರ ವ್ಯವಸ್ಥೆಯಾಗಿದೆ.
ಸ್ವಂತ ವಾಹನಗಳ ಅತಿ ಹೆಚ್ಚು ಬಳಕೆಯಿದ್ದರೂ, ಮಹಾನಗರ ಅಟ್ಲಾಂಟಾ ಶೀಘ್ರ ಸಾರಿಗೆ ಪ್ರಾಧಿಕಾರ (MARTA) ನಿರ್ವಹಿಸುತ್ತಿರುವ ಅಟ್ಲಾಂಟಾದ ಸುರಂಗ ಮಾರ್ಗ ವ್ಯವಸ್ಥೆಯು, ದೇಶದಲ್ಲಿ ಏಳನೆಯ ಅತಿ ನಿಬಿಡ ಮಾರ್ಗವಾಗಿದೆ. MARTA ಫುಲ್ಟನ್‌, ಡೆಕಾಲ್ಬ್‌, ಕಾಬ್‌ ಹಾಗೂ ಗ್ವಿನೆಟ್‌ ಕೌಂಟಿಗಳೊಳಗೆ ಬಸ್‌ ವ್ಯವಸ್ಥೆ ನಿರ್ವಹಿಸುತ್ತದೆ. ಕ್ಲೇಯ್ಟನ್‌, ಕಾಬ್‌ ಹಾಗೂ ಗ್ವಿನೆಟ್‌ ಕೌಂಟಿಗಳು ಬಸ್‌ಗಳ ಮೂಲಕ (ಆದರೆ ರೈಲುಗಳಿಲ್ಲ) ಪ್ರತ್ಯೇಕ, ಸ್ವತಂತ್ರಾಧಿಕಾರದ ಸಾರಿಗೆ ಪ್ರಾಧಿಕಾರಗಳನ್ನು ನಿರ್ವಹಿಸುತ್ತವೆ.
ಇಸವಿ ೧೯೪೯ರಷ್ಟು ಹಿಂದಿನಿಂದಲೂ, ಅಟ್ಲಾಂಟಾ ನಗರದಲ್ಲಿನ ಸಂಚಾರವು ಪಾದಚಾರಿಗಳಿಗೆ ಬಹಳ ಅಪಾಯಕಾರಿಯೆಂದು ಪರಿಗಣಿಸಲಾಗಿದೆ. ಆ ವರ್ಷ, ಗಾನ್‌ ವಿತ್‌ ದಿ ವಿಂಡ್‌ ಲೇಖಕಿ ಮಾರ್ಗರೆಟ್‌ ಮಿಚೆಲ್‌ ಪೀಚ್‌ಟ್ರೀ ಬೀದಿ ದಾಟುತ್ತಿರುವಾಗ ಅತಿವೇಗವಾಗಿ ಬರುತ್ತಿದ್ದ ಕಾರು ಇವರಿಗೆ ಢಿಕ್ಕಿ ಹೊಡೆದು, ಮಾರ್ಗರೆಟ್‌ ಸ್ಥಳದಲ್ಲೇ ಮೃತರಾದರು..
ಪ್ರಸ್ತಾಪಿತ ವರ್ತುಲ ಮಾರ್ಗವು ನಗರದ ಸುತ್ತಲೂ ವೃತ್ತಾಕಾರದಲ್ಲಿ ಹಸಿರು ಮಾರ್ಗ ಹಾಗೂ ಸಾರ್ವಜನಿಕ ಸಾರಿಗೆ ವ್ಯವಸ್ಥೆ ಕಲ್ಪಿಸುತ್ತದೆ. ಇದು ಈ ಹಿಂದೆ ಹಲವು ರೈಲ್‌ ಹಳಿಗಳನ್ನು ಇಲ್ಲಿ ಹಾಕಲಾಗಿತ್ತು. ಈ ರೈಲಿನ ಹಾದು-ಹೋಗುವ ಹಕ್ಕು ಈಗ ಇರುವ ಹಾಗೂ ಹೊಸ ಉದ್ಯಾನಗಳನ್ನು ಸಂಪರ್ಕಗೊಳಿಸುವ ಬಹು-ಉಪಯೋಗಿ ಮಾರ್ಗಗಳನ್ನು ಕಲ್ಪಿಸಿಕೊಡುತ್ತವೆ. ಇದರ ಜೊತೆಗೆ, ವಾಣಿಜ್ಯ ಕ್ಷೇತ್ರದಿಂದ ಬಕ್ಹೆಡ್‌ ಕ್ಷೇತಕ್ಕೆ ಹೋಗುವ ಪೀಚ್‌ಟ್ರೀ ಬೀದಿಯುದ್ದಕ್ಕೂ ಸ್ಟ್ರೀಟ್‌ಕಾರ್‌ (ವಾಹನ) ಯೋಜನೆ ಹಾಗೂ ಪೂರ್ವದಿಂದ ಪಶ್ಚಿಮಕ್ಕೆ ಹಾದುಹೋಗುವ ಇನ್ನೊಂದು MARTA ಮಾರ್ಗದ ಯೋಜನೆಯ ಪ್ರಸ್ತಾಪವಿದೆ.
ಅಟ್ಲಾಂಟಾ ಮೊದಲಿಗೆ ಒಂದು ರೈಲು ಮಾರ್ಗದ ಪ್ರಮುಖ ಪಟ್ಟಣವಾಗಿತ್ತು. ಇಂದಿಗೂ ಅದು ಪ್ರಮುಖ ರೈಲು ನಿಲ್ದಾಣವಾಗಿದೆ. ನಾರ್ಫೊಲ್ಕ್‌ ಸದರ್ನ್‌ ಮತ್ತು CSXಗೆ ಸೇರಿದ ಹಲವು ಸರಕು ಮಾರ್ಗಗಳು ವಾಣಿಜ್ಯ ಕ್ಷೇತ್ರದಲ್ಲಿ ರಸ್ತೆಯ ಕೆಳಗಿನ ಮಟ್ಟದಲ್ಲಿ ಅಡ್ಡಲಾಗಿ ಹಾಯುತ್ತವೆ. ಎರಡೂ ರೈಲುಮಾರ್ಗಗಳಿಗಾಗಿ ಪ್ರಮುಖ ವರ್ಗೀಕರಣ ಸ್ಥಳಗಳು ಇಲ್ಲಿವೆ: ನಾರ್ಫೋಲ್ಕ್‌ ಸದರ್ನ್‌ ಮಾರ್ಗಕ್ಕಾಗಿ ಇನ್ಮನ್‌ ಯಾರ್ಡ್‌ ಹಾಗೂ CSX ಮಾರ್ಗಕ್ಕಾಗಿ ಟಿಲ್ಫರ್ಡ್‌ ಯಾರ್ಡ್‌. ನ್ಯೂ ಆರ್ಲಿಯನ್ಸ್‌ ಮತ್ತು ನ್ಯೂಯಾರ್ಕ್‌ ಹಾಗೂ ಅಟ್ಲಾಂಟಾ ನಗರ ಮಾರ್ಗದಲ್ಲಿರುವ ಹಲವು ನಗರಗಳನ್ನು ಸಂಪರ್ಕಿಸುವ ಆಮ್‌ಟ್ರ್ಯಾಕ್‌ನ ಕ್ರೆಸೆಂಟ್‌ ಟ್ರೇನ್‌ ಬಹುದೂರದ ಪ್ರಯಾಣಿಕ ಸಾರಿಗೆ ಸೇವೆ ಒದಗಿಸುತ್ತದೆ. ಆಮ್‌ಟ್ರ್ಯಾಕ್‌ ನಿಲ್ದಾಣವು ವಾಣಿಜ್ಯ ಕ್ಷೇತ್ರದಿಂದ ಹಲವು ಮೈಲ್‌ಗಳಷ್ಟು ಉತ್ತರದಲ್ಲಿದ್ದು MARTA ರೈಲ್ ವ್ಯವಸ್ಥೆಯೊಂದಿಗೆ ಸಂಪರ್ಕದ ಕೊರತೆಯಿದೆ. ವಾಣಿಜ್ಯ ಕ್ಷೇತ್ರದಲ್ಲಿ ಫಿಲಿಪ್ಸ್‌ ಅರೇನಾ ಹಾಗೂ ಫೈವ್‌ ಪಾಯಿಂಟ್ಸ್‌ MARTA ನಿಲ್ದಾಣದ ಪಕ್ಕ ಬಹು-ರೀತಿಯ ಪ್ರಯಾಣಿಕ ನಿಲ್ದಾಣದ ನಿರ್ಮಾಣವು ಬಹಳ ದಿನದಿಂದ ವಿಳಂಬಿತವಾದ, ಮಹತ್ವಾಕಾಂಕ್ಷೆಯ ಪ್ರಸ್ತಾಪವಾಗಿದೆ. ಒಂದೇ ವ್ಯವಸ್ಥೆಯಲ್ಲಿ ಇದು MARTA ಬಸ್‌ ಹಾಗೂ ರೈಲು, ಅಂತರ-ನಗರ ಬಸ್‌ ಸೇವೆ, ಜಾರ್ಜಿಯಾದ ಇತರೆ ನಗರಗಳತ್ತ ಪ್ರಸ್ತಾಪಿತ ಪ್ರಯಾಣಿಕ ರೈಲ್‌ ಸೇವೆ ಹಾಗೂ ಆಮ್‌ಟ್ರ್ಯಾಕ್‌ಗಳ ನಡುವೆ ಸಂಪರ್ಕ ಕಲ್ಪಿಸಬಹುದು.
ಗ್ರೇಹೌಂಡ್‌ ಲೈನ್ಸ್‌ ಬಸ್‌ ಸಾರಿಗೆ ಸಂಸ್ಥೆಯು ಅಟ್ಲಾಂಟಾ ಹಾಗೂ ಅಮೆರಿಕಾ ಸಂಯುಕ್ತ ಸಂಸ್ಥಾನ ಹಾಗೂ ಕೆನಡಾ ದೇಶದ ಹಲವು ನಗರಗಳ ನಡುವೆ ಹಾಗೂ ಮೆಕ್ಸಿಕೊ ಗಡಿಯ ತನಕ ಅಂತರ-ನಗರ ಬಸ್‌ ಸೇವೆಗಳನ್ನು ಒದಗಿಸುತ್ತದೆ.
### ಸುತ್ತಮುತ್ತಲಿನ ಸ್ಥಳೀಯ ಆಡಳಿತಗಳು 
ಅಟ್ಲಾಂಟಾ ವಲಯದ ಜನಸಂಖ್ಯೆಯು  ಮಹಾನಗರ ವಲಯದುದ್ದಕ್ಕೂ ಹರಡಿದೆ. ಇದರ ವಿಸ್ತೀರ್ಣವು ಮ್ಯಾಸಚೂಸೆಟ್ಸ್‌ನ ವಿಸ್ತೀರ್ಣವನ್ನೂ ಮೀರಿಸುತ್ತದೆ. ಇಡೀ ದೇಶದಲ್ಲಿ ಜಾರ್ಜಿಯಾದಲ್ಲಿ ಎರಡನೆಯ ಅತಿ ಹೆಚ್ಚು ಕೌಂಟಿಗಳಿರುವ ಕಾರಣ, ಕ್ಷೇತ್ರದ ನಿವಾಸಿಗಳು ಬಹಳಷ್ಟು ವಿಕೇಂದ್ರೀಕೃತ ಸರ್ಕಾರಗಳ ಸಮೂಹದಡಿ ವಾಸಿಸುವರು. ಇಸವಿ ೨೦೦೦ದ ಜನಗಣತಿಯಂತೆ, ಅಟ್ಲಾಂಟಾ ನಗರ ಕೇಂದ್ರದಲ್ಲಿ ವಾಸಿಸುವವರು ಅಟ್ಲಾಂಟಾ ಮಹಾನಗರ ಕ್ಷೇತ್ರದ ಹತ್ತು ನಿವಾಸಿಗಳಲ್ಲಿ ಒಬ್ಬರಿಗಿಂತಲೂ ಕಡಿಮೆ.

## ಸಹೋದರಿ ನಗರಗಳು 
ಸಿಸ್ಟರ್‌ ಸಿಟೀಸ್‌ ಇಂಟರ್ನ್ಯಾಷನಲ್‌ ಇಂಕಾರ್ಪೊರೇಟೆಡ್ (SCI)‌ ಸೂಚಿಸಿದಂತೆ, ಅಟ್ಲಾಂಟಾಗೆ ಹದಿನೆಂಟು ಸಹೋದರಿ ನಗರಗಳಿವೆ.

## ಟಿಪ್ಪಣಿಗಳು 
## ಆಕರಗಳು 
* ಅಟ್ಲಾಂಟಾ ಅಂಡ್‌ ಎನ್ವಿರಾನ್ಸ್‌: ಎ ಕ್ರಾನಿಕಲ್‌ ಆಫ್‌ ಇಟ್ಸ್‌ ಪೀಪಲ್‌ ಅಂಟ್‌ ಇವೆಂಟ್ಸ್‌: ಇಯರ್ಸ್‌ ಆಫ್‌ ಚೇಂಜ್‌ ಅಂಡ್‌ ಚಾಲೆಂಜ್‌, ೧೯೪೦–೧೯೭೬ - ಲೇಖಕರು: ಫ್ರ್ಯಾಂಕ್ಲಿನ್‌ ಎಂ. ಗ್ಯಾರೆಟ್‌, ಹರೋಲ್ಡ್‌ ಹೆಚ್‌. ಮಾರ್ಟಿನ್‌
* *ಅಟ್ಲಾಂಟಾ, ದೆನ್‌ ಅಂಡ್‌ ನೌ*. 'ದೆನ್‌ ಅಂಡ್‌ ನೌ' ಸರಣಿಯ ಒಂದು ಭಾಗ.
* 
* ಡಾರ್ಲೀನ್‌ ಆರ್‌. ರಾತ್‌ ಹಾಗೂ ಆಂಡಿ ಆಂಬ್ರೊಸ್‌. *ಮೆಟ್ರೊಪೊಲಿಟನ್‌ ಫ್ರಂಟಿಯರ್ಸ್‌: ಎ ಷಾರ್ಟ್‌ ಹಿಸ್ಟರಿ ಆಫ್‌ ಅಟ್ಲಾಂಟಾ*. ಅಟ್ಲಾಂಟಾ: ಲಾಂಗ್‌ಸ್ಟ್ರೀಟ್‌ ಪ್ರೆಸ್‌, ೧೯೯೬. ನಗರದ ಅಭಿವೃದ್ಧಿಯ ಮೇಲೆ ಒತ್ತಿನ ಸಹಿತ, ನಗರದ ಇತಿಹಾಸದ ಸ್ಥೂಲನೋಟ.
* ಜೊಕ್ವಿಸ್ಟ್‌, ಡೇವ್‌ (ಸಂ.) *ದಿ ಅಟ್ಲಾಂಟಾ ಪ್ಯಾರಾಡಾಕ್ಸ್‌. * ನ್ಯೂಯಾರ್ಕ್‌: ರಸೆಲ್‌ ಸೇಜ್‌ ಫೌಂಡೇಷನ್‌. ೨೦೦೦.
* ಸ್ಟೋನ್‌, ಕ್ಲಾರೆನ್ಸ್‌. *ರೆಜೀಮ್‌ ಪಾಲಿಟಿಕ್ಸ್‌: ಗವರ್ನಿಂಗ್‌ ಅಟ್ಲಾಂಟಾ, ೧೯೪೬–೧೯೮೮. * ಯುನಿವರ್ಸಿಟಿ ಪ್ರೆಸ್‌ ಆಫ್‌ ಕಾನ್ಸಾಸ್‌. ೧೯೮೯.
* ಎಲೀಸ್‌ ರೀಡ್‌ ಬಾಯ್ಲ್‌ಸ್ಟನ್‌. *ಅಟ್ಲಾಂಟಾ: ಇಟ್ಸ್‌ ಲೋರ್‌, ಲೆಜೆಂಡ್ಸ್‌ ಅಂಡ್‌ ಲಾಫ್ಟರ್‌*. ಡೊರಾವಿಲ್‌: ಖಾಸಗಿ ಮುದ್ರಣ, ೧೯೬೮. ನಗರದ ಇತಿಹಾಸ ಕುರಿತು ಹಲವು ಸ್ಪಷ್ಟ ಸ್ವಾರಸ್ಯಗಳು.
* ಫ್ರೆಡ್ರಿಕ್‌ ಅಲೆನ್‌. *ಅಟ್ಲಾಂಟಾ ರೈಸಿಂಗ್‌*. ಅಟ್ಲಾಂಟಾ: ಲಾಂಗ್‌ಸ್ಟ್ರೀಟ್‌ ಪ್ರೆಸ್‌, ೧೯೯೬. ಇಸವಿ ೧೯೪೬ರಿಂದ ೧೯೯೬ರ ವರೆಗೆ ಅಟ್ಲಾಂಟಾದ ಇತಿಹಾಸ. ಇದರಲ್ಲಿ, ಅಟ್ಲಾಂಟಾ ಪ್ರಮುಖ ವಿಮಾನ ಸಾರಿಗೆ ಕೇಂದ್ರಬಿಂದುವಾಗಿ ಹೊರಹೊಮ್ಮಲು, ನಗರಾಡಳಿತ ಮಂಡಳಿ ಸದಸ್ಯ ಹಾಗೂ ಅನಂತರ ಮಹಾಪೌರರಾದ ವಿಲಿಯಮ್‌ ಬಿ. ಹಾರ್ಟ್ಸ್‌ಫೀಲ್ಡ್‌ರ ಕೊಡುಗೆ; ಅಟ್ಲಾಂಟಾ ಹಾಗೂ ಅಮೆರಿಕನ್‌ ಪ್ರಜಾ ಹಕ್ಕುಗಳ ಚಳವಳಿಯ ಮೇಲೆ ಪರಸ್ಪರ ಪ್ರಭಾವ ಬೀರುತ್ತಿದ್ದ ಕುರಿತು ಮಾಹಿತಿ.
## ಬಾಹ್ಯ ಕೊಂಡಿಗಳು 
* ಅಧಿಕೃತ ಅಂತರಜಾಲತಾಣ
* ಅಟ್ಲಾಂಟಾ ಡಿಪಾರ್ಟ್ಮೆಂಟ್‌ ಆಫ್‌ ವಾಟರ್ಷೆಡ್‌ ಮ್ಯಾನೆಜ್ಮೆಂಟ್‌
* ಅಟ್ಲಾಂಟಾ ಪೊಲೀಸ್‌ ಇಲಾಖೆ 
* ಅಟ್ಲಾಂಟಾ ಕನ್ವೆಂಷನ್‌ ಅಂಡ್‌ ವಿಸಿಟರ್ಸ್‌ ಬ್ಯುರೋ
* ನ್ಯೂ ಜಾರ್ಜಿಯಾ ವಿಶ್ವಕೋಶದಲ್ಲಿ ಹೊಸ ದಾಖಲಾತಿ 
* ಅಟ್ಲಾಂಟಾ ಹಿಸ್ಟಾರಿಕ್‌ ನ್ಯೂಸ್ಪೇಪರ್‌ ಆರ್ಕೈವ್‌ ಜಾರ್ಜಿಯಾ ಡಿಜಿಟಲ್ ಗ್ರಂಥಾಲಯ
* ಅಟ್ಲಾಂಟಾ ಟೈಮ್‌ ಮೆಷೀನ್‌
* 
* ಅಟ್ಲಾಂಟಾ, ಜಾರ್ಜಿಯಾ, ರಾಷ್ಟ್ರೀಯ ಉದ್ಯಾನ ಸೇವಾ *ಡಿಸ್ಕವರ್‌ ಆವರ್‌ ಷೇರ್ಡ್‌ ಹೆರಿಟೇಜ್‌* ಪ್ರವಾಸ ಕಾರ್ಯಕ್ರಮ 

ವರ್ಗ:ಜಾರ್ಜಿಯಾದ ನಗರಗಳು (U.S. ರಾಜ್ಯ)
ವರ್ಗ:ಬೇಸಿಗೆಯ ಒಲಿಂಪಿಕ್‌ ಕ್ರೀಡಾಕೂಟಗಳ ಆತಿಥ್ಯ ವಹಿಸಿದ ನಗರಗಳು